Záverečný účet kapitoly Ministerstva zahraničných vecí a európskych záležitostí Slovenskej republiky za rok 2022 – obsahové vymedzenie:

1.	Správa o hospodárení kapitoly 
	Súhrnná charakteristika kapitoly a jej hospodárenia v roku 2022
	Charakteristika činnosti kapitoly 
	Výsledok rozpočtového hospodárenia kapitoly
	Zhodnotenie plnenia záväzných ukazovateľov rozpočtu kapitoly
	Rozpočtové opatrenia
	Príjmy kapitoly
	Príjmy kapitoly podľa ekonomickej klasifikácie
	Prostriedky prijaté z rozpočtu EÚ a iné prostriedky zo zahraničia poskytnuté SR
	Výdavky kapitoly
	Výdavky kapitoly podľa ekonomickej klasifikácie
	Výdavky kapitoly podľa funkčnej klasifikácie
	Výdavky kapitoly hradené z európskych prostriedkov a spolufinancovania k nim
	Finančné operácie 
	Zhodnotenie zamestnanosti
	Príspevkové organizácie v pôsobnosti kapitoly
	Záver 
2.	Prílohy
3.	Tabuľková časť 

1.	Správa o hospodárení kapitoly  

1.1.	Súhrnná charakteristika rozpočtovej kapitoly a jej hospodárenia v roku 2022
	
Vláda Slovenskej republiky uznesením č. 577/2021 schválila návrh rozpočtu verejnej správy na roky 2022 až 2024. Štátny rozpočet na rok 2022 bol schválený zákonom č. 534/2021 Z. z. o štátnom rozpočte na rok 2022. 

Celkový objem výdavkov kapitoly MZVEZ SR na rok 2022 bol stanovený vo výške          154 381 428 EUR, z toho bežné výdavky v sume 152 991 870 EUR a kapitálové výdavky v sume  1 389 558 EUR.
Príjmy kapitoly boli stanovené vo výške 2 000 000 EUR.
Limit zamestnancov MZVEZ SR na rok 2022 bol schválený pre kapitolu v počte 1 196 z toho v aparáte ústredného orgánu v počte 1 164 zamestnancov, pre rozpočtovú organizáciu SAMRS 16 zamestnancov a pre rozpočtovú organizáciu ÚSŽZ 16 zamestnancov.

1.1.1	Charakteristika činnosti rozpočtovej kapitoly

Po dvoch pandemických rokoch vstupovala slovenská diplomacia do roku 2022 s nádejou, že svojimi aktivitami bude aktívne prispievať k obnove hospodárskeho rastu a konsolidácii turbulentného medzinárodného prostredia. Ruská vojenská agresia proti Ukrajine však zásadne zmenila naše bezpečnostné prostredie a potvrdila, že demokratický svet sa musí oveľa lepšie pripraviť na obranu svojich hodnôt aj svojich hraníc. Úloha diplomacie je v tomto úsilí nezastupiteľná. Slovensko konalo v novej geopolitickej situácii hodnotovo principiálne a zaradilo sa medzi krajiny, ktoré urýchlene a v zásadnom objeme dodali dôležitý vojenský materiál a humanitárnu pomoc Ukrajine. Slovenská zahraničná služba tiež aktívne prispievala k zásadnej aktualizácii bezpečnostných konceptov NATO i EÚ, ktoré prispejú k zvýšeniu našej pripravenosti včas a účinne reagovať na hrozby vojenského i hybridného charakteru. Integrálnou súčasťou našej zahraničnej politiky popritom zostáva ochrana ľudských práv, tie totiž predstavujú základ slobodných a demokratických spoločností i budovania efektívneho multilateralizmu, ktorý je predpokladom riešenia globálnych problémov.
1.	Geopolitické postavenie Slovenskej republiky 
Ruská agresia proti Ukrajine vo februári 2022 a boj Ukrajincov za slobodu a zachovanie svojej štátnosti a suverenity znamenali zásadný zlom v globálnom i európskom bezpečnostnom prostredí. Nový bezpečnostný kontext si vyžiadal od slovenskej diplomacie rázny postoj k skutočným hodnotám v medzinárodných vzťahoch i v našich životoch. Vláda Slovenskej republiky aj slovenská zahraničná služba svojím konaním potvrdili neakceptovateľnosť porušenia základných princípov medzinárodného práva a odhodlanie vyvodiť z neho zodpovednosť v úzkej súčinnosti so spojencami. Konkrétnou pomocou Ukrajine a jej posunom do centra našich zahraničnopolitických aktivít sme prejavili reálnu solidaritu s obeťou agresie. Bezpečnostnou oporou pre Slovensko v tejto situácii sú naši spojenci  v EÚ a NATO. 
2.	Európska politika
V súčasnej kombinácii kríz akútne do popredia vystupuje nutnosť zachovania jednoty EÚ a spolupráce s demokratickými partnermi vo svete. Po prekonaní krízy spôsobenej pandémiou COVID–19 spôsobila ruská agresia proti Ukrajine energetickú krízu, ktorá ovplyvňuje všetky segmenty spoločnosti a je sprevádzaná prudkým rastom inflácie. Rok 2022 priniesol aj míľnik v podobe schválenia kľúčových programových dokumentov Slovenskej republiky pre nové viacročné rozpočtové obdobie 2021 – 2027 – Partnerskej dohody, ako aj súvisiaceho Programu Slovensko. Z nových eurofondov tak SR bude môcť čerpať takmer 12,6 mld. eur na zlepšenie života ľudí v regiónoch, energetickú bezpečnosť, digitalizáciu či zelené riešenia. Investície budú smerovať do modernizácie, inovácií, dekarbonizácie, vzdelávania, sociálnej a ďalších oblastí.  
3.	Prosperita a solidarita  
Postpandemické obdobie a ruská agresia proti Ukrajine v roku 2022 zásadným spôsobom zmenili globálne prostredie a pre ekonomickú diplomaciu a rozvojovú spoluprácu priniesli nové výzvy. Slovensko sa sústredilo na posilnenie obchodných partnerstiev so spoľahlivými obchodnými partnermi a na zníženie strategickej závislosti v citlivých odvetviach. Slovenskej rozvojovej spolupráci a humanitárnej pomoci dominovala téma podpory osobám a spoločenstvám postihnutým ruskou agresiou proti Ukrajine.
4.	Prezentácia zahraničnopolitických záujmov Slovenskej republiky
Významným nástrojom slovenskej diplomacie pri presadzovaní zahraničnopolitických i ekonomických záujmov krajiny a pri zlepšovaní značky Slovensko vo svete boli aj v uplynulom roku úspešní umelci, športovci či vedci. Popri aktivitách kultúrnej diplomacie pristupoval rezort zahraničia aktívne aj ku skvalitňovaniu komunikácie so zahraničnou i domácou verejnosťou. Zásadnou bola  zmena vizuálnej identity a zjednotenie komunikácie na sociálnych sieťach. Bolo spustené aj nové webové sídlo, uspôsobené aktuálnym trendom konzumácie obsahu na internete. Vďaka dlhodobému monitoringu dezinformačnej scény a výmene informácií so zahraničnými partnermi bol rezort schopný adekvátne reagovať aj na dezinformácie spojené s ruskou agresiou proti Ukrajine. 
5.	Služba občanom
Pomoc slovenským občanom v núdzi a kontakty s krajanskou komunitou v zahraničí boli aj v uplynulom roku v centre pozornosti slovenskej zahraničnej služby. Medzinárodná mobilita sa po dvoch pandemických rokoch i napriek zhoršenému bezpečnostnému kontextu prudko zvýšila. Slovenskej konzulárnej službe priniesla nové výzvy, na ktoré odpovedala skvalitňovaním štandardov služieb aj ich digitalizáciou. 
6.	Efektívna zahraničná služba
V rezorte pokračovali interné procesy s cieľom skvalitňovania systému rozvoja ľudských zdrojov v zahraničnej službe. Zintenzívnil sa aj proces Prepojenia politického, finančného a personálneho plánovania v trojročných rozpočtových cykloch, čomu dopomohlo aj dobudovanie oddelenia procesných analýz na Odbore analýz a plánovania. Dochádza aj k posilneniu komunikácie s externou zahraničnopolitickou komunitou. Novinkou je tiež implementácia metódy strategického výhľadu (strategic foresight) na identifikáciu kľúčových megatrendov a hybných síl zmeny z pohľadu Slovenskej republiky a na definovanie možných scenárov vývoja. 

Hlavné politické aktivity zabezpečované v roku 2022:
•	Slovensko od prvých chvíľ ruskej vojenskej agresie proti Ukrajine poskytovalo napadnutému susedovi svoju zásadnú diplomatickú podporu a politickú, vojenskú, ekonomickú i humanitárnu pomoc. Zaradilo sa medzi najaktívnejších podporovateľov Ukrajiny. Aj vďaka intenzívnemu diplomatickému úsiliu Slovenskej republiky Európska rada 23. júna 2022 udelila Ukrajine štatút kandidátskej krajiny na členstvo v EÚ.
•	Národná rada SR začiatkom februára 2022 schválila Dohodu o obrannej spolupráci medzi SR a USA (DCA), ktorá bola 3. 2. 2022 podpísaná vo Washingtone. Dohoda vytvorila právne podmienky pre efektívnu obrannú spoluprácu oboch krajín.
•	V priebehu roka 2022 došlo k zásadnému posilneniu bezpečnosti a obrany Slovenska na východnom krídle NATO vrátane rozmiestnenia mnohonárodnej bojovej skupiny Aliancie s jej účinnými systémami protivzdušnej obrany na území Slovenskej republiky.
•	SR ratifikovala prístupové protokoly Fínska a Švédska do NATO (september 2022). Slovenská vláda tak deklarovala plnú podporu členstvu Fínska a Švédska v Aliancii. 
•	Slovensko naďalej aktívne podporovalo integračné ambície krajín západného Balkánu do euroatlantických štruktúr, kde sa v roku 2022, s výdatnou pomocou SR, podarilo dosiahnuť niekoľko dôležitých míľnikov v podobe kandidátskeho štatútu pre BaH a otvorenie prístupových rokovaní s AL a Sev. Macedónskom.
•	Zriadenie ZÚ Rijád v Saudskej Arábii bolo v súlade s našou dlhodobou snahou o prehĺbenie bilaterálnych vzťahov s krajinami Zálivu (Gulf Cooperation Countries), či už z politického alebo ekonomického pohľadu. Saudská Arábia patrí medzi významných obchodných partnerov SR v regióne Blízkeho východu a je dominujúcou krajinou Arabského polostrova so značným až určujúcim vplyvom na smerovanie krajín GCC. V mnohých otázkach zdieľame podobné postoje, ako napríklad v boji proti terorizmu, v ekonomickom rozvoji či regionálnej bezpečnosti. SR bola poslednou krajinou V4, ktorá otvorila ZÚ v Rijáde.
•	Európska komisia schválila kľúčové programové dokumenty Slovenskej republiky pre čerpanie eurofondov v období 2021 – 2027: Partnerskú dohodu, ako aj súvisiaci Program Slovensko. Z nových eurofondov SR bude môcť čerpať 12,6 mld. EUR.
•	Slovensko úspešne pokračovalo v napĺňaní úloh Plánu obnovy. V roku 2022 podalo dve žiadosti o platbu v súhrnnej výške 1,073 mld. eur. V uplynulom roku SR prijatím niekoľkých kľúčových reforiem splnila dôležité míľniky, ktoré sú základom pre zlepšenie života všetkých občanov.
•	Svoje predsedníctvo vo Vyšehradskej štvorke i v Slavkovskom formáte Slovensko využilo na presadzovanie konkrétnej spolupráce a aktívnej proeurópskej susedskej politiky.
•	Slovensko bolo aktívnou súčasťou európskeho i globálneho úsilia na zmiernenie klimatických zmien. Prezidentka Zuzana Čaputová viedla delegáciu SR na 27. konferencii zmluvných strán Rámcového dohovoru OSN o zmene klímy (COP–27) a klimatického samitu v egyptskom Šarm aš–Šajchu.
•	Slovenská republika bola zvolená za člena Hospodárskej a sociálnej rady OSN (ECOSOC) na obdobie rokov 2023 – 2025.
•	Slovensko konzulárne, diplomaticky i humanitárne zvládlo krízový manažment v dôsledku mohutnej migračnej vlny z Ukrajiny po ruskej agresii. Bolo nápomocné aj pri repatriácii tisícok cudzincov do krajín ich pôvodu cez územie Slovenskej republiky.
•	Hlas slovenskej diplomacie bolo počuť na všetkých medzinárodných fórach dôležitých pre ochranu hodnôt právneho štátu, demokracie, ľudských práv i slobody médií.

1.1.2. Výsledok rozpočtového hospodárenia rozpočtovej kapitoly

Zhodnotenie výsledku rozpočtového hospodárenia kapitoly z hľadiska rozpočtovaných a skutočne dosiahnutých celkových príjmov a výdavkov je uvedený tabuľkovej časti v tabuľke č. 4 a v časti 1.1.3. Zhodnotenie plnenia záväzných ukazovateľov rozpočtu kapitoly.

	Schválený rozpočet	Upravený rozpočet	Skutočnosť	
1	2	3	4	
Príjmy spolu	2 000 000	2 000 000	2 075 980	
z toho: prijaté z rozpočtu EÚ	0	0	0	
Výdavky spolu:	154 381 428	169 912 003,93	167 917 213,60	
z toho: kryté prostriedkami EÚ	0	705 616,06	705 616,06	
Saldo príjmov a výdavkov	-152 381 428	-167 912 003,93	-165 841 233,60	
Z toho: z prostriedkov EÚ	0	-705 616,06	-705 616,06	

1.1.3. Zhodnotenie plnenia záväzných ukazovateľov rozpočtu kapitoly

Limit príjmov kapitoly MZVEZ SR bol stanovený vo výške 2 000 000 EUR. Celkové plnenie bolo v objeme 2 075 980 EUR, čo predstavuje 103,79 %  k schválenému rozpočtu. 

Výdavky kapitoly MZVEZ SR boli skutočne čerpané v objeme 167 917 213,60 EUR                      na  98,82  % k  upravenému rozpočtu. Bežné výdavky boli čerpané vo výške 155 289 280,57 EUR (t. j. na 99,83 % k upravenému rozpočtu) a kapitálové výdavky boli čerpané vo výške  12 627 933,03 EUR, čo z upraveného rozpočtu predstavuje 87,91 %. 

Všetky záväzné ukazovatele rozpočtu boli dodržané (tabuľka č. 4). 
1.1.4. Rozpočtové opatrenia

V priebehu rozpočtového roka 2022 bol na základe plnenia nových úloh, rozhodnutí vlády Slovenskej republiky a na podnety samotného MZVEZ SR rozpočet kapitoly upravovaný nasledujúcimi rozpočtovými opatreniami Ministerstva financií Slovenskej republiky (ďalej len RO):

Číslo rozpočtového opatrenia	Dôvod	Úprava príjmov         v EUR	Úprava výdavkov          v EUR	
RO/0000001/2022
	Zvýšenie limitu výdavkov v zmysle § 8 zákona č. 523/2004 Z. z. – uvoľnenie prostriedkov v kategórii bežných a kapitálových výdavkov v programe 05T – Rozvojová spolupráca, zdroj 131K a 131L.	0	+3 627 722	
RO/0000002/2022
	Zvýšenie limitu počtu zamestnancov aparátu ústredného orgánu o 8 osôb na zabezpečenie úloh súvisiacich s projektom Zvýšenie odolnosti Slovenska voči hybridným hrozbám pomocou zefektívnenia procesov a posilnením kapacít verejnej správy.	0	0	
RO/0000003/2022
	Presun výdavkov v rámci rozpočtu kapitoly MZVEZ SR v zmysle § 15 a § 17 zákona č. 523/2004 Z. z. z programu 097 – Príspevky SR do MO do programu 06U – Rozvoj zahraničných vzťahov vo výške 2 000 000 EUR na realizáciu úpravy siete zastupiteľských úradov v zmysle UV SR 608/2021 a pokrytie výdavkov súvisiacich s rastom cien energií predovšetkým v zahraničí.	0	
0
	
RO/0000004/2022
	Presun výdavkov v rámci rozpočtu kapitoly MZVEZ SR v zmysle § 15 a § 17 zákona č. 523/2004 Z. z. z programu 097 – Príspevky SR do MO do programu 06U – Rozvoj zahraničných vzťahov vo výške 1 500 000 EUR na zabezpečenie osobných výdavkov.	0	0	
RO/0000005/2022
	Zníženie limitu výdavkov v zmysle § 15 a § 17 zákona č. 523/2004 Z. z. v programe 097 – Príspevky SR do medzinárodných organizácií a presun do rozpočtu kapitoly MK SR na zabezpečenie obnovy objektu Americkej ambasády na Hviezdoslavovom námestí 5, Bratislava.	0	-981 049,07	
RO/0000006/2022
	Zvýšenie limitu výdavkov v zmysle § 17 zákona č. 523/2004 Z. z. a UV SR č. 140/2022 v programe 05T – Rozvojová spolupráca v súvislosti s poskytnutím humanitárnej pomoci Ukrajine.	0	+1 000 000	
RO/0000007/2022
	Zníženie limitu výdavkov v zmysle § 15 a § 17 zákona č. 523/2004 Z. z. v programe 05T – Rozvojová spolupráca  a presun do rozpočtu kapitoly MO SR v súvislosti s poskytnutím humanitárnej pomoci pre Ukrajinu v súlade s uznesením vlády SR č. 140/2022.	0	-168 000	
RO/0000008/2022
	Zníženie limitu výdavkov v zmysle § 15 a § 17 zákona č. 523/2004 Z. z. v programe 05T – Rozvojová spolupráca  a presun do rozpočtu kapitoly MPRV SR v súvislosti s poskytnutím humanitárnej pomoci pre Ukrajinu v súlade s uznesením vlády SR č. 140/2022.	0	-168 000	
RO/0000009/2022
	Zníženie limitu výdavkov v zmysle § 15 a § 17 zákona č. 523/2004 Z. z. v programe 05T – Rozvojová spolupráca  a presun do rozpočtu kapitoly MZ SR v súvislosti s poskytnutím humanitárnej pomoci pre Ukrajinu v súlade s uznesením vlády SR č. 140/2022.	0	-500 000	
RO/0000010/2022
	Viazanie limitu výdavkov v zmysle § 15 a § 17 zákona č. 523/2004 Z. z. v programe 06U – Rozvoj zahraničných vzťahov, v kategórii bežných výdavkov v súvislosti s financovaním ekonomického informačného systému SAP.	0	-133 105,87	
RO/0000011/2022
	Zvýšenie limitu výdavkov v zmysle § 8 zákona č. 523/2004 Z. z. – uvoľnenie prostriedkov v programe 0D3 – Štátna politika k Slovákom žijúcim v zahraničí (zdroj 131K).	0	+1 625 000	
RO/0000012/2022
	Zvýšenie limitu výdavkov v zmysle § 8 zákona č. 523/2004 Z. z. – uvoľnenie prostriedkov v programe 0EK – Informačné technológie financované zo štátneho rozpočtu na zabezpečenie desktopových licencií pre potreby MZVEZ SR.	0	+308 528,61	
RO/0000013/2022
	Zvýšenie limitu výdavkov v zmysle § 8 zákona č. 523/2004 Z. z. – uvoľnenie prostriedkov v kategórii kapitálových výdavkov v programe 0EK – Informačné technológie financované zo štátneho rozpočtu (zdroj 131K vo výške 401 315 EUR a zdroj 131L vo výške 897 810 EUR).	0	+1 299 125	
RO/0000014/2022
	Zvýšenie limitu výdavkov v zmysle § 8 zákona č. 523/2004 Z. z. – uvoľnenie prostriedkov v kategórii kapitálových výdavkov v programe 0EK – Informačné technológie financované zo štátneho rozpočtu (zdroj 131L).	0	+2 824 435	
RO/0000016/2022
	Zníženie limitu výdavkov v zmysle § 8 zákona č. 523/2004 Z. z. – uvoľnenie prostriedkov v programe 0EK – Informačné technológie financované zo štátneho rozpočtu na zabezpečenie ročnej podpory licencií ORACLE prostredníctvom MF SR.	0	-57 931,68 	
RO/0000017/2022
	Zvýšenie limitu výdavkov v zmysle § 8 zákona č. 523/2004 Z. z. – uvoľnenie prostriedkov v programe 06U – Rozvoj zahraničných vzťahov (zdroj 131I vo výške 2 205 368 EUR, zdroj 131J vo výške 4 708 714 EUR, zdroj 131K vo výške 3 137 351 EUR a zdroj 131L vo výške 2 185 831 EUR).	0	+12 237 264	
RO/0000018/2022
	Zvýšenie limitu výdavkov v zmysle § 17 zákona č. 523/2004 Z. z. v programe 05T – Rozvojová spolupráca na účel vyhlásenia mimoriadnej výzvy na predkladanie žiadostí o dotácie na humanitárne projekty na Ukrajine.	0	+600 000	
RO/0000019/2022
	Zvýšenie limitu výdavkov v zmysle § 15 a § 17 zákona č. 523/2004 Z. z. v súvislosti s delimitáciou štátnozamestnaneckých miest a prostriedkov štátneho rozpočtu vyslaných zamestnancov na SM OSN v Ženeve (MZ SR).	0	+131 054	
RO/0000020/2022
	Zníženie limitu výdavkov MZVEZ SR v zmysle  § 17 zákona č. 523/2004 Z. z. v programe 06U – Rozvoj zahraničných vzťahov v súvislosti s úpravou platu a paušálnej náhrady ústavného činiteľa a platových náležitostí štátnych zamestnancov vo verejnej funkcii na základe zákona č. 120/1993 Z. z.	0	-9 039,43	
RO/0000021/2022
	Zvýšenie limitu výdavkov v zmysle § 8 zákona č. 523/2004 Z. z. – uvoľnenie prostriedkov v programe 06U – Rozvoj zahraničných vzťahov (zdroj 13R4).	0	+4 534,47	
RO/0000022/2022
	Zníženie limitu výdavkov v zmysle § 17 zákona č. 523/2004 Z. z. v programe 06U – Rozvoj zahraničných vzťahov (zdroj 13R4) a presun do rozpočtu kapitoly MV SR.	0	-4 534,47	
RO/0000023/2022
	Zníženie limitu výdavkov v zmysle § 15 a § 17 zákona č. 523/2004 Z. z. v programe 06U – Rozvoj zahraničných vzťahov vo a presun v prospech rozpočtu NASES na základe Memoranda o spolupráci pri využívaní služieb vládnej dátovej siete GOVNET.	0	-564 206,40	
RO/0000024/2022	Zvýšenie limitu výdavkov MZVEZ SR v zmysle § 15 a § 17 zákona č. 523/2004 Z. z. v programe 06U – Rozvoj zahraničných vzťahov v súvislosti s vyplatením odmien ÚVO.	0	+4 723	
RO/0000025/2022	Presun výdavkov v rámci rozpočtu kapitoly MZVEZ SR v zmysle § 17 zákona č. 523/2004 Z. z. v programe 0EK – Informačné technológie financované zo štátneho rozpočtu z kategórie 630 do kategórie 710 vo výške 200 000 EUR na Upgrade ISUS-T (systém technických prostriedkov a prostriedkov šifrovej ochrany informácií /ŠOI/ na prácu s utajovanými skutočnosťami).	0	0	
RO/0000026/2022	Presun prostriedkov v zmysle § 17 zákona č. 523/2004 Z. z. v rámci rozpočtu kapitoly MZVEZ SR z programu 05T – Rozvojová spolupráca do programu 097 – Príspevky SR do MO na úhradu príspevku SR v rámci donorskej konferencie k Agentúre OSN pre pomoc a prácu v prospech Palestínskych utečencov na Blízkom východe OSN (UNRWA) vo výške 20 000 EUR. 	0	0	
RO/0000027/2022
	Zvýšenie limitu výdavkov v zmysle § 17 zákona č. 523/2004 Z. z. v súvislosti s delimitáciou štátnozamestnaneckých miest a prostriedkov štátneho rozpočtu vyslaného zamestnanca na SZ EÚ v Bruseli (MŽP SR).	0	+134 374	
RO/0000028/2022
	Zvýšenie limitu výdavkov v zmysle § 15 a § 17 zákona č. 523/2004 Z. z. v prvku 06U0A09 – Refundácia výdavkov z OP TP, na základe ŽoP: 301011BTY8500101 KP, zdroje 1AA1, 1AA2, 1AA3.	0	+456 134,16	
RO/0000029/2022
	Presun výdavkov v rámci rozpočtu kapitoly MZVEZ SR v zmysle § 15 a § 17 zákona č. 523/2004 Z. z. v programe 0D3 – Štátna politika k Slovákom žijúcim v zahraničí z kategórie bežných transferov do kategórie kapitálových transferov vo výške 21 600 EUR.	0	0	
RO/0000030/2022
	Zníženie limitu výdavkov MZVEZ SR v zmysle § 15 a § 17 zákona č. 523/2004 Z. z. v programe 06U – Rozvoj zahraničných vzťahov v súvislosti s vyplatením odmien zamestnancom ÚOÚČ – v prospech rozpočtu kapitoly MV SR.	0	-8 097	
RO/0000031/2022	Zvýšenie limitu výdavkov v zmysle § 15 a § 17 zákona č. 523/2004 Z. z. v súvislosti s delimitáciou štátnozamestnaneckých miest a prostriedkov štátneho rozpočtu vyslaných zamestnancov na SZ EÚ v Bruseli (MŠVVŠ SR).	0	+138 863	
RO/0000032/2022
	Presun výdavkov v rámci rozpočtu kapitoly MZVEZ SR v zmysle § 17 zákona č. 523/2004 Z. z. v programe 0EK – Informačné technológie financované zo štátneho rozpočtu z kategórie 630 do kategórie 710 vo výške 199 900 EUR na nákup kamerových a zabezpečovacích systémov pre zastupiteľské úrady SR v zahraničí.	0	0	
RO/0000033/2022
	Presun prostriedkov v zmysle § 17 zákona č. 523/2004 Z. z. v rámci rozpočtu kapitoly MZVEZ SR z programu 05T – Rozvojová spolupráca do programu 097 – Príspevky SR do MO na úhradu príspevku do združeného fondu UN OCHA Somalia Humanitarian Fund na zmiernenie ľudského utrpenia spôsobeného humanitárnou krízou spojenou s hladomorom v Somálsku vo výške 100 000 EUR.	0	0	
RO/0000034/2022
	Zníženie limitu výdavkov MZVEZ SR v zmysle § 17 zákona č. 523/2004 Z. z. v programe 06U – Rozvoj zahraničných vzťahov v súlade so schváleným uznesením vlády SR č. 121/2022, na základe ktorého sa  vykonávateľom komponentu 10, investícia „Posilnenie vzťahov s diaspórou, podpora občianskych iniciatív“  stal ÚV SR.	0	-535 000	
RO/0000035/2022	Zvýšenie limitu výdavkov v zmysle § 15 a § 17 zákona č. 523/2004 Z. z. v súvislosti s delimitáciou štátnozamestnaneckých miest a prostriedkov štátneho rozpočtu vyslaných zamestnancov na SZ EÚ v Bruseli (MPSVR SR).	0	+228 691	
RO/0000036/2022	Zníženie limitu výdavkov MZVEZ SR v zmysle § 17 zákona č. 523/2004 Z. z. v programe 0EK – Informačné technológie financované zo štátneho rozpočtu v súvislosti s realizáciou projektu zavádzania digitálnej pečate – budovanie PKI per MV SR a MZVEZ SR.	0	-224 372,40	
RO/0000037/2022	Zvýšenie limitu výdavkov v zmysle § 15 a § 17 zákona č. 523/2004 Z. z. v súvislosti s delimitáciou štátnozamestnaneckých miest a prostriedkov štátneho rozpočtu vyslaných zamestnancov na SZ EÚ v Bruseli (MDV SR).	0	+120 849	
RO/0000038/2022	Zvýšenie limitu výdavkov v zmysle § 15 a § 17 zákona č. 523/2004 Z. z. v súvislosti s delimitáciou štátnozamestnaneckých miest a prostriedkov štátneho rozpočtu vyslaných zamestnancov na SZ EÚ v Bruseli (MIRRI SR).	0	+135 431	
RO/0000039/2022	Zvýšenie limitu výdavkov v zmysle § 15 a § 17 zákona č. 523/2004 Z. z. v súvislosti s plnením Dodatku č. 1 ku Kolektívnej zmluve vyššieho stupňa v štátnej službe na rok 2022 a Dodatku č. 1 ku Kolektívnej zmluve vyššieho stupňa pre zamestnávateľov, ktorí pri odmeňovaní postupujú podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme na rok 2022 (vyplatenie odmeny 500 EUR na zamestnanca).	0	+866 986,50	
RO/0000040/2022	Zvýšenie limitu výdavkov v zmysle § 15 a § 17 zákona č. 523/2004 Z. z. v súvislosti s delimitáciou štátnozamestnaneckých miest a prostriedkov štátneho rozpočtu vyslaných zamestnancov na SZ EÚ v Bruseli (MF SR).	0	+924 743	
RO/0000041/2022	Zvýšenie limitu výdavkov v zmysle § 15 a § 17 zákona č. 523/2004 Z. z. v súvislosti s delimitáciou štátnozamestnaneckých miest a prostriedkov štátneho rozpočtu vyslaných zamestnancov na SZ EÚ v Bruseli (ÚJD SR).	0	+111 476	
RO/0000042/2022	Zvýšenie limitu výdavkov v zmysle § 15 a § 17 zákona č. 523/2004 Z. z. v súvislosti s delimitáciou štátnozamestnaneckých miest a prostriedkov štátneho rozpočtu vyslaných zamestnancov na SZ EÚ v Bruseli (MF SR).	0	+64 760	
RO/0000043/2022	Zvýšenie limitu výdavkov v zmysle § 15 a § 17 zákona č. 523/2004 Z. z. v súvislosti s delimitáciou štátnozamestnaneckých miest a prostriedkov štátneho rozpočtu vyslaných zamestnancov na SZ EÚ v Bruseli (MV SR).	0	+175 398	
RO/0000044/2022	Zvýšenie limitu výdavkov v zmysle § 15 a § 17 zákona č. 523/2004 Z. z. v súvislosti s delimitáciou štátnozamestnaneckých miest a prostriedkov štátneho rozpočtu vyslaných zamestnancov na SZ EÚ v Bruseli (ÚVO).	0	+140 377	
RO/0000045/2022	Zvýšenie limitu výdavkov v zmysle § 15 a § 17 zákona č. 523/2004 Z. z. v súvislosti s delimitáciou štátnozamestnaneckých miest a prostriedkov štátneho rozpočtu vyslaných zamestnancov na SZ EÚ v Bruseli (MH SR).	0	+232 445	
RO/0000046/2022	Zvýšenie limitu výdavkov v zmysle § 15 a § 17 zákona č. 523/2004 Z. z. v súvislosti s delimitáciou štátnozamestnaneckých miest a prostriedkov štátneho rozpočtu vyslaných zamestnancov na SM OECD v Paríži (MH SR).	0	+125 905	
RO/0000047/2022	Zvýšenie limitu výdavkov MZVEZ SR v zmysle § 15 a § 17 zákona č. 523/2004 Z. z. v programe 06U – Rozvoj zahraničných vzťahov v súvislosti s vyplatením odmien ÚVO.	0	+1 350	
RO/0000048/2022	Zvýšenie limitu výdavkov MZVEZ SR v zmysle § 15 a § 17 zákona č. 523/2004 Z. z. v programe 06U – Rozvoj zahraničných vzťahov v súvislosti s realizáciou projektu Zvýšenie odolnosti Slovenska voči hybridným hrozbám pomocou posilnenia kapacít verejnej správy (1AC1, 3AC2, 3AC3).	0	+422 979,65	
RO/0000049/2022
	Zvýšenie limitu výdavkov v zmysle § 8 zákona č. 523/2004 Z. z. – uvoľnenie prostriedkov v kategórii kapitálových výdavkov v programe 0EK – Informačné technológie financované zo štátneho rozpočtu (zdroj 131L).	0	+705 000	
RO/0000050/2022
	Presun výdavkov v rámci rozpočtu kapitoly MZVEZ SR v zmysle § 15 a § 17 zákona č. 523/2004 Z. z. v rámci programu 0D3 – Štátna politika k Slovákom žijúcim v zahraničí vo výške 22 629 EUR z kategórie bežných transferov do kategórie miezd, platov, služobných príjmov a ostatných osobných vyrovnaní.	0	0	
RO/0000051/2022
	Zvýšenie limitu výdavkov MZVEZ SR v zmysle § 15 a § 17 zákona č. 523/2004 Z. z. v programe 05T – Rozvojová spolupráca na vyhlásenie dodatočnej výzvy SAMRS na projekty podnikateľských partnerstiev  slovenských podnikateľských subjektov na Ukrajine.	0	+322 508,80	
RO/0000052/2022
	Zníženie limitu výdavkov v zmysle § 15 a § 17 zákona č. 523/2004 Z. z. v programe 06U – Rozvoj zahraničných vzťahov a presun do rozpočtu kapitoly MV SR na zabezpečenie cestovných výdavkov príslušníkov Úradu pre ochranu ústavných činiteľov a diplomatických misií MV SR v Bruseli.	0	-82 125	
RO/0000053/2022
	Presun výdavkov v rámci rozpočtu kapitoly MZVEZ SR v zmysle § 17 zákona č. 523/2004 Z. z. a UV SR č. 702/2022 z programu 097 – Príspevky SR do MO do programu 05T - Rozvojová spolupráca vo výške 1 875 000 EUR.	0	0	
RO/0000054/2022
	Zvýšenie limitu výdavkov v zmysle § 15 a § 17 zákona č. 523/2004 Z. z. v programe 06U – Rozvoj zahraničných vzťahov v súvislosti s refundáciou výdavkov Slovakia Travel za organizovanie workshopu pre zástupcov sektora cestovného ruchu v Tel Avive.	0	+29 618,18	
RO/0000055/2022
	Zvýšenie limitu výdavkov v zmysle § 15 a § 17 zákona č. 523/2004 Z. z. v programe 05T - Rozvojová spolupráca (presun z MŽP SR) na projekt č. SAMRS/2021/UA/1/5 „Zdravá voda pre Rivne“.	0	+30 000	
RO/0000056/2022
	Presun výdavkov v rámci rozpočtu kapitoly MZVEZ SR v zmysle § 17 zákona č. 523/2004 Z. z. a UV SR č. 713/2022 „Návrh na vydanie súhlasu vlády SR so zmenou účelu použitia kapitálových výdavkov pridelených v roku 2020 kapitole MZVEZ SR“ v programe 06U – Rozvoj zahraničných vzťahov vo výške 3 110 484 EUR.	0	0	
RO/0000057/2022
	Zníženie limitu výdavkov v zmysle § 15 a § 17 zákona č. 523/2004 Z. z. v súvislosti  s pôsobením  zamestnancov MF SR, MIRRI SR a ÚVO SR na SZ EU v Bruseli (refundácia OPTP).	0	-304 277,37	
RO/0000058/2022
	Zvýšenie limitu výdavkov v zmysle § 8 zákona č. 523/2004 Z. z. – uvoľnenie prostriedkov v programe 0D3 – Štátna politika k Slovákom žijúcim v zahraničí (zdroj 131L).	0	+1 015 000	
RO/0000059/2022
	Zvýšenie limitu výdavkov MZVEZ SR v zmysle § 15 a § 17 zákona č. 523/2004 Z. z. v programe 06U – Rozvoj zahraničných vzťahov v súvislosti s vyplatením odmien ÚVO.	0	+4 049	
RO/0000060/2022
	Presun výdavkov v rámci rozpočtu kapitoly MZVEZ SR v zmysle § 15 a § 17 zákona č. 523/2004 Z. z. v programe 05T – Rozvojová spolupráca z kategórie bežných transferov do kategórie kapitálových transferov vo výške 718 083 EUR.	0	0	
RO/0000061/2022
	Presun výdavkov v rámci rozpočtu kapitoly MZVEZ SR v zmysle § 15 a § 17 zákona č. 523/2004 Z. z. v programe 0D3 – Štátna politika k Slovákom žijúcim v zahraničí z kategórie bežných transferov do kategórie kapitálových transferov vo výške 795 288 EUR.	0	0	
RO/0000062/2022
	Zvýšenie limitu výdavkov v zmysle § 8 zákona č. 523/2004 Z. z. – uvoľnenie prostriedkov v kategórii kapitálových výdavkov v programe 0EK – Informačné technológie financované zo štátneho rozpočtu (zdroj 131L).	0	+111 615,80	
RO/0000063/2022
	Presun výdavkov v rámci rozpočtu kapitoly MZVEZ SR v zmysle § 17 zákona č. 523/2004 Z. z. z programu 05T- Rozvojová spolupráca do programu 097 – Príspevky SR do MO vo výške 180 000 EUR (WFP, OCCRP, DCAF/ISSAT).	0	0	
RO/0000064/2022
	Zvýšenie limitu výdavkov MZVEZ SR v zmysle § 15 a § 17 zákona č. 523/2004 Z. z. v programe 06U – Rozvoj zahraničných vzťahov v súvislosti s realizáciou projektu Zvýšenie odolnosti Slovenska voči hybridným hrozbám pomocou posilnenia kapacít verejnej správy (1AC1, 1AC2, 1AC3).	0	+ 147 220,82	
RO/0000065/2022
	Zníženie limitu výdavkov MZVEZ SR v zmysle § 15 a § 17 zákona č. 523/2004 Z. z. v programe 06U – Rozvoj zahraničných vzťahov v súvislosti s vyplatením odmien zamestnancom ÚOÚČ – v prospech rozpočtu kapitoly MV SR.	0	-10 896	
RO/0000066/2022
	Presun prostriedkov v zmysle § 15 a § 17 zákona č. 523/2004 Z. z. v rámci rozpočtu kapitoly MZVEZ SR z programu 05T – Rozvojová spolupráca z kategórie 640 do programu 06U – Rozvoj zahraničných vzťahov, kategória 610 na zabezpečenie výdavkov na rozvojových diplomatov v celkovej výške 234 019 EUR.	0	0	
RO/0000067/2022
	Presun výdavkov v rámci rozpočtu kapitoly MZVEZ SR v zmysle § 17 zákona č. 523/2004 Z. z. z 097 – Príspevky SR do MO do programu 0EK – Informačné technológie financované zo štátneho rozpočtu vo výške 660 000 EUR na obmenu a doplnenie existujúcej informačno-komunikačnej infraštruktúry MZVEZ SR v ústredí a v zahraničí, v súlade s projektom „Obnovy IKT infraštruktúry MZVEZ SR“, schváleným MIRRI a ÚHP.	0	0	
RO/0000068/2022
	Viazanie limitu výdavkov v zmysle §8 ods. 6, § 15 a § 18 zákona č. 523/2004 Z. z. v programe 06U – Rozvoj zahraničných vzťahov (2 431 760 EUR), v programe 0EK – Informačné technológie financované zo štátneho rozpočtu (2 278 615,80 EUR), programe 0D3 – Štátna politika k Slovákom žijúcim v zahraničí (1 015 000 EUR) a v programe 05T – Rozvojová spolupráca (4 987 604 EUR).	0	-10 712 979,80	
RO/0000069/2022
	Viazanie limitu výdavkov v zmysle §8 ods. 6, § 15 a § 18 zákona č. 523/2004 Z. z. v programe 06U – Rozvoj zahraničných vzťahov (1AC1, 3AC2, 3AC3).	0	-320 718,57	
RO/0000070/2022
	Zvýšenie limitu výdavkov MZVEZ SR v zmysle § 15 a § 17 zákona č. 523/2004 Z. z. v programe 06U – Rozvoj zahraničných vzťahov v súvislosti s vyplatením odmien MH SR.	0	+ 6 748	
Na základe vykonaných rozpočtových opatrení bol rozpočet kapitoly MZVEZ SR v roku 2022 upravený vo výdavkovej časti na  169 912 003,93 EUR, z toho bežné výdavky 155 547 420,93  EUR a kapitálové výdavky 14 364 583 EUR. Rozpočet príjmovej časti bol schválený vo výške 2 000 000 EUR a v priebehu rozpočtového roka nebol upravený.

1.2.  Príjmy kapitoly

V roku 2022 boli schválené príjmy kapitoly vo výške 2 000 000 EUR, v priebehu roka nebol limit príjmov upravovaný. Skutočná výška plnenia príjmov  bola  2 075 980 EUR, čo predstavuje 103,79 % v porovnaní so schváleným limitom. 

1.2.1. Príjmy kapitoly podľa ekonomickej klasifikácie 
Príjmy kapitoly MZVEZ SR v štruktúre podľa ekonomickej klasifikácie boli plnené nasledovne (v EUR):

	Kategória	Skutočnosť	Charakter príjmov

	210	1 067 180,13	príjmy z podnikania a z vlastníctva majetku
	z toho:	240 000	príjmy z podnikania (dividendy z hospodárskeho
	výsledku SSDZ, a. s.)
		827 180,13		príjmy z vlastníctva 

	220	69 696,61		administratívne a iné poplatky a platby  
	
	230	363 670,73		kapitálové príjmy 
	
	250	622,43	príjmy z úrokov zo zahraničných vkladov

	290	574 810,10		iné nedaňové príjmy
	_______________________________________________________________________  
Príjmy zo správnych poplatkov, ktoré nie sú príjmami kapitoly MZVEZ SR, boli za rok 2022 dosiahnuté prostredníctvom ZÚ a GK SR v zahraničí vo výške 2 972 165,41 EUR. Ich prehľad je uvedený v tabuľke č. 7. V porovnaní s rokom 2021 bol v tejto oblasti zaznamenaný nárast príjmov o 669 530,99 EUR.

1.2.2. Prostriedky prijaté z rozpočtu EÚ a iné prostriedky zo zahraničia poskytnuté Slovenskej republike

Kapitola MZVEZ SR neprijala v roku 2022 prostriedky z rozpočtu EÚ.

1.3.	Výdavky kapitoly

Schválený rozpočet výdavkov vo výške 154 381 428 EUR bol rozpočtovými opatreniami MF SR v priebehu roka 2022 upravený na 169 912 003,93 EUR a skutočne bol čerpaný v objeme 167 917 213,60 EUR, t .j.  na 98,82 %. 

1.3.1. Výdavky kapitoly podľa ekonomickej klasifikácie

1.3.1.1	Bežné výdavky

Schválený rozpočet bežných výdavkov vo výške 152 991 870 EUR bol rozpočtovými opatreniami MF SR upravený na 155 547 420,93 EUR a skutočne bol čerpaný v sume              155 289 280,57  EUR, t. j. na 99,83 %.

V rámci bežných výdavkov bol schválený rozpočet na mzdy, platy, služobné príjmy a ostatné osobné vyrovnania (OOV) v kategórii 610 vo výške 56 388 601 EUR, upravený na 60 534 273,79 EUR a bol čerpaný v sume 60 421 705,95 EUR na 99,981 %. 

V priebehu roka došlo rozpočtovými opatreniami MF SR k úprave schváleného rozpočtu v tejto kategórii najmä v súvislosti s podpísanými delimitačnými protokolmi medzi MZVEZ SR a MH SR, MDV SR, MF SR, MV SR, MŠVVŠ SR, MPSVR SR, MZ SR, ÚV SR, ÚJD SR, MŽP SR, ÚVO SR a MIRRI SR na mzdy a bežné výdavky zamestnancov vyslaných na SZ SR pri EÚ v Bruseli, SM OECD v Paríži, ZÚ SR vo Viedni a SM OSN v Ženeve.

Mzdy, platy, služobné príjmy, ostatné osobné vyrovnania	Schválený rozpočet	Upravený rozpočet	Čerpanie
	
Zdroj 111	56 388 601	60 041 563,24
	59 928 995,40
	
Zdroj 1AA1 (prostriedky EÚ)	0	277 851,02
	277 851,02
	
Zdroj 1AA2, 1AA3 (spolufinancovanie)	0	60 743,94
	60 743,94
	
Zdroj 1AC1 (prostriedky EÚ)	0	106 970,63
	106 970,63
	
Zdroj 1AC2, 1AC3, 3AC2, 3AC3 (spolufinancovanie)	0	47 144,96
	47 144,96
	
SPOLU	56 388 601	60 534 273,79
	60 421 705,95

V kategórii 620 – poistné a príspevok do poisťovní bol schválený rozpočet vo výške            20 013 915 EUR, upravený bol na 21 086 174,80 EUR a čerpaný vo výške 21 075 648,96 EUR, 
t. j. na 99,95 %. Úpravy výdavkov v kategórii 620 boli realizované v závislosti od vývoja čerpania.

Schválený rozpočet na tovary a  služby v kategórii 630 vo výške 42 008 965 EUR, upravený na 46 826 845,07 EUR bol čerpaný v sume 46 743 160,71 EUR, t. j.  na  99,82 %. 

Prostriedky v kategórii 630 boli vynakladané na výdavky tak na území SR, ako i v zahraničí (výdavky diplomatických misií SR a slovenských kultúrnych inštitútov v zahraničí). 

Na cestovné výdavky pri pracovných cestách zamestnancov MZVEZ SR boli vynaložené prostriedky v sume 8 751 825,19 EUR. Táto suma, okrem vykonaných pracovných ciest, predstavuje i financovanie náhrad dočasne vyslaným zamestnancom v zahraničí v zmysle zákona č. 283/2002 Z. z. o cestovných náhradách v znení neskorších predpisov (výdavky spojené s pobytom manžela/ky, pobytom detí, ošatným, zabezpečením vzdelávania detí, evakuáciou, prepravou telesných pozostatkov a liečebných výdavkov). Zahraničné pracovné cesty sú esenciou diplomatických aktivít realizovaných stykovou činnosťou. V postpandemickom období roku 2022 sa diplomacia vrátila k zaužívaným formátom komunikácie. Ku všetkým ZPC realizovaným v roku 2022 boli pripravené a príslušným riadiacim grémiám predložené správy hodnotiace ich význam a prínos. 

Na poplatky za všetky druhy energií, vodné a stočné, poštové a telekomunikačné služby boli vynaložené výdavky v sume 3 440 303,49 EUR, na nákup materiálu vo výške                               4 746 343,49 EUR, na výdavky súvisiace s dopravným vo výške 2 418 543,32 EUR, na rutinnú a štandardnú údržbu v sume  5 998 041,96 EUR. Z celkových výdavkov v kategórii 630 tvorí nájomné za prenájom 21,67 % (10 131 924,20 EUR). Ide predovšetkým o prenájom bytov, rezidencií, rezidenčných bytov a administratívnych budov v zahraničí. Na ostatné služby bola vyčerpaná čiastka vo výške 11 256 179,06 EUR. Tvorba sociálneho fondu v rámci kategórie 637 bola v zmysle kolektívnych zmlúv vytváraná vo forme preddavkov vo výške                           352 992,38 EUR. Použitie prostriedkov sociálneho fondu bolo realizované formou príspevkov zamestnancom v členení na stravné, regeneráciu pracovnej sily, dopravu do zamestnania a späť, sociálnu výpomoc, rekreácie, jubileá a na ostatnú sociálnu podnikovú politiku. 

V súlade s Rámcovými prioritami prezentácie slovenského umenia a kultúry v zahraničí na rok 2022 boli úspešne zrealizované prioritné témy,  ktorými boli „Týždne Slovenska“ v USA, Turecku a Bulharsku (pridali sa aj Maďarsko, Česko a Poľsko) a vlajkové projekty „Slovenské hudobné umenie“ v USA a Španielsku, ktoré  boli financované z rozpočtu vecného gestora OKUD ako aj z iných zdrojov  a vlajkový projekt v Nórsku bol financovaný zo zdrojov MK SR.

ZÚ SR v zahraničí zorganizovali množstvo kultúrnych podujatí pri príležitosti predsedníctva SR vo V4 a tiež podujatí na podporu UA. V Paríži, v sídle UNESCO bolo zorganizované veľké kultúrne podujatie v spolupráci s MK SR na podporu kandidatúry SR do Medzivládneho výboru UNESCO. 
Slovenské inštitúty v zahraničí v roku 2022 realizovali kultúrno-prezentačné projekty rôznorodej žánrovej povahy v oblasti umenia a kultúry so zameraním sa na predsedníctvo SR vo V4 a pripojili sa tiež k projektom „Týždeň Slovenska“ a „Slovenské hudobné umenie“. Na jar roku 2022 bol slávnostne otvorený SI Jeruzalem za účasti predsedu NR SR, ministra ZVEZ SR a jeho izraelského partnera. SI v Berlíne zorganizoval čestné hosťovanie SR na Filmovom festivale v Cottbuse, slávnostný koncert Slovenského komorného orchestra Slovenskej filharmónie v Berlínskom Dóme. SI Budapešť zabezpečil čestné hosťovanie SR na Medzinárodnom knižnom veľtrhu v Budapešti. SI Praha zorganizoval hosťovanie SND v Prahe, účasť SR na Pražskej jari, hosťovanie Novej scény. SI Rím zorganizoval výstavu výtvarného umenia a účasť divadla na Festivale sociálneho divadla. SI Varšava zorganizoval vystúpenie US Lúčnica a plenéry slovenských umelcov. 
Slovensko ako členská krajina Stredoeurópskej kultúrnej platformy (krajiny V4, Rakúsko a Slovinsko) spolupracovalo na dvoch podujatiach. V júni v Kosove bola prezentovaná „Detská hudba“, SR reprezentoval talentovaný husľový virtuóz Teo Gertler a v decembri v Novom Sade v rámci konferencie „Budúcnosť života“ bol prezentovaný koncept slovenskej architektky a dizajnérky Lenky Petrákovej „8 Kontinent – dizajn zariadenia na čistenie a výskum oceánov“. 
Odbor kultúrnej diplomacie zabezpečil a distribuoval umelecké kópie portrétu M. R. Štefánika na výzdobu reprezentačných priestorov ZÚ SR v zahraničí. Zorganizoval letný a vianočný koncert MZVEZ SR pre diplomatický zbor, partnerov a priateľov diplomacie. Zabezpečil streamovanie koncertu One Day Jazz Festival na Bratislavskom hrade pre všetky ZÚ SR a SI v zahraničí. Zakúpil dvojročné licenčné práva pre ZÚ SR a SI v zahraničí na nekomerčné premietanie filmov Piargy, Peter Dvorský, Láska hory prenáša.  

V roku 2022 disponovala Slovenská komisia pre UNESCO (SK UNESCO) sumou 56 280 EUR zo štátneho rozpočtu, z ktorej reálne vyčerpalo 55 873,08 EUR (99,28%). Ku koncu roka boli nevyčerpané prostriedky v sume 15 000 EUR zaslané ako mimoriadny dobrovoľný príspevok SR do Fondu pre nehmotné kultúrne dedičstvo UNESCO a do Multidonorského programu UNESCO na podporu slobody vyjadrovania a bezpečnosti novinárov. 
Projekty SK UNESCO:
Organizácia zasadnutí, súťaží: 
V rámci Sekcie výchovy a vzdelávania sa konal 17.2.2022 Galavečer v spolupráci s Výskumným ústavom detskej psychológie a patopsychológe (VÚDPaP), Ministerstva školstva, vedy, výskumu a športu SR (MŠVVaŠ SR), pod záštitou SK UNESCO a ministra ŠVVaŠ SR s oceňovaním Osobností poradenstva (ocenenie a uznanie ostatných 3 rokov sťažených podmienok počas pandemického obdobia vykonávať odbornú prácu v oblasti výchovy a vzdelávania detí a mládeže odborných pracovníkov v systéme výchovného poradenstva a prevencie – psychológov, špeciálnych pedagógov, logopédov a iných); zasadnutia Sekcie výchovy a vzdelávania 12.5.2022, 14.12.2022; Kolokvium (odborný workshop) UNESCO Katedry pre ekologické vedomie a trvalo udržateľný rozvoj k aktuálnym otázkam v ochrane a manažmente prírody a krajiny v SR 31.5.2022 vo Svätom Antone; slávnostné zasadanie celoštátnej komisie Olympiády ľudských práv (OĽP) UNESCO Katedry výchovy k ľudským právam 16.-17.6.2022 pod záštitou SK UNESCO (vyhodnotenie 24. ročníka OĽP a 4. ročníka Ceny prof. M. Kusého 2021/2022, príprava 25. ročníka OĽP a 5. ročníka Ceny prof. M. Kusého 2022/2023, Piloty OĽP na základných školách v SR); slávnostné podujatie pri príležitosti 30. výročia  založenia a činnosti UNESCO Katedry výchovy k ľudským právam UK v Bratislave; udelenie cien EUSTORY dňa 9.9.2022  - ceny študentom za 17. ročník prác na témy „Monumenty, pamätníky, historické miesta“. Dňa 27.9.2022 zorganizovala UNESCO Katedra architektonického dedičstva na pôde MZVEZ SR konferenciu „Ďalšie vzdelávanie v oblasti obnovy architektonického dedičstva“; taktiež sa uskutočnili 2. Národná konferencia Etika a umelá inteligencia organizovaná SV pre bioetiku (8.11.2022) a výročné stretnutie pridružených škôl UNESCO dňa 15.11.2022; 
Spoločné zasadnutie 17.3.2022 členov Koordinačnej rady Slovenského výboru Človek a biosféra „Man and Biosphere (SV MAB), stakeholderov a obhospodarovateľov“ na tému poľnohospodárstva v Podpoľaní v kontexte postavenia človeka v krajine a jej využívania v budúcnosti; uskutočnenie terénnej exkurzie v biosférickej rezervácii (BR) Poľana 31.3.2022 v nadväznosti na spoločné zasadnutie stakeholderov a ostatných dňa 17.3.2022 (obhospodarovanie a manažment krajiny v BR Poľana, problémy poľnohospodárskej krajiny, dôvody súčasného stavu, dopady, hľadanie riešení); Stretnutie zástupcov SV MAB, Správy CHKO Poľana, miest, obcí 10.5.2022 na tému územné plánovanie a krajinotvorba Podpoľania; 8.9.2022 sa konal Deň otvorených dverí (DOD) v BR Poľana;  DOD Poloniny 9.10.2022 (činnosť BR, diskusia, tlačová beseda, exkurzia, medzinárodná  spolupráca prostredníctvom výmeny skúseností, vedomostí, propagácie osvedčených postupov); oslavy Medzinárodného dňa BR 3.11.2022; zasadnutie SV MAB 30.11.-2.12.2022;
11.-17.7.2022 sa konal v Spišskom Podhradí 11. ročník Letnej školy manažmentu svetového kultúrneho dedičstva UNESCO v krajinách V4 (tematický rámec: pochopenie hodnôt svetového kultúrneho dedičstva ako základ pre dobrý stav zachovania, zvyšovania povedomia a poznania hodnôt)
Riadne zasadnutia SK UNESCO dňa 26.4.2022, 13.12.2022; Fórum partnerov SK UNESCO dňa 6.10.2022;
SV informácie pre všetkých (SV IFAP) konferencia 20.10.2022 Slovak Women in Tech – 10. výročie pôsobenia, workshopy, semináre pre ženy a dievčatá v IT sektore 
Usporiadanie 29. posterového dňa SV IHP spolu s Ústavom hydrológie SAV s medzinárodnou účasťou s tematikou „Transport vody, chemikálií a energie v systéme pôda-rastlina-atmosféra v podmienkach klimatickej variability“ 9.11.2022; 34. konferencia mladých hydrológov 10.11.2022;
Organizačné zabezpečenie galavečera "Learning Cities UNESCO" Trnava 22.11.2022 pri príležitosti zaradenia mesta Trnava do Globálnej siete Učiacich sa miest UNESCO;
Medzinárodná konferencia Art and Tech days Košice - podujatia v oblasti mediálneho umenia 24.11.2022 (mesto Košice sa stalo v r. 2017 prvým slovenským mestom, ktoré bolo zaradené do siete kreatívnych miest UNESCO)

Cestovné výdavky: 
Tuzemská pracovná cesta do Bratislavy 7 členov Sekcie výchovy a vzdelávania/UNESCO Katedry výchovy k ľudským právam na slávnostné zasadanie celoštátnej komisie Olympiády ľudských práv (OĽP) UNESCO Katedry výchovy k ľudským právam 16.-17.6.2022 pod záštitou SK UNESCO; účasť člena Slovenského výboru pre hydrológiu (SV IHP) p. Holka 6.6.-11.6.2022 na zasadnutí Riadiaceho výboru projektu ERB (The Euromediterranean Network of Experimental and Representative Basins) a konferencii ERB2022 v Portoferraio, Elba, Taliansko; účasť 3 členov SV MAB 13.-17.6.2022 na ZPC v Slovinsku, Divača, BR Karst, Trenta, BR Julské Alpy za účelom implementácie LAP: B.6.1 Vytvorenie a implementovanie partnerstiev medzi BR v rôznych krajinách, spolupráca a partnerstvá Svetovej siete BR a siete CAVEMAB (sieť BR po celom svete, ocenenie prírodných a kultúrnych javov súvisiacich s jaskyňami); účasť členky Sekcie kultúry Ľ. Voľanskej 19.-25.6.2022 v Paríži na zasadnutí Hodnotiaceho orgánu Dohovoru na ochranu nehmotného kultúrneho dedičstva (NKD) UNESCO;  účasť predsedníčky SV MAB na konferencii EuroMAB 12.-16.9.2022 v KleinKirchheim Rakúsko (výmena skúseností v trvalo udržateľnom rozvoji, podpora postupov medzi koordinátormi BR, vedcami, národnými výbormi MAB); účasť predsedníčky SV pre bioetiku 19.-25.9.2022 v Paríži na Spoločnom zasadnutí Medzinárodného výboru pre bioetiku (IBC), Medzivládneho výboru pre bioetiku spolu s verejným 29. zasadnutím IBC a 12. mimoriadnym zasadnutím Svetovej komisie pre etiku vedeckého poznania a technológií (COMEST); 20.10.2022 účasť predsedníčky Sekcie pre kultúru v Badene (Rakúsko) na slávnostnom podujatí pri príležitosti 50. výročia Dohovoru o ochrane svetového kultúrneho a prírodného dedičstva UNESCO a 30. výročie jeho ratifikácie Rakúskou republikou; účasť členky Sekcie pre kultúru na 17. zasadnutí Medzivládneho výboru na ochranu NKD UNESCO, zástupkyne za SR ako členky výboru na roky 2022-2026.

Schválený rozpočet na bežné transfery v kategórii 640 vo výške 34 580 389 EUR, upravený na 27 100 127,27 EUR bol čerpaný v sume 27 048 764,95 EUR na 99,81 %. 

V rámci rozpočtu kategórie 640 boli účelovo určené prostriedky na poplatky za členstvo SR  v medzinárodných organizáciách. Upravený rozpočet na príspevky SR do MO bol 15 033 420,93  EUR, čerpanie vo výške   15 020 796,94 EUR, t. j. na 99,91 %.
 
Na pokrytie výdavkov súvisiacich s oficiálnou rozvojovou spoluprácou (ODA) boli vyčlenené prostriedky vo výške  6 442 171 EUR, ktoré boli v zmysle zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov upravené na 6 944 972 EUR a čerpané vo výške 6 907 664 EUR na  99,46 %. Prostriedky vo výške           4 987 604 EUR boli v súlade so zákonom č. 523/2004 Z. z. a so súhlasom MF SR presunuté na ich ďalšie použitie v rokoch 2023 a 2024.
	
V rámci bežných transferov bol poskytnutý bežný transfer príspevkovej organizácii Správa účelových zariadení v zriaďovateľskej pôsobnosti MZVEZ SR vo výške 2 428 683 EUR. Jeho skutočné použitie bude predmetom zúčtovania finančných vzťahov so štátnym rozpočtom.

Na výdavky súvisiace s odchodným, odstupným, nemocenskými dávkami, príplatkami a príspevkami bol stanovený rozpočet vo výške 206 760 EUR, upravený na 360 722,41 EUR a čerpaný v sume  359 593,13 EUR, t. j. 99,68 %.

Rozpočet účelových výdavkov na vedu a výskum, pridelených formou dotácií v súlade s „Výnosom o  poskytovaní dotácií v pôsobnosti MZVEZ SR“ bol schválený vo výške            145 000 EUR,  v priebehu rozpočtového roka bol upravený na 134 305 EUR, čerpanie bolo vo výške 134 305 EUR, čo predstavuje 100 %. Jeho skutočné použitie bude predmetom zúčtovania finančných vzťahov so štátnym rozpočtom. 
Spolupráca MZVEZ SR s tretím sektorom sa realizovala prostredníctvom poskytovania dotácií v oblasti medzinárodných vzťahov a zahraničnej politiky SR. Na tento účel bola vyčlenená v rozpočte MZVEZ SR suma 145 000 EUR. V priebehu roka 2022 boli zverejnené dve výzvy na predkladanie žiadostí o dotáciu. 
V rámci prvej všeobecnej výzvy poskytlo MZVEZ SR dotácie na 14 žiadostí v celkovej sume 122 355 EUR (celkový počet doručených žiadostí bol 23 a celková požadovaná suma predstavovala 325 911 EUR). V rámci druhej, osobitnej výzvy so zameraním na Ukrajinu, bola pridelená len 1 dotácia vo výške 11 950 EUR (doručené boli dve žiadosti v celkovej výške 28 850 EUR). 

1.3.1.2 Kapitálové výdavky
	
Rozpočet kapitálových výdavkov v kategórii 700 – kapitálové výdavky bol schválený v sume 1 389 558 EUR, upravený na 14 364 583 EUR a čerpaný vo výške 12 627 933,03 EUR,                        na 87,91 %. 

	Kategória 710 – obstarávanie kapitálových aktív

Schválený rozpočet v kategórii 710 bol vo výške 1 389 558 EUR, upravený rozpočtovými opatreniami MF SR na sumu 11 146 038 EUR a čerpaný vo výške 11 108 456,46 EUR, t. j. na 99,66 %. 
V roku 2021 požiadala kapitola, v zmysle § 8 ods. 6 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov, o presun rozpočtových prostriedkov v kategórii 710 – obstarávanie kapitálových aktív celkom vo výške  17 183 848,80 EUR, ktorých použitie sa predpokladalo v roku 2022 na:

•	rekonštrukciu objektu č. 04 ZÚ Bukurešť;
•	bezpečnostné úpravy na úradoch v zahraničí;
•	rekonštrukciu bytového objektu 60 Redington Road Londýn;
•	rekonštrukciu budovy ZÚ Londýn;
•	nákup strojov a zariadení;
•	rekonštrukciu bytového objektu 19 Templewood Avenue v Londýne,
•	rekonštrukciu rezidencie Podbielskiallee Berlín;
•	nákup služobných motorových vozidiel;
•	rekonštrukciu nehnuteľností New York;
•	nákup kancelárskych strojov, prístrojov a zariadení;
•	nákup softvéru a licencií;
•	Observatórium v Meudone;
•	SW podporu vnútornej administratívy;
•	nákup hardwérového vybavenia;
•	rekonštrukciu a modernizáciu softvéru;
•	rozvoj a rozšírenie IS Doklady;
•	rekonštrukciu budovy ZÚ Ankara;
•	rekonštrukciu domu Mapesbury Rd. Londýn;
•	stavebné úpravy Hlboká 2 a Pražská 1.

MF SR žiadosti MZVEZ SR vyhovelo a povolilo presun týchto prostriedkov do roku 2022 v plne požadovanej výške a štruktúre. 

V roku 2022 požiadala kapitola, v zmysle § 8 ods. 6 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov o presun rozpočtových prostriedkov v kategórii 710 – obstarávanie kapitálových aktív celkom vo výške  4 710 375,80 EUR, ktorých použitie sa predpokladá v roku 2023 a nasledujúcich na:
•	bezpečnostné úpravy na úradoch v zahraničí;
•	rekonštrukciu budovy ZÚ Londýn;
•	nákup služobných motorových vozidiel;
•	rekonštrukciu nehnuteľností New York;
•	nákup hardwérového vybavenia;
•	rekonštrukciu a modernizáciu softvéru;
•	nákup kancelárskych strojov a zariadení;
•	obnovu infraštruktúry;
•	telekomunikačnú techniku;
•	podporu a rozšírenie licencií na zabezpečenie prevádzky ESSR;
•	podporu prevádzky systému ŠOI na výmenu US v segmente D a T;
•	SW podporu vnútornej administratívy;
•	rekonštrukciu budovy ZÚ Ankara;
•	stavebné úpravy ZÚ Rijád;
•	stavebné úpravy Hlboká 2 a Pražská 1.

V roku 2022 kapitola MZVEZ SR čerpala kapitálové výdavky v kategórii 710 na obstaranie a technické zhodnotenie investičného majetku na území SR i v zahraničí. 
Obstaranie a technické zhodnotenie investičného majetku MZVEZ SR 

	IA 11879 Nákup strojov a zariadení zahraničie - celkové čerpanie 150 240,95 EUR. Finančné prostriedky použité na interiérové vybavenie alebo stroje a zariadenia pre potreby ZÚ Rím, ZÚ NATO Brusel, SM RE Štrasburg, ZÚ Nikózia, SZ EÚ Brusel, ZÚ Budapešť, ZÚ Berlín, ZÚ Pretória, SM OSN Ženeva, ZÚ Washington, ZÚ Haag, SM OSN NY, ZÚ Viedeň  a GK Sydney.
	IA 27351 Bezpečnostné úpravy na ZÚ - celkové čerpanie 21 453,73 EUR. Finančné prostriedky použité na stavebné úpravy konzulárneho oddelenia ZÚ Jakarta.
     IA 00252 Rekonštrukcia budovy ZÚ Londýn – celkové čerpanie 4 488 301,45 EUR. Finančné prostriedky použité na prebiehajúcu rekonštrukciu budovy ZÚ.
     IA 32906 Rekonštrukcia budovy SM Štrasburg – celkové čerpanie 25 120 EUR. Finančné prostriedky použité na dokončovacie stavebné práce, investičná akcia bola ukončená. 
     IA 32903 Rekonštrukcia objektu 04 ZÚ Bukurešť – celkové čerpanie 1 348 205 EUR. Finančné prostriedky použité na prebiehajúcu rekonštrukciu budovy zastupiteľského úradu.
	IA 36915 Vysokonapäťová kabína SZ EÚ Brusel – celkové čerpanie 29 258 EUR. Finančné prostriedky použité na 1. etapu výstavby.  
      IA 33587 Rekonštrukcia budovy ZÚ Ankara – celkové čerpanie 74 000 EUR. Finančné prostriedky použité na projektovú dokumentáciu k pripravovanej rekonštrukcii.
	IA 41004 Rekonštrukcia nehnuteľností New York – celkové čerpanie 74 223 EUR. Finančné prostriedky použité na projekčné práce.
	IA 46810 Klimatizácia bytovky ZÚ Rím – celkové čerpanie 21 000 EUR. Finančné prostriedky použité na stavebné úpravy. Investičná akcia ukončená.
	IA 47611 Stavebné úpravy ZÚ Rijád – celkové čerpanie 14 210,93 EUR. Finančné prostriedky použité na projektovú dokumentáciu k pripravovanej rekonštrukcii.
	IA 47590 Stavebné úpravy GK Sydney – celkové čerpanie 297 913,33 EUR. Finančné prostriedky použité na stavebné úpravy nových priestorov generálneho konzulátu. Investičná akcia ukončená.	
	IA 13019 Stavebné úpravy budov Hlboká 2 a Pražská 1 - celkové čerpanie 6 678 EUR. Finančné prostriedky boli vynaložené na vypracovanie projektovej dokumentácie k úprave priestorov na Hlbokej 2 a geodetické práce. 
IA 11844 Nákup strojov a zariadení ústredie - celkové čerpanie 9 685 EUR. Nákup fotosteny a kuchynskej linky. 
	
IA 2031 Nákup služobných motorových vozidiel - celkové čerpanie  1 124 906,22 EUR. V roku 2022 bola realizovaná obmena - nákup 35 služobných motorových vozidiel na zastupiteľských úradoch a v ústredí, s orientáciou na nákup a obmenu predovšetkým vozidiel vedúcich úradov a referentských vozidiel. Vo všetkých prípadoch nákup automobilov bol realizovaný v súlade so súvisiacim osobitným vnútorným predpisom MZVEZ SR. 

IA 2015 Nákup kancelárskych strojov, prístrojov a zariadení - celkové čerpanie 21 925,50 EUR. Nákup kamerových systémov alebo ich technické zhodnotenie pre zastupiteľské úrady SR v zahraničí.

IA 40441 Nákup softvéru a licencií – celkové čerpanie 8 136 EUR na nákup SW licencie IBM SPSS -  prístup k Štatistickému systému PS IMAGO PRO.

IA 43206 SW podpora vnútornej administratívy – celkové čerpanie 59 173,20 EUR na technické zhodnotenie prístupového a dochádzkového systému ministerstva v ústredí o nové bezpečnostné prvky.

IA 43777 Telekomunikačná technika – celkové čerpanie 164 264,91 EUR na výmenu kamerových a elektronických zabezpečovacích systémov (SÚ Priština, ZÚ Helsinky, Záhreb, Bukurešť, Ľubľana, Hanoj), ako aj nákup IP telefónnych ústrední ( ZÚ Riga, ZÚ Oslo, GK Sydney, ZÚ Lisabon, ZÚ Sarajevo) na vybraných zastupiteľských úradoch SR v zahraničí.  

IA 42684 Nákup hardvérového vybavenia – celkové čerpanie 158 484,11 EUR na nákup a inštaláciu IP INTERCOM systému, ako aj prvkov kamerového a elektronického zabezpečovacieho systému v ústredí. Nákup kamerového a elektronického zabezpečovacieho systému pre GK Sydney. Taktiež aj  nákup multifunkčných tlačiarní, skenerov otlačkov prstov a cestovných dokladov pre konzulárne úseky na zastupiteľských úradov SR v zahraničí.

IA 43671 Rekonštrukcia a modernizácia softvéru – celkové čerpanie 124 459,20 EUR na úpravu a modernizácia softvéru "Národný vízový informačný systém" o "Digitálnu pečať" a  bezpečnostné overovanie certifikátov Entrust, ako aj iné úpravy uvedeného softvéru.

IA 44583 Rekonštrukcia a modernizácia softvéru – celkové čerpanie 753 480 EUR na úpravu webových stránok a implementáciu zmien, ako technické zhodnotenie informačného systému elektronických služieb MZVEZ SR z projektu OPIS.

IA 43805 Rozvoj a rozšírenie IS Doklady – celkové čerpanie 199 080 EUR na softvérovú úpravu a rozšírenie informačného systému Doklady.

IA 46041 Konsolidačná platforma údajov MZVEZ SR – celkové čerpanie 80 820 EUR za dodávku diela "Konsolidačná platforma údajov".

IA 46747 Podpora a rozšírenie licencií na zabezpečenie prevádzky ESSR – celkové čerpanie 80 784 EUR za technické zhodnotenie Elektronického systému správy registratúry o licencie entSearch.

IA 44534 Obnova infraštruktúry – celkové čerpanie 1 090 769,25 EUR za nákup hardvéru ako servery, switche, racky pre infraštruktúru MZVEZ SR v ústredí a v zahraničí, ako aj budovanie štruktúrovaných kabeláží na zastupiteľských úradoch v zahraničí v rámci Projektu obnovy infraštruktúry MZVEZ SR.

IA 44533 Nákup HW a príslušenstva – celkové čerpanie 132 228 EUR za nákup serverov v rámci Projektu obnovy infraštruktúry MZVEZ SR.

IA 46040 Podpora prevádzky systému ŠOI na výmenu US v segmente D a T – celkové čerpanie 557 616,15 EUR za rozvoj a úpravy informačného systému pre utajované skutočnosti stupňa T a V. Dodávka diela LogManager.

Kategória 720 - kapitálové transfery

V kategórii kapitálových transferov boli v roku 2022 čerpané prostriedky vo výške 756 888,60 EUR v programe 0D3 – Štátna politika k Slovákom žijúcim v zahraničí a vo výške 762 588 EUR v programe 05T – Rozvojová spolupráca. Tieto poskytnuté kapitálové transfery budú  predmetom zúčtovania finančných prostriedkov so štátnym rozpočtom.

1.3.2. Výdavky kapitoly podľa funkčnej klasifikácie

  01.1.3. – Zahraničné vzťahy

Schválený rozpočet bežných výdavkov vo výške 122 372 454 EUR, upravený                              na 143 580 749,70 EUR, bol čerpaný vo výške 141 649 976,39 EUR, na 98,66 %. Rozpočet v triede 01.1.3. zahŕňa aj výdavky rozpočtovej organizácie Úradu pre Slovákov žijúcich v zahraničí (ďalej len ÚSŽZ).

V kategórii 610 – mzdy, platy, služobné príjmy a OOV bol schválený rozpočet vo výške  56 006 523 EUR, upravený na 60 151 124,79 EUR a bol čerpaný v objeme 	60 038 570,74 EUR, na 99,81 %.

Vývoj priemerného mesačného platu k prepočítanému počtu zamestnancov ústredia po štvrťrokoch v roku 2022 v porovnaní s rokom 2021
OBDOBIE	Prepočítaný stav zamestnancov	Priemerný mesačný plat	
1. štvrťrok 2021	478,8	2 200,9	
1. štvrťrok 2022	482,0	2 218,1	
2. štvrťrok 2021	473,8	2 312,6	
2. štvrťrok 2022	490,4	2 371,0	
3. štvrťrok 2021	483,4	2 466,8	
3. štvrťrok 2022	494,6	2 758,3	
4. štvrťrok 2021	482,0	2 758,1	
4. štvrťrok 2022	500,4	2 983,1	
rok 2021	479,5	2 435,4	
rok 2022	491,8	2 586,6	
Priemerný mesačný plat v roku 2022 bol vo výške 2 586,6 EUR, čo predstavuje nárast oproti predchádzajúcemu roku o sumu 151,17 EUR. Pri výpočte priemerných platov boli zahrnutí všetci zamestnanci, t. j. vrátane zamestnancov Operačného programu Technická pomoc v ústredí ako aj zamestnancov analytickej jednotky.

Vývoj priemerného mesačného platu k prepočítanému počtu zamestnancov ZÚ SR v zahraničí po štvrťrokoch v roku 2022 v porovnaní s rokom 2021
OBDOBIE	Prepočítaný stav zamestnancov	Priemerný mesačný plat	
1. štvrťrok 2021	651,6	5 322,6	
1. štvrťrok 2022	651,6	5 544,4	
2. štvrťrok 2021	653,4	5 348,2	
2. štvrťrok 2022	642,5	5 546,7	
3. štvrťrok 2021	644,9	5 340,1	
3. štvrťrok 2022	633,8	5 729,2	
4. štvrťrok 2021	654,2	5 493,3	
4. štvrťrok 2022	622,8	5 852,8	
rok 2021	651,0	5 376,2	
rok 2022	637,7	5 666,2	
Priemerný mesačný plat v roku 2022 bol vo výške 5 666,17 EUR, čo predstavuje nárast oproti predchádzajúcemu roku o 289,93 EUR. Pri výpočte priemerných platov boli zahrnutí všetci zamestnanci, t. j. vrátane zamestnancov Operačného programu Technická pomoc 
v zahraničí.
Vývoj priemerného mesačného platu k prepočítanému počtu zamestnancov SI SR v zahraničí po štvrťrokoch v roku 2022 v porovnaní s rokom 2021
OBDOBIE	Prepočítaný stav zamestnancov	Priemerný mesačný plat	
1. štvrťrok 2021	12,2	5 548,4	
1. štvrťrok 2022	13,5	5 793,3	
2. štvrťrok 2021	11,5	5 658,7	
2. štvrťrok 2022	14,5	5 785,5	
3. štvrťrok 2021	11,8	5 680,5	
3. štvrťrok 2022	14,3	5 992,1	
4. štvrťrok 2021	12,8	5 825,6	
4. štvrťrok 2022	13,7	6 023,0	
rok 2021	12,1	5 680,5	
rok 2022	14,0	5 899,0	
Priemerný mesačný plat v roku 2022 bol vo výške 5 899,0 EUR, čo predstavuje nárast oproti predchádzajúcemu roku o 217,43 EUR. 

Schválený rozpočet v kategórii 620 - poistné vo výške 19 883 015 EUR bol upravený na 20 944 322,94  EUR a čerpaný vo výške 20 933 797,10 EUR, t. j. na 99,95 %.

Schválený rozpočet na tovary a služby v kategórii 630 vo výške 41 687 253 EUR bol upravený na  46 354 362,95 EUR a čerpaný vo výške 46 270 680,52 EUR na 99,82 %. Prostriedky boli vynaložené na:

•	cestovné výdavky pri pracovných cestách zamestnancov ministerstva, vrátane zamestnancov úradu pre Slovákov žijúcich v zahraničí,  pri vysielaní a striedaní zamestnancov na výkon zahraničnej služby. Ďalej na náhrady výdavkov spojených s pobytom manžela/ky a detí v zahraničí, liečebnými výdavkami, preventívnymi zdravotnými prehliadkami zamestnancov zahraničnej služby, školným a zápisným pre deti zamestnancov zahraničnej služby v zmysle zákona č. 283/2002 Z. z. o cestovných náhradách v znení neskorších predpisov vo výške  8 743 283,83 EUR;
•	poplatky za všetky druhy energií, telefónne a faxové spojenie, rádiové a satelitné spojenie,  poštové služby a výdavky súvisiace so Schengenským informačným systémom vo výške 3 433 023,34 EUR;
•	materiálové výdavky v sume 4 723 615,37 EUR, a to hlavne na nákup kancelárskych potrieb, vybavenie prevádzkových priestorov, tlačív, periodík, softvéru, na bezpečnostné a reprezentačné služby;
•	výdavky na dopravné vo výške 2 418 377,42 EUR, predovšetkým na pohonné hmoty, servis, poistenie motorových vozidiel;
•	rutinnú a štandardnú údržbu administratívnych budov, ubytovacích zariadení, kotolní,  a strojov a zariadení v objeme 5 983 278,95 EUR;
•	nájomné za prenájom administratívnych budov, rezidencií, bytov, garáží vo výške                    10 130 675,52 EUR;
•	ostatné tovary a služby vo výške 11 013 592,93 EUR, predovšetkým  na platby súvisiace s náhradami pre zamestnancov zo zahraničných miestnych zdrojov, s úhradou všeobecných a špeciálnych dodávateľských služieb, na úhradu poplatkov, daní a ciel, na tvorbu sociálneho fondu, na vyrovnanie kurzových rozdielov, služby pri zabezpečovaní seminárov, porád, sympózií na medzinárodnej a vládnej úrovni, bankové poplatky, na dohody o prácach vykonávaných mimo pracovného pomeru, špeciálne služby (IS doklady, podpora NVIS), edičnú a propagačnú činnosť.

Zastupiteľské úrady  Slovenskej republiky v zahraničí
Sieť zastupiteľských úradov SR ku dňu 31. 12. 2022:
•	62 veľvyslanectiev
•	7 stálych misií
•	10 generálnych konzulátov
•	1 pobočka zastupiteľského úradu
•	9 slovenských inštitútov
•	1 slovenský ekonomický a kultúrny úrad
V rámci snahy skvalitňovať komunikáciu s verejnosťou pristúpil rezort v roku 2022 k niekoľkým zásadným zmenám. Realizoval redizajn webového sídla, ktoré je užívateľsky prístupnejšie a je uspôsobené aktuálnym trendom konzumácie obsahu na internete. Zásadnou bola zmena vizuálnej identity a zjednotenie komunikácie na sociálnych sieťach, ktorej cieľom je, aby online komunikácia bola zrozumiteľná a predovšetkým jasne identifikovateľná s rezortom. 
Výrazný vplyv na komunikáciu ministerstva mala ruská vojenská agresia voči Ukrajine, ktorá začala 24. februára 2022. Tá výrazne ovplyvnila podobu realizovaných podujatí,  komunikovaných tém aj výstupov. Dôležitou v tomto ohľade bola komunikácia so samosprávami, ktoré dostávali letáky so základnými komunikačnými posolstvami  ako aj užitočnými kontaktmi na KIC a ZÚ Kyjev. Prostredníctvom sociálnych sietí ministerstvo pravidelne prinášalo zhrnutia toho, aké sú slovenské pozície a kroky Slovenska a spojencov v EÚ a NATO vo vzťahu ku konfliktu. 
Vďaka dlhodobému monitoringu dezinformačnej scény a výmene informácií so zahraničnými partnermi bol rezort schopný adekvátne reagovať na dezinformácie spojené s konfliktom na Ukrajine. 
V roku 2022 ministerstvo pokračovalo v organizovaní online diskusií pod názvom HlbokáOnline, ktorých cieľom je divákom priblížiť priority slovenskej zahraničnej a európskej politiky. Tradične boli hosťami diskusií okrem predstaviteľov rezortu diplomacie aj odborníci z akademického a mimovládneho prostredia. V roku 2022 ministerstvo zorganizovalo 9 diskusií s celkovou sledovanosťou viac ako 120-tisíc videní. Rezort zároveň realizoval aj pilotné vysielanie diskusie HlbokáOnline v zahraničí a s prítomnými divákmi. Diskusia bola vysielaná z Bruselu za účasti cca 200 divákov. 
Aj v  roku 2022 pokračoval formát Ženy v diplomacii, v rámci ktorého rezort prostredníctvom online aj offline komunikačných aktivít, poukazoval na postavenie žien v spoločnosti, úlohu a profesionálny vklad diplomatiek do fungovania zahraničnej politiky. Rovnako pokračoval aj formát Týždeň OSN, ktorý prostredníctvom vybraných aktivít priblížil verejnosti fungovanie a význam OSN.
Dôležitým elementom strategickej komunikácie sú aj osobné stretnutia a prítomnosť v regiónoch. Aj preto zriadil rezort informačné stánky na Leteckom festivale v Piešťanoch a Európskom olympijskom festivale mládeže EYOF v Banskej Bystrici. Zámerom bolo prostredníctvom rôznych interaktívnych kvízov a aktivít prezentovať priority slovenskej zahraničnej politiky, predovšetkým v oblasti členstva v NATO a Európskej Únii. 
V roku 2022 rezort nadviazal na 20. výročie rekonštrukcie Palugyayovho paláca a v jeho reprezentačných salónikoch uviedol expozíciu slovenského výtvarného umenia. Prostredníctvom expozície tých najvýznamnejších slovenských umelcov rezort využíva prezentačný potenciál slovenského výtvarného umenia a aj touto formou predstavuje krajinu zahraničným delegáciám a návštevníkom Palugyayovho paláca. 
V rámci koordinácie jednotnej prezentácie Slovenska v zahraničí vznikla v máji 2022, v rámci novovzniknutej Rady vlády Slovenskej republiky pre konkurencieschopnosť a hospodársky rast, Pracovná skupina pre ekonomickú diplomaciu a jednotnú prezentáciu Slovenska v zahraničí. Pracovná skupina má ambíciu pôsobiť ako odborná platforma  na navrhovanie, plánovanie a prípravu konkrétnych projektov ekonomickej diplomacie a jednotnej prezentácie Slovenska v zahraničí. V rámci rokovaní v roku 2022 rezort diplomacie predstavil komunikačné posolstvá a vizuálnu identitu Predsedníctva SR vo Vyšehradskej skupine 2022/ 2023, rezorty dohodli koordinovanú podporu návštevnosti a náboru dobrovoľníkov na podujatie Európsky olympijský festival mládeže EYOF 2022 a v závere roku predstavil rezort diplomacie aj návrh obsahovej a vizuálnej identity nadchádzajúceho 30. výročia vzniku Slovenskej republiky v roku 2023. 
Posilňovať pozitívne vnímanie Slovenska v zahraničí a podporovať zvyšovanie jeho atraktívnosti bolo cieľom aktivít v oblasti prezentácie a verejnej diplomacie aj prostredníctvom finančných príspevkov na aktivity organizované zastupiteľskými úradmi SR v miestach ich pôsobnosti.

Schválený rozpočet na bežné transfery v kategórii 640 vo výške 3 406 105 EUR, bol upravený na  2 543 013,02 EUR a čerpaný vo výške  2 541 582,97 EUR, t. j. na 99,94 %. 

Schválený rozpočet kapitálových výdavkov v kategórii 710 obstarávanie kapitálových aktív vo výške 1 389 558 EUR bol upravený na 11 146 038 EUR a čerpaný vo výške 11 108 456,46 EUR na 99,966 %. Špecifikácia použitia kapitálových výdavkov je uvedená v časti 1.3.1.2 materiálu.

Upravený rozpočet kapitálových výdavkov v kategórii 720 kapitálové transfery vo výške 2 441 888 EUR bol čerpaný vo výške 756 888,60 EUR na 31 % a bude predmetom zúčtovania finančných vzťahov so štátnym rozpočtom za rok 2022.

V rámci triedy 01.1.3. sa rozpočtujú výdavky rozpočtovej organizácie MZVEZ SR -  Úrad pre Slovákov žijúcich v zahraničí, v programe 0D3 – Štátna politika k Slovákom žijúcim v zahraničí:

Schválený rozpočet vo výške 3 529 476 EUR bol počas roka upravený na sumu 5 165 272 EUR a čerpaný bol vo výške 3 436 218,81 EUR na 66,53 %. 

V kategórii 610 – mzdy, platy, služobné príjmy a OOV bol upravený rozpočet vo výške                      362 687 EUR a čerpaný vo výške 360 212,70  EUR na 99,32 %. 

Upravený rozpočet poistného a príspevku do poisťovní v kategórii 620 vo výške                 152 206,66 EUR bol čerpaný vo výške 152 069,56 EUR na 99,91%. 

Upravený rozpočet v kategórii 630 na tovary a služby vo výške 457 172,32 EUR a čerpaný vo výške 417 156,35 EUR na 91,25 %. 

Upravený rozpočet v kategórii 640 - bežné transfery vo výške 1 751 318,02 EUR bol čerpaný vo výške 1 749 891,60 EUR na 99,92 %.

Upravený rozpočet v kategórii 720 – kapitálové transfery vo výške 2 441 888 EUR,  bol čerpaný vo výške 756 888,60 EUR na 100 %.

	01.2. – Zahraničná ekonomická pomoc

01.2.1	Ekonomická pomoc rozvojovým krajinám a krajinám v procese transformácie 

Rozvojová spolupráca sa realizuje prostredníctvom podriadenej rozpočtovej organizácie MZVEZ SR – Slovenská agentúra pre medzinárodnú rozvojovú spoluprácu (SAMRS), ktorá bola zriadená k 1. januáru 2007. 

Schválený rozpočet rozpočtovej organizácie SAMRS v zriaďovateľskej pôsobnosti MZVEZ SR bol vo výške 7 037 821EUR, upravený na 8 507 574 a čerpaný vo výške  8 456 183,53 EUR, t. j. na 99,40 %. 
Čerpanie rozpočtu z minuloročných zdrojov predstavuje 3 021 235,75 EUR.

V kategórii 610 – mzdy, platy, služobné príjmy a OOV bol schválený rozpočet vo výške              374 149 EUR, počas roka bol upravovaný na sumu 383 149 EUR a čerpaný vo výške                      383 135,21 EUR na 99,99 %. 

Schválený rozpočet na poistné a príspevok do poisťovní v kategórii 620 vo výške 128 129 EUR bol upravený na 141 851,86 EUR a čerpaný vo výške 141 851,86 EUR na 100 %. 

Schválený rozpočet na tovary a služby v kategórii 630 vo výške 91 712 EUR bol upravený na  257 514,12 EUR a čerpaný vo výške 257 514,12 EUR na 100 %. 

Schválený rozpočet na bežné transfery v kategórii 640 vo výške 6 443 831 EUR bol rozpočtovými opatreniami upravený na  6 948 402,32 EUR a čerpaný vo výške  6 911 094,37 EUR na 99,46 %. 

Upravený rozpočet na kapitálové transfery v kategórii 720 vo výške 776 657 EUR bol čerpaný vo výške  762 587,97 EUR na 98,19 %. 

Stručná charakteristika programu Rozvojová spolupráca
Program je zameraný na financovanie poskytovania bilaterálnej a multilaterálnej rozvojovej spolupráce SR partnerským krajinám a medzinárodným organizáciám. Základným programovým dokumentom v oblasti rozvojovej spolupráce je Strednodobá stratégia rozvojovej spolupráce SR na roky 2019 – 2023 schválená vládou SR (uznesenie č. 4/2019 z 30. 1. 2019). Využitie finančných prostriedkov jednotlivých rezortov, ktoré sú zapojené do rozpočtového programu oficiálnej rozvojovej pomoci (05T) stanovuje Zameranie dvojstrannej rozvojovej spolupráce na príslušný rok, schvaľované vládou SR. Podmienky realizácie rozvojovej spolupráce v SR upravuje zákon č. 392/2015 Z. z. o rozvojovej spolupráci a o zmene a doplnení niektorých zákonov znení zákona č. 281/2019 Z. z.).
Účastníci medzirezortného programu 
Gestorom medzirezortného programu Rozvojová spolupráca je Ministerstvo zahraničných vecí a európskych záležitostí SR. Do programu v roku 2022 boli, podobne ako v predošlom období, zapojené nasledovné rezorty/inštitúcie: Ministerstvo financií SR, Ministerstvo školstva, vedy, výskumu a športu SR, Ministerstvo životného prostredia SR, Ministerstvo vnútra SR, Ministerstvo pôdohospodárstva a rozvoja vidieka SR, Ministerstvo hospodárstva SR, Ministerstvo obrany SR a Úrad jadrového dozoru.
MZVEZ SR a Slovenská agentúra pre medzinárodnú rozvojovú spoluprácu (SAMRS) 
V rámci MZVEZ SR je podprogram 05T0A realizovaný SAMRS, ktorá je rozpočtovou organizáciou MZVEZ SR. V roku 2022 celkové rozpísané finančné prostriedky podprogramu 05T0A predstavovali sumu 7 037 821 EUR.
SAMRS realizovala 14 dotačných výziev na predkladanie projektov v súlade s teritoriálnymi a sektorovými prioritami SlovakAid. Štruktúry výziev v roku 2022 ovplyvnil vojenský konflikt na Ukrajine. V tejto súvislosti bol predĺžený termín na uzavretie výziev na predkladanie žiadostí o poskytnutie dotácie. S účinnosťou od 1.3.2022 bola zrušená výzva na podporu rozvojových intervencií na Ukrajine. Dňa 24.5.2022 bola vyhlásená mimoriadna humanitárna výzva na zabezpečenie základných životných potrieb zraniteľných osôb postihnutých vojnovým konfliktom na Ukrajine s indikatívnou alokáciou 1 000 000,00 EUR (400 000,00 EUR zo zrušenej rozvojovej výzvy na Ukrajinu a 600 000,00 EUR, o ktoré bol navýšený rozpočet SAMRS na základe rozpočtového opatrenia č. 18/2022). Dňa 8.12.2022 bola vyhlásená druhá humanitárna výzva na Ukrajinu.
Projektová komisia schválila v roku 2022 celkom 44 žiadostí o poskytnutie dotácie na realizáciu projektov rozvojovej spolupráce v celkovej hodnote 5 359 980,91 EUR v rámci:
•	teritoriálnych výziev (Keňa, Moldavsko, Gruzínsko, Ukrajina, Západný Balkán, Stredný a Blízky východ) – 4 678 008,04 EUR (z toho projekty na Ukrajine a v regióne stredného a blízkeho východu predstavovali humanitárnu pomoc),
•	globálneho a rozvojového vzdelávania – 57 654,40 EUR,
•	vysielania dobrovoľníkov a expertov do rozvojových krajín – 158 025,00 EUR,
•	budovanie kapacít a partnerstiev  – 49 999,50 EUR,
•	spolufinancovanie rozvojových projektov EÚ - 34 060,00 EUR,
•	programu nových podnikateľských partnerstiev - 382 233,97 EUR,
Realizácia aktivít v rámci rozvojového nástroja SSE, určeného na transfer slovenských transformačných a integračných skúseností partnerským krajinám bola v roku 2022 výrazne limitovaná v dôsledku pretrvávajúcej epidemiologickej situácie v mnohých krajinách. Realizované boli len tri aktivity s celkovými nákladmi 17 649,58 EUR.
Z prostriedkov SAMRS bolo podporených 27 finančných príspevkov v hodnote 2 262 045,20 EUR. Veľká časť finančných prostriedkov sa zameriavala na realizáciu projektov na Ukrajine – 8 projektov vo forme finančných prostriedkov v celkovej sume 612 401,00 EUR. Časť prostriedkov bola nadobudnutá na základe párových rozpočtových opatrení z kapitol Ministerstva financií SR a Ministerstva životného prostredia SR.
V priebehu roka 2022 SAMRS podporila formou finančných príspevkov 26 bilaterálnych a 1 multilaterálny projekt. Z fondu vzájomnej pomoci, ktorý spravuje Úrad vlády SR (t. j. hradený mimo rozpočtu ODA) SAMRS sprostredkovala poskytnutie finančného príspevku na zriadenie centra pre obete sexuálneho násilia páchaného počas vojny na Ukrajine (prvá splátka - 99 187,00 EUR, záverečná splátka v sume 11 021,00 eur bude vyplatená v roku 2023). 
V roku 2022 bolo schválených 76 finančných príspevkov v 12 krajinách realizovaných prostredníctvom zastupiteľských úradov SR (tzv. mikrograntov) v celkovej hodnote                  658 278,34 EUR. 
V roku 2022 bola ukončená realizácia spoločného projektu krajín V4 v Keni, v pobrežných oblastiach Kilifi, Kwale a Lamu v úhrnnej hodnote 1 900 000 EUR za roky 2019-2022. Projekt bol zameraný na vytváranie nových pracovných miest a na zvyšovanie potravinovej bezpečnosti malých farmárov prostredníctvom kešu orechov.

Ministerstvo financií SR

V roku 2022 sa MF SR v rozvojovej spolupráci zameriavalo predovšetkým na napĺňanie svojich strategických priorít, t. j. podporu dobrého riadenia verejných financií, vrátane zdieľania skúseností a znalostí z tejto oblasti, podporu zapájania slovenského podnikateľského sektora do rozvojových projektov a hľadania inovatívnych riešení v rozvojovej spolupráci. Zo zdrojov programu 05T09 boli podporené projekty implementované v partnerstve s UNDP, konkrétne „Verejné a súkromné financie pre rozvoj“ v sume 1 404 936,16 EUR (cielený na podporu reforiem verejných financií a financovanie štúdií uskutočniteľnosti so zapojením slovenského súkromného sektora v krajinách západného Balkánu) a „Slovenský transformačný fond“ v sume 1 147 552,72 EUR (zameraný na zefektívnenie služieb verejného sektora využívaním otvorených dát a pilotovanie projektov alternatívneho financovania rozvojových aktivít na západnom Balkáne a v Strednej Ázii). Zdroje tiež boli poskytnuté na realizáciu projektu „Certifikované školenie pre účtovníkov verejného sektora v Severnom Macedónsku“ v sume 100 000,00 eur, implementovaného medzinárodnou organizáciou Centre for Excellence in Finance. Značná časť prostriedkov smerovala do fondu „Poverty and Reduction Growth Trust“ v sume 4 000 000,00 EUR zriadeného Medzinárodným menovým fondom, ktorý reaguje na dôsledky pandémie Covid-19 poskytovaním bezúročných pôžičiek nízkopríjmovým krajinám. Menšie objemy boli použité na administratívne výdavky, najmä financovanie pozícií zástupcov SR v Európskej banke pre obnovu a rozvoj a Svetovej banke, budovanie informačného systému pre evidovanie a vykazovanie rozvojovej spolupráce SR a zabezpečenie inštitucionálnych kapacít na výkon kontaktného miesta pre súkromný sektor v štruktúrach Svetovej banky (PSLO), ako aj na výdavky súvisiace s realizáciou krátkodobých aktivít zdieľania skúseností v prospech partnerských krajín slovenskej ODA.

Ministerstvo školstva, vedy, výskumu a športu SR

MŠVVŠ SR ako gestor programu vládnych štipendií SR vynaložilo v roku 2022 v rámci podprogramu 05T08 sumu 1 827 535 EUR. Tieto prostriedky boli použité na financovanie vládnych štipendií, príspevkov pre študentov z partnerských krajín a bežných výdavkov vysokým školám súvisiacich so vzdelávaním vládnych štipendistov SR.

Ministerstvo vnútra SR

MV SR realizovalo v spolupráci s Správou štátnych hmotných rezerv SR, Ministerstvom zdravotníctva SR a Ministerstvom pôdohospodárstva a rozvoja vidieka SR v roku 2022 v rámci podprogramu 05T03 materiálnu humanitárnu pomoc v celkovom finančnom vyjadrení 4 788 243,71 EUR. Materiálna humanitárna pomoc bola poskytnutá Ukrajine, Moldavsku a Bosne a Hercegovine.

Ministerstvo pôdohospodárstva a rozvoja vidieka

MPRV SR realizovalo prostredníctvom Výskumného ústavu potravinárskeho aj v roku 2022 pravidelný projekt rozvojovej spolupráce prostredníctvom podprogramu 05T04 pod názvom „Odborná a technická podpora krajín strednej a východnej Európy v oblasti potravinových databáz“. Úloha odbornej pomoci mala za cieľ budovanie kapacít, odbornú a technickú podporu Albánsku a Kirgizsku vybraných rozvojových krajín. Celkové náklady predstavovali 29 019,00 EUR.

Ministerstvo obrany SR
Ministerstvo obrany SR prostredníctvom Ústredia ekumenickej pastoračnej služby v OS SR a OZ SR a v spolupráci s ďalšími aktérmi najmä MV SR, MZVEZ SR poskytlo v roku 2022 humanitárnu pomoc SR do zahraničia (Ukrajina, Moldavsko) v celkovom objeme 623 092,26 EUR z prostriedkov 05T0B.

01.2.2	Ekonomická pomoc poskytovaná prostredníctvom medzinárodných organizácií

Upravený rozpočet na príspevky do medzinárodných organizácií na  15 045 723,93 EUR bol čerpaný vo výške 15 033 099,58 EUR na 99,91 % k upravenému rozpočtu. Podrobný zoznam s výškou uhradených členských príspevkov v roku 2022 je uvedený v tabuľkovej časti materiálu (tabuľka č. 8).

01.3	– Všeobecné služby

01.3.3	Iné všeobecné služby (Správa účelových zariadení – SÚZA)

Schválený príspevok pre príspevkovú organizáciu SÚZA v kategórii 640 bežné transfery vo výške 1 951 683 EUR bol upravený na  2 428 683 EUR a skutočne čerpaný vo výške                  2 428 683 EUR na 100 %. Podrobný prehľad je uvedený v časti 1.6. tohto materiálu. Skutočné čerpanie bude predmetom zúčtovania finančných vzťahov so štátnym rozpočtom.  

01.5 – Výskum a vývoj v oblasti všeobecných verejných služieb

01.5.0	- Výskum a vývoj v oblasti všeobecných verejných služieb 

Schválený rozpočet v kategórii 630 Tovary a služby vo výške 30 000 EUR, nebol počas čerpaný.
Schválený rozpočet v kategórii 640 Bežné transfery vo výške 145 000 EUR, bol počas roka bol upravený na 134 305 EUR a skutočne bol čerpaný vo výške 134 305 EUR na 100 %. V súčasnosti prebieha proces vecného vyhodnocovania a finančného zúčtovania realizovaných projektov, ktorý bude ukončený zúčtovaním vykázaných nákladov so štátnym rozpočtom SR.
Rozpočet výdavkov na výskum a vývoj v oblasti všeobecných verejných služieb bol čerpaný poskytovaním  dotácií v zmysle zákona č. 545/2010 Z. z. o poskytovaní dotácií v pôsobnosti Ministerstva zahraničných vecí Slovenskej republiky a o zmene a doplnení zákona č. 617/2007 Z. z. o oficiálnej rozvojovej pomoci a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov.“  

 09.8 – Vzdelávanie inde neklasifikované

09.8.0  -  Vzdelávanie inde neklasifikované

V kategórii 630 – tovary a služby bol schválený rozpočet vo výške 200 000 EUR, upravený bol na čiastku  200 256 EUR a čerpaný v objeme 198 419,64 EUR na 99,08 %. 
Vyšší rozpočet v porovnaní so schváleným rozpočtom na rok 2021 umožnil realizovať väčší počet školení v slovenskom prostredí aj v zahraničí, čo prispelo k zvýšeniu kvality vzdelávania zamestnancov rezortu. Úspešne sa realizovala aj spolupráca so vzdelávacími inštitúciami v SR predovšetkým v oblasti stáží, ktorých počet sa zvýšil. Pokračovala prax z obdobia dvoch rokov pandémie Covid19 a časť kurzov, tréningov a seminárov bola realizovaná v online priestore. Táto flexibilita umožnila ponúknuť zamestnancom rezortu v ústredí, ako aj pôsobiacim na ZÚ v zahraničí väčší počet vzdelávacích aktivít, ako v minulých rokoch. V roku 2022 došlo taktiež k zvýšeniu účasti diplomatov MZVEZ SR na kurzoch a seminároch v zahraničí. Úspešne sa rozvíjal program frankofónneho vzdelávania zamestnancov štátnej správy SR/ diplomatov MZVEZ SR, ko-sponzorovaného Medzinárodnou organizáciou frankofónie. 

1.3.3. Výdavky kapitoly kryté prostriedkami z rozpočtu EÚ

V rámci operačného programu Technická pomoc boli použité prostriedky EÚ na refundáciu osobných výdavkov zamestnancov MZVEZ SR na zdrojoch 1AA1, 1AA2, 1AA3 v celkovej výške 456 134,16 EUR*.
Z operačného programu Efektívna verejná správa na zdrojoch 1AC1, 1AC2, 1AC3, 3AC2, 3AC3 boli použité prostriedky v celkovej výške 249 481,90 EUR* na refundáciu osobných a prevádzkových výdavkov na národný projekt: Zvýšenie odolnosti SK voči hybridným hrozbám pomocou posilnenia kapacít verejnej správy.

*sumy sú uvádzané aj s prostriedkami na spolufinancovanie zo štátneho rozpočtu

1.4.	Finančné operácie

Prehľad pohybov na samostatných bankových účtoch MZVEZ SR vedených v Štátnej pokladnici v EUR:

Kód / Číslo bank. účtu	Názov
bankového účtu	Skutočný stav
k 31.12.2022	Účtovný stav
k 31.12.2022	Rozdiel
Sk-Úč	
8180 / 7000073615	Účet sociálneho fondu neúročený	118 631,88 	118 631,88 	0,00 	
8180 / 7000073623	Bežný účet depozitný neúročený	7 878 411,06 	7 878 411,06 	0,00 	
8180 / 7000073631	Bežný účet preddavkový neúročený	2 015 966,53 	2 015 966,53 	0,00 	
8180 / 7000436500	Bežný účet – prostriedky ES úročený	46,40 	46,40 	0,00 	
8180 / 7000467200	Bežný účet – NFP - OPIS  neúročený	0,00 	0,00 	0,00 	
8180 / 7000636289	Bežný účet Finančného mechanizmu EHP	0,00 	0,00 	0,00 r	
8180 / 7000636297	Bežný účet Nórskeho finančného mechanizmu	0,00 	0,00 	0,00 	
SPOLU	10 013 055,87 	10 013 055,87 	0,00 r	
Na depozitnom účte je v oblasti miezd zúčtovaných 7 787 294,09 Eur, ktoré boli prevedené v decembri 2022 z výdavkového rozpočtového účtu na výplatu miezd za obdobie 12/2022. Odvod príjmu z nevyčerpaných miezd do štátneho rozpočtu bol zrealizovaný v januári 2023. Na účte sa tiež evidujú prijaté a vrátené prostriedky finančných zábezpek.
Na účte sociálneho fondu sa účtuje tvorba sociálneho fondu a jeho čerpanie.
Na preddavkovom účte sú zúčtované poskytnuté dotácie zastupiteľským úradom v zahraničí, z ktorých je financovaná ich činnosť.
Ministerstvo zahraničných vecí a európskych záležitostí SR spravuje vo svojej kapitole okrem účtov štátnych rozpočtových príjmov a štátnych rozpočtových výdavkov aj nasledujúce samostatné bankové účty, na ktorých sa evidujú pohyby v oblasti finančných príjmov a výdavkov:
1.	mimorozpočtové účty zastupiteľských úradov MZVEZ SR v zahraničí
2.	devízový mimorozpočtový účet (konečný prijímateľ KP)
3.	devízový mimorozpočtový účet (platobná jednotka PJ)
4.	účty Správy účelových zariadení (príspevková organizácia MZVEZ SR)
5.	účty Slovenskej agentúry pre medzinárodnú rozvojovú spoluprácu (rozpočtová organizácia MZVEZ SR)
6.	účty Úradu pre Slovákov žijúcich v zahraničí (rozpočtová organizácia MZVEZ SR)

1.4.1.	Príjmové finančné operácie

V kategórii 400 ekonomickej rozpočtovej klasifikácie s názvom Príjmy z transakcií s finančnými aktívami a finančnými pasívami je v kapitole MZVEZ SR v roku 2022 zúčtovaný objem finančných prostriedkov v celkovej výške 7 387 tis. Eur. Táto čiastka sa skladá z prostriedkov z predchádzajúcich rokov vedených na jednotlivých samostatných účtoch organizácií kapitoly. V kategórii 500 ekonomickej rozpočtovej klasifikácie nebola v priebehu roka 2022 v kapitole MZVEZ SR zachytená žiadna finančná operácia.

1.4.2.	Výdavkové finančné operácie

V hlavnej kategórii 800 ekonomickej rozpočtovej klasifikácie – Výdavky z transakcií s finančnými aktívami a finančným pasívami nebola v kapitole MZVEZ SR v rozpočtovom roku 2022 zaúčtovaná žiadna finančná operácia. 
 
1.5.	Zhodnotenie zamestnanosti 

V rámci záväzných ukazovateľov boli stanovené aj záväzné počty zamestnancov:
-	 Počet zamestnancov rozpočtových organizácií
 podľa prílohy č. 1 k UV SR č. 577/2021: 			1 196 osôb
 z toho: aparát ústredného orgánu: 			1 164 osôb

-	Upravený počet zamestnancov rozpočtových organizácií
 podľa prílohy č. 1 k UV SR č. 577/2021:			1 227 osôb
 z toho: aparát ústredného orgánu: 			1 195 osôb
(v súlade s rozpočtovými opatreniami)

-	Skutočný počet zamestnancov rozpočtových organizácií
(v priemernom prepočítanom počte):				1 174,8 osôb
z toho: aparát ústredného orgánu:				1 143,5 osôb

Vývoj počtu zamestnancov (prepočítaný stav na úväzky) podľa štvrťrokov v roku 2022 v porovnaní s rokom 2021

ŠTVRŤROK	ÚSTREDIE	ZASTUPITEĽSKÉ
ÚRADY	SLOVENSKÉ
INŠTITÚTY	SPOLU	
1. štvrťrok 2021	478,8	651,6	12,2	1 142,6	
1. štvrťrok 2022	482,0	651,6	13,5	1 147,1	
2. štvrťrok 2021	473,8	653,4	11,5	1 138,7	
2. štvrťrok 2022	490,4	642,5	14,5	1 147,4	
3. štvrťrok 2021	483,4	644,9	11,8	1 140,2	
3. štvrťrok 2022	494,6	633,8	14,3	1 142,7	
4. štvrťrok 2021	482,0	654,2	12,8	1 149,0	
4. štvrťrok 2022	500,4	622,8	13,7	1 136,8	
rok 2021	479,5	651,0	12,1	1 142,6	
rok 2022	491,8	637,7	14,0	1 143,5	

1.6.	 Príspevkové organizácie v pôsobnosti kapitoly

Charakteristika činnosti príspevkovej organizácie 
	
Správa účelových zariadení  (ďalej len „SÚZA“) je štátna účelová príspevková organizácia, ktorá vznikla Rozhodnutím ministra zahraničných vecí SR, č. 48/93 o  vydaní zriaďovacej listiny zo dňa 30. 8. 1993. Právne postavenie, pôsobnosť a činnosť SÚZA je upravená v Štatúte, podľa ktorého je základným predmetom činnosti SÚZA zabezpečiť služby pre svojho zriaďovateľa. 
	SÚZA je samostatnou právnickou osobou (IČO: 30806101) a od 1. 3. 2005 je platcom DPH (IČ DPH: SK2020799341).  
	SÚZA vystupuje samostatne prostredníctvom svojho štatutárneho zástupcu a hospodári podľa vlastného rozpočtu, ktorý je schválený jej zriaďovateľom.
	Východiskom pre rozdelenie príspevku zo štátneho rozpočtu je v súlade so Zriaďovacou listinou a  Štatútom zabezpečovanie nasledujúcich služieb pre zriaďovateľa:
1.	Služby súvisiace so zabezpečením chodu prevádzky objektov MZVEZ SR: 
a)	vykurovanie, príprava teplej úžitkovej vody, obsluha technických a technologických zariadení,
b)	údržbárske a pomocné práce,
c)	čistenie a upratovanie objektov a priľahlých priestorov,
d)	informátorská a strážna služba.

2.	Služby súvisiace s výkonom  činnosti MZVEZ SR:
a)	spojovateľské,
b)	reprografické,
c)	centrálnej podateľne,
d)	zahraničnej podateľne a balenia zahraničných zásielok,
e)	materiálno-technického zásobovania,
f)	pomoci a služieb občanom,
g)	tlmočnícke a prekladateľské,
h)	ďalšie činnosti súvisiace s výkonom predmetu činnosti MZVEZ SR.
3.	Závodné stravovanie zamestnancov MZVEZ SR, prevádzka bufetu a baru.
4.	Služby súvisiace so zabezpečením akcií a cateringové služby.
5.	Dopravné služby.
6.	Správa ubytovacích a  stravovacích priestorov, garáží a  priestorov na poskytovanie doplnkových služieb v objekte MZVEZ SR v Moskve na 2-Brestskej ul. č. 27.

V kontrakte podpísanom dňa 21. decembra 2021 bol Správe účelových zariadení (ďalej len „SÚZA“) poskytnutý príspevok zo štátneho rozpočtu na rok 2021 vo výške 1 951 683 EUR. 

Dodatky č. 1 a č. 2
Dňa 6.10.2022 bol podpísaný dodatok č.1, ktorým sa zvýšil objem rozpočtových prostriedkov o 400 000 EUR  a následne dňa 21.12.2022 bol podpísaný Dodatok č.2 zvyšujúci objem rozpočtovaných prostriedkov o 77 000 EUR na celkovú výšku 2 428 683 EUR.
        
Prehľad príjmov a výdavkov príspevkovej organizácie

Príjmy
Príspevok  zo štátneho rozpočtu za rok  2022 vo výške 2 428 683 EUR bol pripísaný na účet SÚZA v zmysle Kontraktu na rok 2022.
SÚZA dosiahla vlastné príjmy zo zabezpečovania a poskytovania ubytovacích, reštauračných a kongresových služieb na prevádzke SÚZA Moskva a príjmy z poskytovania stravovacích služieb v priestoroch MZVEZ SR na Hlbokej a Pražskej 1.
Vlastné príjmy dosiahli spolu 794 830,72 EUR, t. j. 56,08 %  ročného plánu na rok 2022. SÚZA zaznamenala značný prepad príjmov na prevádzke v Moskve z dôvodu pandémie a aj z dôvodu pretrvávajúcich  sankcií voči Ruskej federácii. Naopak tržby za predaj výrobkov a služieb v Bratislave vzrástli, keďže SÚZA poskytovala služby aj pre externé prostredie a to prevádzku stravovania pre SEPS, cateringové služby pre kanceláriu prezidenta SR.
Najväčší podiel na vlastných príjmoch mali príjmy za stravovacie služby 61,66 %, príjmy za predaj výrobkov, tovarov a služieb dosiahli 38,14 %, ostatné príjmy dosiahli podiel 0,19 %.
Prehľad o všetkých príjmoch SÚZA za rok 2022 je v nasledujúcej tabuľke: 

Výdavky
Za rok  2022 bolo z príspevku vyčerpaných 2 428 683 EUR, čo je 100,00 % celoročného rozpočtu. 
Cena práce za poskytnuté služby (účty 610, 620, 642)
 V upravenom rozpočte na rok 2022 boli výdavky na cenu práce naplánované v sume   1 938 683 EUR. Skutočné čerpanie za rok  2022 je vo výške 1 938 683 EUR, t. j. 100,00 % upravenému rozpočtu.
Čerpanie rozpočtu je v roku 2022 je v porovnaní s rokom 2021 nižšie o 8 213 EUR, čo je spôsobené poklesom počtu zamestnancov. Za rok 2021 sme evidovali 100,08 zamestnancov, za rok 2022 evidujeme priemerný počet zamestnancov 98,42, t. j. v priemere o 1,66 menej.               
Tovary a služby 
Celkové čerpanie rozpočtu za tovary a služby za  rok  2022 bolo vo výške 442 000 EUR, čo je 100,00 % zo upraveného rozpočtu.

Zhodnotenie majetkovej pozície SÚZA  z hľadiska štruktúry majetku a štruktúry zdrojov jeho financovania
      
Účet HK	Krátky text	Stav k 31.12.2021	Prírastky	Úbytky	Stav k 31.12.2022	
131000	Software	12 406,49	0,00	0,00	12 406,49	
 	DNHM spolu	12 406,49	0,00	0,00	12 406,49	
221000	Samost.hn.veci s súb	109 255,54	2 720,00	0,00	111 975,54	
231000	Dopravné prostriedky	284 240,68	48 000,00	0,00	332 240,68	
281000	Drobný DHM	0,00	0,00	0,00	0,00	
 	DHM spolu	393 496,22	50 720,00	0,00	444 216,22	
421000	Obstaranie DHM	0,00	50 720,00	50 720,00	0,00	
Účet HK	Krátky text	Stav k 31.12.2021	Prírastky	Úbytky	Stav k 31.12.2022	
731000	Oprávky k software	-12 406,49	0,00	0,00	-12 406,49	
 	Oprávky k DNHM	-12 406,49	0,00	0,00	-12 406,49	
821000	Opr.k sam.hnut.vec.	-97 754,04	0,00	7 941,12	-105 695,16	
831000	Oprávky k dopr.pr.	-178 244,68	0,00	44 378,00	-222 622,68	
881000	Oprávky k dr.DHM	0,00	0,00	0,00	0,00	
 	Oprávky k DHM	-275 998,72	0,00	52 319,12	-328 317,84	

Majetok na podsúvahe:

Účet HK	Krátky text	Stav k 31.12.2021	Prírastky	Úbytky	Stav k 31.12.2022	
7812000	DHM	450 074,01	366,65	0,00	450 440,66	
7813000	Podsúv.ev.PPS	64 448,96	0,00	0,00	64 448,96	
7821000	Vypožičaný HIM z MZV	835 001,35	0,00	0,00	835 001,35	
7822000	Vypožičaný DHM z MZV	40 209,00	0,00	0,00	40 209,00	
 	 	1 389 733,32	366,65	0,00	1 390 099,97	
Rezervy:
Účet HK	Krátky text	Stav k 31.12.2021	Prírastky	Úbytky	Stav k 31.12.2022	
3231000	Rez.na nevyc.dov.	-32 267,15	32 267,15	40 100,15	-40 100,15	
3232000	Rez.na SP k dovol.	-11 038,73	11 038,73	13 776,70	-13 776,70	
 	Spolu	-43 305,88	43 305,88	53 876,85	-53 876,85	

  Dlhodobé záväzky:

Účet HK	Krátky text	Stav k 31.12.2021	Prírastky	Úbytky	Stav k 31.12.2022	
4721000	Záv.zo SF - PS	-8 189,90	0,00	0,00	-8 189,90	
4722000	Záv.zo SF - tvorba	-116 238,88	0,00	16 437,94	-132 676,82	
4723100	Záv.zo SF - stravné	56 366,92	9 343,77	0,00	65 710,69	
4723106	Záv.zo SF - doprava	58 039,73	0,00	0,00	58 039,73	
3793000	Iné záv.-zap.PHM	-445,19	236,04	120,13	-329,28	
 	Spolu	-10 467,32	9 579,81	16 558,07	-17 445,58	
    Krátkodobé záväzky:

Účet HK	Krátky text	Stav k 31.12.2021	Prírastky	Úbytky	Stav k 31.12.2022	
3211000	Dodávatelia	-8 316,30	997 734,05	1 023 634,05	-34 216,30	
3251000	Ost.zav.-neident.pla	0,00	1 807,00	1 807,00	0,00	
3311000	Zamestnanci	-103 576,12	1 457 580,97	1 453 481,36	-99 476,51	
3361100	Záv.voči SP - ZC	-16 240,72	178 853,75	174 519,02	-11 905,99	
3361200	Záv.voči SP - ZĽ	-44 467,12	487 608,32	475 815,18	-32 673,98	
3362100	Záv.voči ZP - ZC	-7 075,83	77 489,22	75 598,63	-5 185,24	
3362200	Záv.voči ZP - ZĽ	-17 689,80	193 727,59	189 001,36	-12 963,57	
3363200	Záv.voči DDP - ZĽ	0,00	8 294,40	9 152,14	-857,74	
3421000	Ost.priame dane	-23 286,00	215 140,12	206 040,94	-14 186,82	
3792000	Iné záv-neodosl.zráž	-230,30	230,30	0,00	0,00	
3794000	Iné záväzky – poiste	-147,42	16 568,52	16 634,64	-213,54	
 	Spolu	-221 029,61	3 635 034,24	3 625 684,32	-211 679,69	

Výsledok hospodárenia, tržby a výrobné náklady 
SÚZA vykázala za rok  2022 hospodársky výsledok v  celkovej výške 131,52 EUR, z toho v Bratislave zisk +106 546,57 EUR, na prevádzke v Moskve stratu –106 415,05 EUR.
V porovnaní s rovnakým obdobím minulého roka je HV nižší o 33,23 EUR, z toho v Bratislave je zvýšenie hospodárskeho výsledku o 78 244,97 EUR, na prevádzke v Moskve je pokles hospodárskeho  výsledku   o 78 278,20 EUR.

1.	Výnosy
Celkové výnosy rok  2022 dosiahli 3 309 949,10 EUR. Oproti  roku 2021 SÚZA zaznamenala nárast výnosov spolu o 356 931,99 EUR, z toho v Bratislave  výnosy vzrástli o 306 772,15 EUR a v Moskve výnosy taktiež vzrástli o 50 159,84  EUR

2.	Náklady 
Celkové náklady za rok 2022 dosiahli 3 309 817,58 EUR a sú o 356 965,22 EUR vyššie ako za rok 2021, z toho v Bratislave sú náklady vyššie o 228 527,18 EUR, v Moskve náklady vzrástli  o 128 438,04 EUR. 
V nasledujúcom prehľade sú uvedené náklady a výnosy podľa jednotlivých prevádzok SÚZA za rok 2022 a ich porovnanie s rokom 2021.

SÚZA splnila v sledovanom období aj podmienku § 21, ods. 2 zákona 523/2004 Z. z. o rozpočtových pravidlách a Opatrenia MF SR/25755/2007-31 v znení neskorších predpisov a pomer financovania výrobných nákladov bol 22,61 % z tržieb a 77,39 % z príspevku.	

1.7. Záver

Predkladaný materiál bol vypracovaný v súlade so stanovenými predpismi na vypracovanie návrhu záverečného účtu verejnej správy Slovenskej republiky. Jeho obsah umožňuje získať celkový prehľad o čerpaní prostriedkov štátneho rozpočtu kapitoly Ministerstva zahraničných vecí a európskych záležitostí Slovenskej republiky v štruktúre záväzných ukazovateľov rozpísaných pre kapitolu MZVEZ SR zákonom č. 534/2021 Z. z. o štátnom rozpočte na rok 2022.

Z porovnania prehľadu celkových výsledkov hospodárenia so schváleným a upraveným rozpočtom vyplýva, že kapitola MZVEZ SR dodržala všetky záväzne stanovené  ukazovatele príjmov a výdavkov štátneho rozpočtu na rok 2022, ako aj záväzný limit počtu zamestnancov.  

2. Prílohy

1.	Príloha č. 1 – Organizačná schéma kapitoly štátneho rozpočtu  k 31. 12. 2022
2.	Príloha č. 2 – Zhodnotenie výsledkov interných a externých kontrol v roku 2022
3.	Príloha č. 3 - Vyhodnotenie plnenia programovej štruktúry roku 2022

Príloha č. 1

Organizačná schéma kapitoly štátneho rozpočtu k 31. 12. 2022

Ministerstvo zahraničných vecí a európskych záležitostí SR

Správa služieb diplomatickému zboru a. s.

ÚSŽZ

SAMRS

Správa účelových zariadení

Pozn.: 
Správa účelových zariadení (SÚZA) – podriadená príspevková organizácia
Slovenská agentúra pre medzinárodnú rozvojovú spoluprácu (SAMRS) – podriadená rozpočtová organizácia
Úrad pre Slovákov žijúcich v zahraničí (ÚSŽZ) - podriadená rozpočtová organizácia
Správa služieb diplomatickému zboru, a. s. (SSDZ, a. s.) – akciová spoločnosť so 100 % majetkovou účasťou štátu v pôsobnosti MZVEZ SR
Príloha č. 2

Zhodnotenie výsledkov interných a externých kontrol v roku 2022

A.	Vonkajšie kontroly v pôsobnosti Sekcie ekonomiky a všeobecnej správy MZVEZ SR (ďalej len „sekcia SEVS“) za rok 2022

A.1 	V roku 2022 bol na odbore EIMO vykonaný vládny audit ukončeného projektu v súvislosti s realizáciou Operačného programu Technická pomoc dňa 24.2.2022 k projektu Financovanie mzdových výdavkov oprávnených zamestnancov MZVEZ SR zapojených do koordinácie realizácie politiky súdržnosti EÚ – 3 (auditované obdobie 1/2020– 12/2020).
Neboli zistené žiadne nedostatky. Správa z vládneho auditu je k dispozícii len u povinnej osoby MIRRI SR, MZVEZ SR je treťou osobou a správou z kontroly nedisponuje.
A.2	V roku 2022 bola na odbore EIMO vykonaná kontrola z MIRRI SR v súvislosti s realizáciou Operačného programu Technická pomoc k projektu Financovanie mzdových výdavkov oprávnených zamestnancov
MZVEZ SR zapojených do koordinácie realizácie politiky súdržnosti EÚ – 4 (kontrolované obdobie 1 – 12/2021). Neboli zistené žiadne nedostatky. Kópia správy z kontroly na mieste zo dňa 21.7.2022 je k nahliadnutiu na odbore EUPO.
A.3	Pokračujúci audit konsolidovanej účtovnej závierky - dňa 9.11.2021 sa začal vykonávať audit konsolidovanej účtovnej závierky verejnej správy v gescii MF SR za tri roky 2019, 2020 a 2021.
V rámci auditu konsolidovanej účtovnej závierky verejnej správy SR je audit kapitoly MZVEZ SR realizovaný spoločnosťou BDO, spol. s r. o. ako hlavným audítorom. K 31.12.2021 audit nebol ukončený a prebiehal v súlade s určeným a upraveným harmonogramom aj v roku 2022. V priebehu roka 2022 bol audit ukončený a boli vydané správy nezávislého audítora (výrok bez výhrad) za roky 2019, 2020 a 2021. Kompletná konsolidovaná účtovná závierka MZVEZ SR je k dispozícii k nahliadnutiu na odbore EIMO.

B.	Vonkajšie kontroly v pôsobnosti Sekcie bezpečnosti, spracovania a prenosu informácií MZVEZ SR (ďalej len „sekcia SBPI“)  za rok 2022

B.1	Ministerstvo vnútra SR, odbor zahraničnej pomoci sekcie európskych programov MV SR vykonalo kontrolu vybavenia a využívania vybavenia, zakúpeného z poskytnutého grantu, publicity a uchovávania dokumentácie realizácie aktivít projektu „Hardvérové vybavenie národného VIS-u“ (SK 2016 ISF SC1/NC1/A2) na odbore ESAP sekcie SBPI dňa 12. apríla 2022 a 20. apríla 2022. Kontrola bola vykonaná bez zistených nedostatkov.
Kompletná dokumentácia a výsledky z kontroly sa nachádzajú na SBPI. 
B.2 	Úrad na ochranu osobných údajov Slovenskej republiky vykonal v roku 2022 spolu tri kontroly spracúvania osobných údajov v prostredí MZVEZ SR.
Dve kontroly sa konali v dňoch 3. až 5. mája 2022 na zastupiteľských úradoch ZÚ Praha a na ZÚ Varšava. Predmetom kontroly na pôde zastupiteľských úradov boli „Spracovateľské činnosti konzulárneho pracoviska Veľvyslanectva Slovenskej republiky v Prahe/Varšave v národnej časti vízového informačného systému (N.VIS) súvisiace s vydávaním schengenských víz podľa Nariadenia Európskeho parlamentu a Rady (ES) č. 767/2008 z 9. júla 2008 o vízovom informačnom systéme (VIS) a výmene údajov o krátkodobých vízach medzi členskými štátmi (nariadenie o VIS), ako aj podľa Nariadenia Európskeho parlamentu a Rady (ES) č. 810/2009 z 13. júla 2009, ktorým sa ustanovuje vízový kódex Spoločenstva (vízový kódex). Kontrolovaný bol súlad spracúvania osobných údajov dotknutých osôb so zásadami spracúvania osobných údajov a podmienkami zákonného spracúvania s dôrazom na práva dotknutých osôb a bezpečnosť osobných údajov.“.
Kontroly boli ukončené záznamom (bez nedostatkov), teda pri kontrole vyššie uvedených spracovateľských činností dozorný orgán konštatoval súlad reálneho stavu na zastupiteľských úradoch s právnymi normami, podľa ktorých sa má spracúvanie vykonávať, neboli zistené žiadne nedostatky v oblasti ochrany a spracúvania osobných údajov.
Kompletná dokumentácia a výsledky z kontroly sa nachádzajú na SBPI.

Kontrola zo dňa 22. septembra 2022 bola zameraná na „Spracovateľské činnosti Ministerstva zahraničných vecí a európskych záležitostí Slovenskej republiky (ústredie) v národnej časti vízového informačného systému (N.VIS) súvisiace s vydávaním schengenských víz podľa Nariadenia Európskeho parlamentu a Rady (ES) č. 767/2008 z 9. júla 2008 o vízovom informačnom systéme (VIS) a výmene údajov o krátkodobých vízach medzi členskými štátmi (nariadenie o VIS), ako aj podľa Nariadenia Európskeho parlamentu a Rady (ES) č. 810/2009 z 13. júla 2009, ktorým sa ustanovuje vízový kódex Spoločenstva (vízový kódex). Bol kontrolovaný súlad spracúvania osobných údajov dotknutých osôb so zásadami spracúvania osobných údajov a podmienkami zákonného spracúvania s dôrazom na práva dotknutých osôb a bezpečnosť osobných údajov“. Kontrola bola ukončená zo strany dozorného úradu záznamom, ktorým konštatoval súlad reálneho stavu s právnymi normami, podľa ktorých sa má spracúvanie vykonávať, teda neboli zistené žiadne nedostatky v oblasti ochrany a spracúvania osobných údajov.

C.	Vonkajšie kontroly vykonané na Úrade pre Slovákov žijúcich v zahraničí  za rok 2022

V čase od 17.6.2022 do 17.6.2022 bola vykonaná kontrola Inšpektorátu práce Bratislava, oddelenie pracovnoprávnych vzťahov, zameraná na kontrolu dodržiavania povinností zamestnávateľa, vyplývajúcich z pracovnoprávnych vzťahov v zmysle zákona č. 311/2001 Z. z. Zákonník práce v znení neskorších predpisov, týkajúcich sa najmä vzniku, zmeny a skončenia pracovnoprávnych vzťahov, mzdových podmienok a pracovných podmienok zamestnancov. 
Kontrolou bol zistený nedostatok vo vedení evidencie pracovného času zamestnancov. Hlásenie o splnení opatrení zo strany Úradu pre Slovákov žijúcich v zahraničí bolo odoslané dňa 9.12.2022. 

D.	Vonkajšia kontrola vykonaná na Osobnom úrade MZVEZ SR

V čase od 11.7.2022 do 14.7.2022 bola na OSUR vykonaná kontrola dodržiavania ustanovení zákona č. 55/2017 Z. z. o štátnej službe a o zmene a doplnení niektorých zákonov v znení neskorších predpisov, všeobecne záväzných právnych predpisov vydaných na jeho vykonanie a služobných predpisov. Kontrolu vykonal odbor monitoringu a kontroly štátnej služby Úradu vlády SR za obdobie od 1.6.2017 do 10.7.2022. Z kontroly bol vypracovaný Protokol o výsledku kontroly č. 6474/2022/OMKŠS, listom GTSÚ č. 064970/2022-OSUR-1 boli za kontrolovaný subjekt zaslané prijaté opatrenia na odstránenie zistených nedostatkov.

E.	Vnútorné kontroly plnenia úloh štátnej správy vykonané odborom GEIN v roku 2022 podľa zákona  č. 10/1996 Z. z. o kontrole v štátnej správe v znení neskorších predpisov a na základe poverenia ministra zahraničných vecí a európskych záležitostí SR

E.1 	Kontrola na základe poverenia č. 1/2022 - kontrola dodržiavania všeobecne záväzných právnych predpisov a interných predpisov MZVEZ SR na vecne príslušných riadiacich útvaroch MZVEZ SR a vybraných zastupiteľských úradoch s dôrazom na dodržiavanie ustanovení zákona č. 283/2002 Z. z. o cestovných náhradách v znení neskorších predpisov (ďalej len „zákon o cestovných náhradách“) a Smernice MZVEZ SR č. 87/2014 o pracovných cestách a cestovných náhradách. Kontrolovaným obdobím boli roky 2019 – 2021. 
Výberovým spôsobom bolo oslovených a kontrolovaných 25 vybraných zastupiteľských úradov. Kontrolnou skupinou bolo v Protokole o výsledku kontroly konštatovaných 27 kontrolných zistení na úseku finančno-hospodárskej agendy v oblasti evidencie pracovných ciest a cestovných náhrad.  Vykonanou kontrolou bol v súlade s § 13 odsek 1 zákona o kontrole vypracovaný „Protokol o výsledku kontroly č. 1/2022“ č. 043616/2022-GEIN-20 zo dňa 26.09.2022. Na základe Protokolu o výsledku kontroly zaslali dotknuté kontrolované subjekty v požadovanom termíne Návrh opatrení na odstránenie nedostatkov a Správu o splnení opatrení. 

E.2	Kontrola na základe poverenia č. 2/2022 - kontrola dodržiavania všeobecne záväzných právnych predpisov a vnútorných predpisov na Úrade pre Slovákov žijúcich v zahraničí (ďalej len „ÚSŽZ“) za kontrolované obdobie od 01.01.2019 do 31.12.2021.  

Kontrola bola zameraná na plnenie úloh súvisiacich s vysporiadaním odvodov, penálov a pokút; uplatňovanie právnej zodpovednosti za nedostatky zistené vnútorným auditom                      č. 2/2020 a kontrolu obstarávania právnych služieb alebo zabezpečovania právnych služieb podľa „Pravidiel“, ktorými sa pre štátne orgány upravujú transparentné zásady využívania právnych služieb advokátov zo strany štátu vrátane ich výberu a odmeňovania“, schválených uznesením vlády Slovenskej republiky č. 181 zo 17. apríla 2019, a to za obdobie od nadobudnutia účinnosti týchto pravidiel.
Vykonanou kontrolou bol v súlade s § 13 odsek 1 zákona o kontrole vypracovaný „Protokol o výsledku kontroly č. 2/2022, ktorý bol prerokovaný dňa 5.10.2022 a v Zápisnici o prerokovaní Protokolu bola ÚSŽS uložená povinnosť prijať opatrenia na odstránenie zistených nedostatkov a ich príčin a určiť zamestnancov zodpovedných za zistené nedostatky. Prijaté opatrenia boli kontrolnej skupine doručené č. 71/2022-OSPO-11 dňa 19.10.2022. Správa o splnení opatrení prijatých na odstránenie nedostatkov zistených kontrolou č. 2/2022 bola doručená č. 116/2022-Tedo-14 dňa 16.11.2022.

E.3	Kontrola na základe poverenia č. 3/2022 - kontrola dodržiavania všeobecne záväzných právnych predpisov a interných predpisov na Stálej misii pri OSN v New Yorku (ďalej len „SM“) za kontrolované obdobie od 1. januára 2019 do 31. augusta 2022.  

Členovia kontrolnej skupiny preverovali vedenie finančno-hospodárskej agendy, spracovanie dokladov v elektronickej portálovej evidencii  a dodržiavanie všeobecne právnych predpisov a interných predpisov MZVEZ SR, zameraných na kontrolu vedenia agendy autoprevádzky, kontrolu agendy poskytovania ubytovania, kontrolu evidencie a vyúčtovania spoločenských podnikov, kontrolu vykonávania základnej finančnej kontroly a kontrolu systému bezpečnostných režimových opatrení.
Vykonanou kontrolou bol v súlade s § 13 odsek 1 zákona o kontrole1 vypracovaný „Protokol o výsledku kontroly č. 3/2022 pod č. 056023/2022-GEIN-32, v ktorom bolo konštatovaných 13 kontrolných zistení. 
Kontrolná skupina uložila kontrolovanému subjektu povinnosť predložiť odboru GEIN písomnú správu o splnení opatrení prijatých na odstránenie zistených nedostatkov a o vyvodení dôsledkov a uplatnení zodpovednosti za zistené nedostatky voči zamestnancom zodpovedným za tieto nedostatky.
Kontrolovaný subjekt zaslal dňa 25. januára 2023 písomnú správu o splnení opatrení prijatých na odstránenie zistených nedostatkov.

E.4	Kontrola na základe poverenia č. 4/2022 - kontrola finančno-hospodárskej agendy a dodržiavania všeobecne záväzných právnych predpisov a interných predpisov MZVEZ SR na Generálnom konzuláte Slovenskej republiky v Užhorode.

O výsledku vykonanej kontroly, ktorou boli zistené nedostatky, bol podľa § 13 ods. 1 zákona o kontrole1 vypracovaný „Protokol o výsledku kontroly č.4/2022“  pod č. 058185/2022-GEIN-10 zo dňa 22.11.2022. Kontrolnou skupinou bolo v Protokole o výsledku kontroly 4/2022 konštatovaných  22 kontrolných zistení na úseku finančno-hospodárskej agendy. 
Kontrolné zistenia vzal kontrolovaný subjekt na vedomie a námietky voči kontrolným zisteniam neuplatnil. V súlade s § 11 ods. 2 písm. h) a § 13 ods. 6 zákona o kontrole bola vedúcemu kontrolovaného subjektu uložená povinnosť v určenej lehote prijať opatrenia na odstránenie zistených nedostatkov a ich príčin a  predložiť kontrolnej skupine správu o splnení opatrení na odstránenie nedostatkov a ich príčin a uplatnení právnej zodpovednosti voči zamestnancom zodpovedným za zistené nedostatky. Prijaté opatrenia a Správu o splnení prijatých opatrení zaslal kontrolovaný subjekt v stanovenom termíne. 

E.5	Kontrola na základe poverenia č. 5/2022 - kontrola dodržiavania všeobecne záväzných právnych predpisov a interných predpisov na zastupiteľskom úrade v Jerevane za kontrolované obdobie od 1. januára 2020 do 30. septembra 2022.

Z výsledkov kontroly bol vypracovaný „Protokol o výsledku kontroly č. 5/2022“ a „Čiastkový protokol č. 1 k Protokolu o výsledku kontroly č. 5/2022“ s celkovým počtom 15 kontrolných zistení, voči ktorým kontrolovaný subjekt nepodal námietky. Protokol o výsledku kontroly č. 5/2022 bol prerokovaný dňa 13. decembra 2022, čiastkový protokol č. 1 k Protokolu o výsledku kontroly č. 5/2022 bol prerokovaný dňa 19. decembra 2022 a v Zápisnici o prerokovaní „Protokolu o výsledku kontroly č. 5/2022“ a „Čiastkového protokolu č. 1 k Protokolu o výsledku kontroly č. 5/2022“ bola ZÚ Jerevan uložená povinnosť prijať opatrenia na odstránenie zistených nedostatkov a ich príčin a určiť zamestnancov zodpovedných za zistené nedostatky do 5. januára 2023.

Kontrolný orgán uložil povinnosť predložiť odboru GEIN písomnú správu o splnení opatrení prijatých na odstránenie zistených nedostatkov a o vyvodení dôsledkov a uplatnení zodpovednosti za zistené nedostatky voči zamestnancom zodpovedným za tieto nedostatky do 18. januára 2023. Dňa 5. januára 2023 zaslal ZÚ Jerevan prijaté opatrenia na odstránenie zistených nedostatkov a ich príčin a určil zamestnancov zodpovedných za zistené nedostatky.

V roku 2022 vykonali zamestnanci oddelenia vnútorného auditu 3 vnútorné audity, z toho 2 vnútorné audity boli ukončené v roku 2022 a Vnútorný audit č. 3/2022 bol ukončený 01. 03. 2023. 
Cieľom Vnútorného auditu č. 1/2022 bolo „Overiť a hodnotiť dodržiavanie všeobecne záväzných právnych predpisov pri zabezpečovaní koordinácie Sekretariátu Slovenskej komisie pre UNESCO a činnosť Sekretariátu Slovenskej komisie pre UNESCO, overiť a hodnotiť dodržiavanie podmienok použitia verejných prostriedkov na činnosť Slovenskej komisie pre UNESCO a overiť a hodnotiť ďalšie skutočnosti, ak tak ustanovuje osobitný predpis.“ Audítorskou skupinou boli identifikované 2 nedostatky. 
Dokumentárne overenie splnenia prijatých opatrení Vnútorného auditu č. 1/2022 bolo ukončené Zápisom z overenia splnenia prijatých opatrení zo dňa 20. 12. 2022. Výsledkom dokumentárneho overenia splnenia prijatých opatrení na základe predloženej podpornej dokumentácie boli overené 2 prijaté opatrenia  ku  2 nedostatkom – prijaté opatrenia boli splnené
Cieľom Vnútorného auditu č. 2/2022 bolo „Overiť a hodnotiť hospodárnosť, efektívnosť, účinnosť a účelnosť pri hospodárení s verejnými financiami Veľvyslanectva SR v Budapešti a Veľvyslanectva SR v Prahe a overiť a hodnotiť ďalšie skutočnosti, ak tak ustanovuje osobitný predpis za roky 2020 a 2021.“ Audítorskou skupinou bolo identifikovaných 17 nedostatkov. 
Dokumentárne overenie splnenia prijatých opatrení Vnútorného auditu č. 2/2022 zatiaľ nebolo ukončené, je vykonávané audítorskou skupinou nakoľko povinné osoby predložili dokumentáciu splnených opatrení v mesiaci marec 2023.
Cieľom Vnútorného auditu č. 3/2022 bolo „Overiť a hodnotiť interné riadiace akty.“ Audítorskou skupinou bol identifikovaný 1 nedostatok. 
Dokumentárne overenie splnenia prijatých opatrení Vnútorného auditu č. 3/2022 nebolo vykonané, nakoľko lehota splnenia prijatých opatrení bola stanovená audítorskou skupinou do 22. 04. 2023 a lehota predloženia dokumentácie preukazujúcej splnenie prijatých opatrení do 28. 04. 2023.

Príloha č. 3

Programová štruktúra 2022

Program 06U – Rozvoj zahraničných vzťahov

Zámer: Účinné uplatňovanie záujmov SR v zahraničí

Podprogram 06U09 – Reprezentácia SR v zahraničí  
Prvok 06U0901 – Diplomatická reprezentácia SR v zahraničí	

Cieľ 1: 
Aktívne presadzovať záujmy Slovenska v rámci prípravy záverov Európskej rady
Merateľný ukazovateľ: 
Predložiť komentáre k 4 návrhom záverov Európskej rady s cieľom presadiť záujmy SR
Garant: SEZA/OVZI
Cieľ bol splnený. V priebehu roka 2022 SEZA/OVZI predložilo komentáre k 5 návrhom záverov Európskej rady. Zdroj údajov: vecne príslušné odbory MZVEZ SR (najmä SEZA/EUPO a POLS/3TEO), ÚV SR.
Cieľ 2: 
Aktívne presadzovať záujmy Slovenska k otázkam v pôsobnosti Rady pre všeobecné záležitosti
Merateľný ukazovateľ: 
Zaslať pozície SR k otázkam prerokovávaným na zasadnutí Rady pre všeobecné záležitosti zastupiteľským úradom členských štátov EÚ a akreditovaným pre SR (najmenej 8 krát ročne).
Garant: SEZA/OVZI
Cieľ bol splnený. V priebehu roka 2022 SEZA/OVZI zaslalo 10 krát pozície SR k otázkam prerokovávaným na zasadnutí Rady pre všeobecné záležitosti zastupiteľským úradom členských štátov EÚ a akreditovaným pre SR. Zdroj údajov: vecne príslušné odbory MZVEZ SR
Cieľ 3: 
Aktívne pôsobiť v Rade OSN pre ľudské práva
Merateľný ukazovateľ: 
Počet vystúpení na rokovacích fórach RĽP (minimálne 10)
Garant: SMOP/OĽPR
Cieľ splnený. Celkový počet vystúpení 13 v nasledovnej štruktúre:
HRC – 49. zasadnutie (marec 2022) – SR počas zasadnutia HRC v pléne vystúpila (5): 
-	v rámci high-level segmentu, 
-	k urgent debate k ĽP situácii na Ukrajine v dôsledku ruskej agresie, 
-	v rámci interaktívneho dialógu s Vysokou komisárkou OSN pre ĽP k situácii v Bielorusku, 
-	v rámci interaktívneho dialógu s Vysokou komisárkou OSN pre ĽP na Ukrajine, 
-	v rámci interaktívneho dialógu s osobitným spravodajcom pre slobodu náboženstva alebo viery. 

SR (ŠTAT I. Brocková) vystúpila (online) aj na high-level side-evente organizovanom Ukrajinou k dôsledkom ruskej invázie na ĽP na Ukrajine (konal sa v druhý deň HRC 1.3.2022).

HRC – 50. zasadnutie (jún 2022): SR počas zasadnutia HRC v pléne vystúpila (4):
 
-	v rámci Interaktívneho dialógu s Vysokou komisárkou pre ľudské práva M. Bachelet o situácii v Mariupole, 
-	s osobitnou spravodajkyňou pre ĽP v Bielorusku A. Marin, 
-	s osobitnou spravodajkyňou pre slobodu prejavu I. Khan, 
-	k správe o ĽP situácii na Ukrajine a na Kryme.
 
HRC – 51. zasadnutie (september 2022): SR počas zasadnutia HRC v pléne vystúpila (4):

-	v rámci Všeobecnej rozpravy k správe Vysokej komisárky pre ĽP M. Bachelet, 
-	v rámci Interaktívneho dialógu s Vyšetrovacou komisiou pre Ukrajinu,
-	k oral update k ĽP v Bielorusku,
-	o stave ĽP na Ukrajine.
Cieľ 4: 
Upevňovať bilaterálnu spoluprácu s kľúčovými partnermi realizáciou bilaterálnych politických konzultácií, konkrétnych projektov či uzavretím nových konzulárnych zmluvných dokumentov.
Merateľný ukazovateľ: Počet uskutočnených konzultácií, rozpracovaných projektov a konzulárnych zmluvných dokumentov ročne (minimálne 10, z toho konzulárny minimálne 1)
Garant: SEZA, POLS v spolupráci so SEMI
Cieľ je splnený. Najvýznamnejšou zahraničnopolitickou prioritou SR bola Ukrajina. V roku 2022 napriek RU vojenskej agresii voči UA navštívili UA prezidentka SR Z. Čaputová, PV SR E. Heger, ako aj ministri ZV I. Korčok a R. Káčer, obrany J. Naď, hospodárstva  K. Hirman. Na úrovni MiZV sa uskutočnilo viac než 10 telefonátov a konzultácií na okraj medzinárodných podujatí (UNGA, FAC a pod.) s UA partnerom D. Kulebom. V roku 2022 došlo k viac ako 20 osobným stretnutiam, rokovaniam, či telefonátom najvyšších ústavných činiteľov SR a ministrov SR s ich UA partnermi. 
MiZV R. Káčer s UA partnerom podpísal memorandum o dvojstrannej spolupráci na úrovni MZV a MiH SR K. Hirman podpísal protokol 5. zasadnutia MVK pre hospodársku, priemyselnú a vedecko-technickú spoluprácu. 
V regióne MENA boli vzťahy rozvíjané s kľúčovými krajinami záujmu ako Izrael (návšteva ŠTAT1, slávnostné otvorenie SI za prítomnosti predsedu parlamentu a MiZVEZ, rokovania S3-Izrael v Prahe), Palestína (návšteva ŠTAT1 a MiZVEZ), SAE (slovenská účasť na EXPO v Dubaji, podnikateľská misia SAE v SR), Keňa (pracovná návšteva ŠTAT2), Katar (účasť MiZVEZ na Doha Forum) a Maroko (účasť MiZVEZ na ministerskej schôdzke Globálnej koalície proti Daíš v Marakéši).
MZVEZ SR podporovalo rozvoj bilaterálnych vzťahov s Indo-Tichomorským regiónom, ako aj regiónom Latinskej Ameriky. Historicky prvou návštevou MiZV Indie v SR sa výrazne sa posilnili vzťahy s Indiou, uskutočnili sa stretnutia s Kórejskou republikou (rokovanie na úrovni PV, MiZV), Malajziou, Indonéziou (návšteva na úrovni ŠTAT1) ako aj s Mexikom, Argentínou (návšteva na úrovni ŠTAT1), či Uruguajom (rokovanie na úrovni ŠTAT1).
Cieľ 5: 
Podporovať ďalšie rozširovanie EÚ a efektívnu implementáciu Európskej susedskej politiky s dôrazom na Východné partnerstvo 
Merateľný ukazovateľ: 
Počet uskutočnených konzultácií s partnermi (minimálne 10, z toho konzulárnych minimálne 1)
Garant: POLS v spolupráci so SEMI
Cieľ splnený. SR naďalej principiálne podporovala ďalšie rozširovanie EÚ. Podpora eurointegračného procesu UA do EÚ bola predmetom všetkých rokovaní ústavných predstaviteľov SR na rôznych úrovniach po bilaterálnej línii aj na vybraných multilaterálnych fórach. Výrazným výsledkom bolo udelenie kandidátskeho štatútu pre Ukrajinu a Moldavsko (a uznanie európskej perspektívy pre Gruzínsko) na Európskej rade 23.6.2022, čomu predchádzala silná diplomatická ofenzíva SR na najvyššej politickej úrovni. Celkovo sa v roku 2022 uskutočnilo viac než 25 aktivít s účasťou SR, ktoré súviseli s podporou eurointegračnej perspektívy UA a MD.
SR bola aktívna aj voči ďalším regiónom Európskej susedskej politiky. Potvrdením bilaterálneho dialógu s Gruzínskom boli medziministerské politické konzultácie v SR na úrovni štátnych tajomníkov. Taktiež sa uskutočnili medziministerské politické konzultácie s Kazachstanom.
SR sa v rámci EÚ a bilaterálnych aktivít s krajinami západného Balkánu aktívne zasadzovala za ich napredovanie na eurointegračnej ceste, čo sa podarilo dosiahnuť prostredníctvom otvorenia prístupových rokovaní s Albánskom a Severným Macedónskom, i udelením kandidátskeho štatútu Bosne a Hercegovine. SR naďalej podporovala politiku rozširovania EÚ, ktorá je nástrojom na upevnenie stability a prosperity krajín regiónu, ako aj na presadzovanie našich záujmov (kam patrí o. i. aj plnenie kritérií krajinami v rámci ich prístupového procesu do EÚ). Stykových aktivít SR na najvyššej úrovni (t.j. ministerskej a vyššie) bolo v r. 2022 na okraj multilaterálnych podujatí, alebo v rámci bilaterálnej relácie, celkovo približne 14.
Cieľ 6: 
Posilňovať bezpečnosť euroatlantického priestoru
Merateľný ukazovateľ: 
Počet konzultácií s partnermi v NATO a EÚ (minimálne 10)
Garant: OBEP
Cieľ splnený. Každý týždeň sa uskutočňovali pravidelné zasadnutia Severoatlantickej rady NATO (NAC) a EÚ Politického a bezpečnostného výboru (PSC), kde spojenci a partneri spoločne konzultujú aktuálne bezpečnostné problémy a prijímajú opatrenia na ich riešenie. SR podporovala úzku spoluprácu medzi NATO a EÚ. V roku 2022 boli prizvané FI a SE za členov NATO, čo zvýši bezpečnosť euroatlantického priestoru (v apríli 2023 sa stalo FI členom NATO). 
Cieľ 7: Podpora ľudských práv a demokracie vo svete
Merateľný ukazovateľ: podujatia SR na multilaterálnych fórach osobitne OSN, Rady Európy a OBSE (minimálne 2)
Garant: SMOP/OĽPR
Cieľ splnený. Celkový počet podujatí 5, realizované SM OSN Ženeva – 2 podujatia, SM OSN New York – 2 podujatia, SM RE Štrasburg – 1 podujatie.
Prvok 06U0902 – Prezentácia SR v zahraničí
Cieľ1: 
Realizovať pre ZÚ SR v zahraničí kultúrno-prezentačný / výstavno-prezentačný projekt so zameraním na propagáciu Slovenska a jeho kultúry, resp. audiovizuálny projekt vo forme interaktívnych videí prostredníctvom, ktorých bude Slovensko prezentované aj v online priestore na webových stránkach ZÚ SR v zahraničí.
Merateľný ukazovateľ: 
Počet ZÚ SR v zahraničí, na ktorých bol kultúrno-prezentačný / výstavno-prezentačný, resp. audiovizuálny projekt  realizovaný (min. 10 ZÚ)
Garant: OKOM/OKUD
Cieľ splnený aktualizáciou výstavno-prezentačného projektu Ideas from Slovakia Good Idea doplnením o nové výstavné panely. 
Výstavné panely prezentujú 15 nových tém, podujatí, vedeckých a inovatívnych projektov,  destinácií a vzdelávacích inštitúcií. Sú zamerané na predstavenie jedinečných produktov, ktoré vznikli na Slovensku, možnosti vzdelávania, zaujímavosti z oblasti turizmu a UNESCO pamiatky. Výstavu v tlačenej aj elektronickej verzii (uverejnením na sociálnych sieťach) využilo viac ako 10 zastupiteľských úradov priebežne počas celého roku 2022. 
Projekt Ideas from Slovakia Good Idea dlhodobo koncepčne prezentuje Slovensko v zahraničí v súlade s posolstvami značky Good Idea Slovakia vo vybraných oblastiach (veda, výskum, inovácie, podpora exportu, cestovný ruch, kultúra, umenie, šport, rozvojová pomoc a ďalšie).  
V súlade s Rámcovými prioritami prezentácie slovenského umenia a kultúry v zahraničí na rok 2022 boli úspešne zrealizované prioritné témy,  ktorými boli „Týždne Slovenska“ v USA, Turecku a Bulharsku (pridali sa aj Maďarsko, Česko a Poľsko) a vlajkové projekty „Slovenské hudobné umenie“ v USA a Španielsku, ktoré  boli financované z rozpočtu vecného gestora OKUD ako aj z iných zdrojov a vlajkový projekt v Nórsku bol financovaný zo zdrojov MK SR.

ZÚ SR v zahraničí zorganizovali množstvo kultúrnych podujatí pri príležitosti predsedníctva SR vo V4 a tiež podujatí na podporu UA. V Paríži, v sídle UNESCO, bolo zorganizované veľké kultúrne podujatie v spolupráci s MK SR na podporu kandidatúry SR do Medzivládneho výboru UNESCO. 
Slovensko ako členská krajina Stredoeurópskej kultúrnej platformy (krajiny V4, Rakúsko a Slovinsko) spolupracovalo na dvoch podujatiach. V júni v Kosove bola prezentovaná „Detská hudba“, SR reprezentoval talentovaný husľový virtuóz Teo Gertler a v decembri v Novom Sade v rámci konferencie „Budúcnosť života“ bol prezentovaný koncept slovenskej architektky a dizajnérky Lenky Petrákovej „8 Kontinent – dizajn zariadenia na čistenie a výskum oceánov“. 
Odbor kultúrnej diplomacie zabezpečil a distribuoval umelecké kópie portrétu M. R. Štefánika na výzdobu reprezentačných priestorov ZÚ SR v zahraničí. Zorganizoval letný a vianočný koncert MZVEZ SR pre diplomatický zbor, partnerov a priateľov diplomacie. Zabezpečil streamovanie koncertu One Day Jazz Festival na Bratislavskom hrade pre všetky ZÚ SR a SI v zahraničí. Zakúpil dvojročné licenčné práva pre ZÚ SR a SI v zahraničí na nekomerčné premietanie filmov Piargy, Peter Dvorský, Láska hory prenáša.  
Cieľ2:
V rámci aktivít SI v zahraničí realizovať kultúrno-prezentačné projekty rôznorodej žánrovej povahy v oblasti umenia a kultúry, vrátane zamerania na prezentáciu významných slovenských výročí a aktívne prezentovať Slovensko v online priestore formou prezentácie a propagácie súčasných kultúrnych projektov za využitia všetkých dostupných internetových možností. 
Merateľný ukazovateľ:
Počet SI v zahraničí (8), na ktorých boli realizované kultúrno-prezentačné projekty aj v súlade so stanovenými rámcovými prioritami odsúhlasenými MZVEZ SR a MK SR (min. 20 podujatí)
Garant: OKUD

Cieľ slnený. Prezentácia slovenského umenia a kultúry zo strany slovenských inštitútov (Berlín, Budapešť, Jeruzalem, Moskva, Paríž, Praha, Rím, Varšava a Viedeň) bola na mimoriadne dobrej úrovni. SI v prioritných krajinách sa aktívne pripojili k projektom „Týždňa Slovenska“ a vlajkovým projektom „Slovenské hudobné umenie“. 
SI v súlade s Rámcovými prioritami okrem iného predstavili: 
SI Berlín 
Výstavu výtvarníčky Ilona Németh - inštalácia „Plávajúcich záhrad“; účasť míma Juraja Benčíka na Európskom kultúrnom festivale Babylon Europe v spolupráci s EUNIC, slávnostný koncert Slovenského komorného orchestra Slovenskej filharmónie pri príležitosti 30. výročia Ústavy SR, účasť slovenských režisérov a producentov na Medzinárodnom filmovom festivale v Cottbuse, rezidencia tanečníčky Kataríny Brestovanskej a jej záverečné vystúpenie v projekte Noc múzeí v Kolíne.
 
SI Budapešť
Spoločná výstava sklárov Jána Zoričáka (SK) a Péter Botosa (HU) Svetelné pasce, výstava Design Without Borders MeeD s prácami 140 návrhárov, šperkárov,  vizuálnych umelcov zo 14 krajín v budapeštianskom Kiscelli Múzeum, jazzový koncert Waking Vision v Budapešti, Medzinárodný knižný veľtrh v Budapešti – čestné hosťovanie Slovenska a čítanie diel slovenských autorov slovenskými hercami, slovenské hudobné vystúpenia., výstava fotografií autorky Kvet Nguyen,                  slovensko-maďarský koncert pre nevidiacich.

SI Jeruzalem
Prezentácia slovenského súčasného umenia – výstava EXPEDITION 10, pri príležitosti otvorenia SI Jeruzalem s výberom najlepších umelcov v maľbe, soche, dizajne a konceptuálnom umení, založenie vlastného umeleckého rezidenčného programu na SI Jeruzalem (Peter Cvik, Natália Šimonová, Ašot Haas), historicky prvá prezentácia SR na Jerusalem dizajn week v spolupráci s VŠVU, Európska noc literatúry – prezentácia M. Hvoreckého, Izraelské bienále súčasného šperku – Peter Machata, Israel Photo – účasť slovenských fotografov, výstava Jána Vasilka.

SI Moskva
Vydanie rusko-slovenskej verzie Krvavých sonetov P.O. Hviezdoslava v spolupráci s knižnicou medzinárodnej literatúry v Moskve. 

SI Paríž
Vianočný koncert Slovenského komorného orchestra Slovenskej filharmónie, francúzska premiéra filmu ,,Cenzorka‘‘, účasť 7 slovenských umelcov na Medzinárodnom bienále súčasného výtvarného umenia, tvorby úžitkového umenia a remesiel. 

SI Praha
Hosťovanie SND v Prahe so štyrmi inscenáciami Sova, Deklarácia závislosti, Milada, Nepolepšený svätec, pietny deň v Terezíne - vzdelávací program pre školy, koncert slovenského hudobníka židovského pôvodu, Petra Györiho, modlitba za obete holokaustu El male rachamim v podaní rabína Karola Sidona a vernisáž výstavy Svedectvá preživších., Divadlo Nová scéna v Prahe s inscenáciou Mária Terézia a Posledná milosť v divadle Hybernia, hosťovanie opernej sólistky Evy Hornyákovej a hudobného skladateľa Adriána Demoča na festivale Pražská jar, Európska Noc divadiel – inscenované čítanie slovenskej hry Ľ. Feldeka slovenskými umelcami spojené s diskusiou a panelovou výstavou k novembrovým udalostiam 1989.

SI Rím
Koncert „Voice of Colours“ s Martinom Valihorom na hudobnom festivale v Perugii, Slovenské dni na Malte s koncertom violončelistu Eugena Procháca a maltskej harfistky Caroliny Colleja v rezidencii prezidenta Maltskej republiky Georga Vellu, divadelný projekt „Štvrte života / Quartieri di vita“ v Neapole, výstava Ley Fekete, výstava slovenských umelcov Černušáka, Freša a Kvetana, skupinová výstava študentov VŠVÚ v rámci projektu „Budúcnosť pre Európu: Reforma a sloboda.

SI Varšava
Slovenský večer - koncert zoskupenia LA GIOIA v Paláci kráľa Jána III. vo Varšave, Týždne slovenskej kultúry (Varšava, Vroclav, Zabrze) - koncerty, výstavy, ľudové remeslá, prednášky a prezentácie, plenér slovenských akademických maliarov vo Varšave – následne ich výstava v SI pod názvom VARSAV4ART, autorské čítania a diskusné stretnutia básnika I. Štrpku, vydavateľa K. K. Bagalu a prekladateľa P. Milčáka v Sosnovci, Krakove a Varšave.  

SI Viedeň
Pokračovanie putovnej výstavy k 100. výročiu narodenia A. Dubčeka v Salzburgu, Grazi a v Eisenstadte, klavírny koncert Miroslava Ráca k Medzinárodnému dňu holokaustu, koncert operného okteta WienTet Singers s piesňami slovenského skladateľa Jána Móryho, spoločný chorvátsko-slovenský klasický koncert v rámci združenia EUNIC Austria, Street festival na viedenskej Mariahilferstrasse ku Dňu Európy s tanečným súborom Rozmarín, slávnosť 10. výročia združenia Slovákov vo Vorlarlbergu s folklórnymi súbormi Čeladania z Čeladíc a Dubiny Dargov.
Prvok 06U0903 - Pracovná sila zo zahraničných miestnych zdrojov
Cieľ: 
Zabezpečiť optimálny počet pracovných síl z miestnych zdrojov v rámci zodpovedajúceho vyčleneného rozpočtu

Merateľný ukazovateľ: 
Percento čerpania rozpočtu na miestne sily (viac ako 95 %) 
Garant: FINO	
Cieľ splnený, čerpanie rozpočtu bolo vyššie ako 95 %.

Podprogram 06U0A – Tvorba a implementácia politík
Prvok 06U0A01 - Riadenie programov
Cieľ 1:
Participácia SR na podpore demokracie a dodržiavania ľudských práv v procese spravodlivých volieb v krajinách OBSE.
Merateľný ukazovateľ: Počet vyslaných krátkodobých pozorovateľov vo volebných pozorovateľských misiách úradu OBSE pre demokratické inštitúcie a ľudské práva (ODIHR) (minimálne 8)
Garant: OKOZ/OBSE
Cieľ splnený. V roku 2022 sa ako krátkodobí pozorovatelia v troch volebných pozorovateľských misiách OBSE/ODIHR zúčastnili celkovo ôsmi občania SR (Srbsko -1; Maďarsko – 1; Bosna a Hercegovina – 6), z nich šiesti boli pracovníci MZVEZ SR.
Cieľ 2:
Prispieť do medzinárodného úsilia pre boj proti terorizmu pomocou finančného príspevku SR na aktivity medzinárodných organizácií v oblasti boja proti terorizmu.
Merateľný ukazovateľ: Príspevok SR do Zvereneckého fondu OSN na vyšetrovanie zločinov ISIL na území Iraku.
Garant: OKOZ/OTER
Cieľ nesplnený. Príspevok do Zvereneckého fondu OSN v r. 2022 nebol realizovaný.

Cieľ 3: 
Prispievať k úsiliu medzinárodného spoločenstva o globálne odzbrojenie a nešírenie zbraní formou aktívnej účasti na pôde medzinárodných organizácií, tematických medzinárodných podujatí a konferencií a zdieľania transformačných skúseností SR v oblasti budovania národných kapacít pre boj proti šíreniu zbraní hromadného ničenia. 
Merateľný ukazovateľ: Uskutočniť min. 5 vystúpení s cieľom podpory pozícií EÚ a SR na medzinárodných fórach pre odzbrojenie a nešírenie zbraní (minimálne 5) 
Garant: OKOZ
Cieľ splnený. SR v roku 2022 splnila stanovený cieľ realizovaním vystúpení na relevantných medzinárodných fórach odzbrojenia a nešírenia v New Yorku, Ženeve, Viedni a Haagu. SR vystupovala v Konferencii o odzbrojení, OPCW, MAAE, na hodnotiacich konferenciách NPT a BWC, v 1.Výbore VZ OSN, v rámci CCM, ako aj na medzinárodnej konferencii EWIPA. 
Cieľ 4: 
Zabezpečenie vykonávania funkcie Kontaktného veľvyslanectva NATO
Merateľný ukazovateľ:
Vykonávanie funkcie (logický ukazovateľ áno/nie)
Garant: OBEP
Cieľ splnený. Napriek pandémii sa organizovali viaceré podujatia a brífingy na ZÚ Tel Aviv ako aj na SD NATO s cieľom zviditeľniť spoluprácu medzi IL a NATO, ako aj politiku Aliancie v IL . SR pokračuje vo CPE pre IL aj v ďalšom dvojročnom období (2023-24). Výkon funkcie CPE limitujú personálne a finančné zdroje na SD NATO Brusel a ZÚ Tel Aviv.
Cieľ 5:
Prevencia konfliktov a podpora efektívneho multilateralizmu pomocou finančného príspevku SR do aktuálnych mimorozpočtových projektov OBSE v súlade so zahraničnopolitickými prioritami SR.
Merateľný ukazovateľ:
Finančný príspevok minimálne do dvoch mimorozpočtových projektov OBSE
Garant: OKOZ/OBSE
Cieľ splnený. 
1)	64 000 EUR do ExB projektu 32000550 „Addressing Humanitarian Needs In Ukraine“, apríl 2022;
2)	10 000 EUR do ExB projektu 1300611 „Human Rights Monitoring Fund“, máj 2022;
3)	32 000 EUR do ExB projektu 1102458  „Support Programme to Ukraine“, december 2022.
Cieľ 6:
Realizácia Projektovej schémy na podporu priorít zahraničnej a európskej politiky Slovenskej republiky v krajinách širšieho susedstva
Merateľný ukazovateľ: uskutočnenie 10 podujatí v rámci projektovej schémy
Garant: POLS
Cieľ čiastočne plnený. Realizovaný bol projekt ZÚ Hanoj (30.11. 2022, účasť GR POLS, R-6TEO), ktorý prispel k vzájomnému zbližovaniu postojov a hľadaniu hodnotových prienikov v otázkach geopolitického vývoja vo Východnej Európe a globálnych socioekonomických dopadov vojny na Ukrajine. Realizácia projektu priamo reflektuje programové vyhlásenie vlády a ciele Zahraničnej e európskej politiky SR, rozvíjať spoluprácu s ázijskými partnermi nie len v hospodárskej oblasti, ale rozvíjať dialóg aj v politickej a bezpečnostnej oblasti.

Prvok 06U0A02 - Spor Gabčíkovo/Nagymaros
Cieľ:
Implementácia rozsudku Medzinárodného súdneho dvora v spore o Sústavu vodných diel GA/NA 
Merateľný ukazovateľ: 
Uskutočniť min. 2 rokovania s  maďarskou stranou (počet rokovaní: 2) 
Garant: MEPO
V roku 2022 neuskutočnilo žiadne rokovanie s HU stranou na úrovni MZVEZ SR alebo splnomocnenca vlády SR v konaní pred MSD. Dynamika, resp. frekvencia rokovaní totiž závisí od aktuálnych potrieb, a aj samotnej vôle strán sporu.
Prvok 06U0A03 – Spolupráca s tretím sektorom
Cieľ:
Realizovať spoluprácu s tretím sektorom prostredníctvom poskytovaných dotácií v oblasti medzinárodných vzťahov a zahraničnej politiky SR
Merateľný ukazovateľ: 
Percento čerpania rozpočtu na pridelené dotácie (min. 90 %) 

Cieľ splnený. Spolupráca MZVEZ SR s tretím sektorom sa realizovala prostredníctvom poskytovania dotácií v oblasti medzinárodných vzťahov a zahraničnej politiky SR. Na tento účel bola vyčlenená v rozpočte kapitoly MZVEZ SR suma 145 000 EUR. V priebehu roka 2022 boli zverejnené dve výzvy na predkladanie žiadostí o dotáciu. V rámci prvej výzvy poskytlo MZVEZ SR dotácie na 14 žiadostí v celkovej sume 122 355 EUR (celkový počet doručených žiadostí bol 23 a celková požadovaná suma predstavovala 325 911 EUR). V rámci druhej, osobitnej výzvy so zameraním na Ukrajinu, bola pridelená len 1 dotácia vo výške 11 950 EUR (doručené boli dve žiadosti v celkovej výške 28 850 EUR). Z celkovej sumy určenej na dotácie tak bolo vyčerpaných 134 305 EUR, t. j. 92,6 % z vyčleneného rozpočtu. Merateľný ukazovateľ spolupráce s tretím sektorom, ktorý bol pre rok 2022 stanovený ako % čerpania prostriedkov určených na dotačnú schému vo výške minimálne 90 %, tak možno považovať za splnený.
Garant : ANAP
Prvok 06U0A04 – Vzdelávanie zamestnancov
Cieľ: 
Vzdelávanie a rozvoj zamestnancov MZVEZ SR zabezpečované prostredníctvom uceleného súboru vzdelávacích, jazykových a tréningových programov.
Merateľné ukazovateľ: 
Celkový počet (300) vyškolených zamestnancov MZVEZ SR
Garant: AKAD
Cieľ splnený. Vzdelávanie sa v r. 2022 uskutočnilo v štruktúre nižšie. Je zároveň objektívne uviesť, že zamestnanci MZVEZ SR absolvovali počas roka viac vzdelávacích aktivít:
•	Adaptačné vzdelávanie – 25 zamestnancov
•	Kompetenčné vzdelávanie – 377 vzdelávacích aktivít – 4393 zamestnancov
•	Odborné vzdelávanie – 99 vzdelávacích aktivít – 513 zamestnancov
•	Atestačné vzdelávanie – 38 zamestnancov
•	Ekonomická diplomacia – 14 zamestnancov
•	Predvýjazdová príprava – 111 zamestnancov
•	Zahraničné študijné pobyty – 32 zamestnancov
•	Jazykové vzdelávanie – 111 zamestnancov
•	Manažérske vzdelávanie – 18 vzdelávacích aktivít – 156 zamestnancov
•	Osobnostný rozvoj – 27 aktivít – 134 zamestnancov
•	Vzdelávanie v oblasti IT – 17 aktivít – 134 zamestnancov
•	Ďalšie vzdelávanie - 1 aktivita – 69 zamestnancov
•	Národná frankofónna iniciatíva – 14 vzdelávacích aktivít – 40 zamestnancov MZVEZ SR.

Prvok 06U0A09 – Refundácia výdavkov z operačného programu Technická pomoc
Cieľ:
Refundácia výdavkov z operačného programu Technická pomoc
Merateľný ukazovateľ:
Refundácia výdavkov z operačného programu Technická pomoc – áno/nie
Garant: SEZA/EUPO2
Cieľ splnený. MZVEZ SR využilo možnosti refundácie výdavkov z Operačného programu Technická pomoc (OP TP) v maximálnej možnej miere. Z dôvodu rozhodnutia MIRRI SR ovplyvneného vyčerpaním zdrojov OP TP sa refundácia výdavkov týka prvého polroka 2022. 

 Prvok 06U0A0A – Ekonomická diplomacia
Cieľ 1:
Realizovať aktivity s účasťou slovenských spoločností pôsobiacich v odvetviach s vysokým exportným potenciálom (o. i. potravinárstvo, obranný priemysel, cestovných ruch, biotechnológie a zdravotnícky materiál, či všeobecne digitálna ekonomika) na podporu rastu a komoditnej a teritoriálnej diverzifikácie exportu.
Merateľný ukazovateľ: Podnikateľské misie, odborné, kooperačné a prezentačné podujatia a účasti na veľtrhoch  a výstavách v zahraničí a v SR, finančne podporené z projektovej schémy na podporu ekonomickej diplomacie  (min. 10).
Garant: SHRS
Cieľ splnený. V r. 2022 bolo prostredníctvom ZÚ SR a ústredia (POCE) zrealizovaných 36 projektov z projektovej schémy na podporu ekonomickej diplomacie  v celkovej sume 186 140,92 EUR, ktoré  podporili 305 slovenských firiem. 
Štyri aktivity predstavovali  podnikateľské misie (PM): PM  do Rwandy/ Kene (5/2022), dve PM spojené s účasťou na robotickom veľtrhu v KR v rámci pripravovanej koncepcie Robotiky medzi SR a KR (ZÚ Soul, Kórejská republika) ako súčasť pracovnej návštevy ŠTAT2 (6/2022), PM v Holandsku - V4 Start-ups at CES Unveiled Asmterdam 2022. Boli podporené štyri kooperačné podujatia: Kooperačné a prezentačné podujatia pre účastníkov podnikateľskej misie na ROBOT World 2022, kooperačné podujatie Potravinárske exportné fórum v Portugalsku, Kooperačné podujatie pri príležitosti štátnej návštevy prezidentky Slovenskej republiky vo Švajčiarskej konfederácii – „Cleantec Innovation and Business Exchange Slovakia-Switzerland“ a séria prezentačno-kooperačných seminárov na medzinárodnom veľtrhu elektromobility EVS35 – Medzinárodné sympózium a veľtrh elektromobilov. Ďalšími aktivitami boli prezentačné, kooperačné podujatia, účasti na veľtrhoch a výstavách (podpora účasti slovenských inovatívnych firiem na veľtrhu London EV Show 2022, účasť slovenských subjektov na „10. Conference on Future Automotive Technology v Erdingu“ (NSR), účasť potravinárskych firiem na výstave – „26th Annual Americas Food and Beverage Show“ a účasť slovenských firiem na veľtrhu FIHAV 2022). 	
Štyri aktivity v sume 31 382,16 EUR realizovala SOPK (Inteligentná a udržateľná mobilita  - inšpirácie a príklady dobrej praxe z USA, Slovensko-rakúska kooperačná burza, Poznávacia pracovná cesta do Talianska so zameraním na budovanie infraštruktúry pre cestovný ruch v horskej krajine a Získanie úspešných príkladov medzisektorovej spolupráce vo Fínsku pre efektívny inovačný ekosystém Košického kraja).
Cieľ 2:
Podpora medzinárodnej spolupráce v oblasti výskumu a inovácií – aktivity v SR a v zahraničí.
Merateľný ukazovateľ:
Podujatia v SR a v zahraničí (inovačné fóra, konferencie a workshopy, zamerané na transfer inovácií a technológií a na podporu medzinárodnej spolupráce v oblasti vedy a výskumu              - min. 5).
Garant: SHRS
Cieľ splnený. Počas roku 2022 bolo zrealizovaných 11 aktivít Projektovej schémy na podporu ekonomickej diplomacie (z celkového počtu 38), zameraných na podporu medzinárodnej spolupráce v oblasti výskumu a inovácií – aktivity v SR a v zahraničí. Prvým bola séria dvoch odborných podujatí vo Washingtone zameraných na rozširovanie využitia AI v praxi. Ďalším bolo kooperačné a prezentačné podujatie pri príležitosti výstavy EXPO Dubaj 2022 – Tech-Enabled Sustainability & Impact Investing, ktorého súčasťou bol aj workshop zameraný na technologicky podporovanú udržateľnosť a investovanie. Uskutočnilo sa tiež prezentačné podujatie a online diskusie v rámci slovenskej účasti na ECO Solidarity (ECO S) v New Yorku, kooperačné podujatie Potravinárske exportné fórum s cieľom propagovať slovenských výrobcov inovatívnych potravinárskych produktov v Lisabone a kooperačné podujatie a matchmakingový obed v priestoroch Národného Múzea v Zürichu v rámci Cleantec Innovation and Business Exhchange Slovakia-Switzerland. V Osle sa uskutočnila séria prezentačno-kooperačných seminárov na medzinárodnom veľtrhu elektromobility spojených s prezentáciou slovenských firiem potencionálnym partnerom. Generálny konzulát SR v New Yorku pokračoval v sérii podujatí s cieľom prezentovať SK firmy  (virtuálne šperky, IPM Group a Pohoda festival) americkým subjektom. ZÚ Washington spolu s ENRICH (Immersion program) zorganizovali virtuálny program Funding Summit Slovakia Day. V Paríži sa odohrala prezentačná konferencia (Slovensko ako nový člen ESA) a networking slovenských a francúzskych firiem vo vesmírnom priemysle. V Nikózii sa uskutočnilo prezentačné podujatie slovenských start-upov v rámci inovačnej konferencie ReflectFest 2022 a podnikateľská misia (V4 start-upov) sa v Haagu zúčastnila na podujatí CES Unveiled Asmterdam.
Cieľ 3:
Zefektívnenie asistencie slovenským podnikateľským subjektom a výkonu ekonomickej diplomacie– zásadná redefinícia a rozšírenie existujúceho portálu „Podnikajme v zahraničí“, vrátane interaktívnej mapy podnikateľských príležitostí, a zavedenie interného CRM systému ekonomickej diplomacie na efektívne riadenie a výkon ekonomickej diplomacie.
Merateľný ukazovateľ:
Zavedenie nových online služieb pre exportérov (áno/nie). 
Garant: SHRS
Cieľ splnený čiastočne. Nové online služby pre exportérov sú súčasťou redizajnu webového sídla MZVEZ SR, ktorý v časti služby pre podnikateľov obsahuje novú interaktívnu mapu podnikateľských príležitostí. POCE vytvorilo softvérové riešenie pre evidenciu a spracovanie dopytov cez platformu „Onedrive“. Zabezpečilo sa tým efektívne zdieľanie dát v reálnom čase medzi MZVEZ SR a ZÚ. Odbúrala sa byrokratická a administratívna činnosť a zvýšil sa dôraz na podnikateľsky orientované aktivity a stykovú činnosť. Údaj o stykovej činnosti ZÚ zadáva stručne do systému, čím sa zľahčilo vyhľadávanie údajov, sledovanie merateľných ukazovateľov, príprava podkladov, zdieľanie informácii medzi rezortmi a uľahčilo sa odovzdávanie agendy/ zabezpečila sa kontinuita a inštitucionálna pamäť. Na tento projekt neboli potrebné žiadne navýšené personálne kapacity ani finančné zdroje. POCE vytvorilo systém vo vlastnej réžii. 
Cieľ 4: Konsolidovať koordináciu a formáty spolupráce relevantných subjektov ekonomickej diplomacie 
Merateľný ukazovateľ: 
Nahradenie Rady vlády SR pre podporu exportu a investícií efektívnejšou a interaktívnejšou platformou Exportné fórum a realizácia 1. zasadnutia so slovenskými exportérmi (áno/nie).
Garant: SHRS
Cieľ splnený. Druhý ročník podujatia Exportné fórum sa uskutočnil dňa 27. septembra 2022 v  X-Bionic Sphere v Šamoríne za účasti 145 predstaviteľov podnikateľských subjektov z celého Slovenska. G2B rokovania zaznamenali oproti prvému ročníku nárast a uskutočnilo sa 415 konzultácií exportérov s ekonomickými diplomatmi.
So zámerom budovania vzťahov MZVEZ SR s domácimi podnikateľskými subjektmi, zvyšovania povedomia o úlohe MZVEZ SR v oblasti ekonomickej diplomacie a budovania publicity Exportného fóra odovzdal minister MZVEZ SR Rastislav Káčer v závere podujatia zlatú plaketu za mimoriadny prínos v presadzovaní záujmov SR a spoluprácu v oblasti ekonomickej diplomacie zástupcom spoločností Microstep-MIS spol. s.r.o., Chemosvit Fibrochem s.r.o. a ESET, spol. s.r.o.
Exportné fórum, organizované raz ročne, je strategickým komunikačným prostriedkom medzi štátom a súkromným sektorom, ktorý sprostredkováva priamy kontakt podnikateľov s ekonomickými diplomatmi a ďalšími aktérmi štátnej správy s ponukou proexportných služieb. Druhý ročník ponúkol možnosť viesť dialóg s podnikateľmi o odolnosti Slovenska v krízových časoch, udržateľnom raste, exporte a internacionalizácii domácich spoločností. Jeho súčasťou boli B2G rokovania firiem s ekonomickými diplomatmi a ocenenie významných exportérov za prínos a spoluprácu v oblasti ekonomickej diplomacie. 
Cieľ 5: Zaviesť inovatívne formy výkonu ekonomickej diplomacie v nadväznosti na posúdenie existujúcej siete ZÚ SR vo svete
Merateľný ukazovateľ:
Vyslanie ekonomických diplomatov na krátkodobé zahraničné pracovné cesty (minimálne 2)
Garant: SHRS
Cieľ nebol splnený. Vysielanie ekonomických diplomatov na krátkodobé zahraničné pracovné cesty ako inovatívny výkon ED sa nerealizuje kvôli personálnej poddimenzovanosti na vecne príslušných odboroch.
Cieľ 6 : Zabezpečiť rozvoj inovačnej diplomacie spôsobom, ktorý umožní efektívnejšie využiť jej kapacity pri internacionalizácii vedy, výskumu a inovácií a medzinárodnom transfere technológií.
Merateľný ukazovateľ:
Poskytnutie súčinnosti slovenským spoločnostiam s vysokým inovatívnym potenciálom pri presadení sa v zahraničí (minimálne 4)
Garant: SHRS
Cieľ splnený. Pod záštitou štátnej tajomníčky MZVEZ SR Ingrid Brockovej boli zorganizované Inovačné dni – pravidelné návštevy zahraničných veľvyslancov akreditovaných v SR v slovenských inovatívnych firmách a vedecko-výskumných inštitúciách so silným medzinárodným potenciálom. Cieľom bolo prezentovať zahraničným diplomatom inovatívne firmy a vedecko-výskumné pracoviská so špičkovými, častokrát patentovanými technológiami a podporiť tým expanziu slovenských inovácií do zahraničia. V roku 2022 išlo o 10 podujatí: ESET (január), Kempelenov inštitút inteligentných technológií a firma Innovatrics (február), Powerful Medical (marec), Nitriansky samosprávny kraj – Klein Vision, s.r.o., JOKERTRIKE, s.r.o., Výskumné centrum AgroBioTech a PANARA, s.r.o. (apríl), Vesmírny priemysel SR a pridružené členstvo SR v ESA (máj), Sensoneo (jún), Banskobystrický samosprávny kraj – GEVORKYAN Vlkanová, Vodný hrad Hronsek, Budúcnosť INAK Nadácie Pontis, Základná škola s materskou školou Maximiliána Hella a Pivovar ERB (september), Slovenská aliancia pre inovatívnu ekonomiku (SAPIE) a Vacuum Group (október), Glycanostics (november), Hlavné mesto SR Bratislava (december).
Ďalšou iniciatívou MZVEZ SR v roku 2022 bola séria podujatí Z regiónov do sveta. Cieľom aktivity bolo v spolupráci s vyššími územnými celkami zvýšiť zapojenie malých a stredných podnikov a vedeckých a vzdelávacích inštitúcií do zahraničných aktivít v oblasti ekonomickej diplomacie. V roku 2022 sa uskutočnili 4 podujatia: v Nitrianskom samosprávnom kraji v marci (SPU Nitra a spoločnosti Agrobiotec, Mühlbauer Technologies, Panara, Švec a spol. Vráble, Slovkvet Podhájska, Chateau Appony, Oponice, Termálne kúpalisko Podhájska, Vinárstvo Château Topoľčianky), v Prešovskom samosprávnom kraji v apríli (Obuv Špeciál, Agrokarpaty Plavnica, SPINEA, Chemosvit Fibrochem, PASELL SLOVAKIA, Bardejovské kúpele) v Banskobystrickom samosprávnom kraji v júni (Drevárska fakulta na Technickej univerzite vo Zvolene, BETAMONT, BIOTIKA, WAY Industries, Základná škola s materskou školou Maximiliána Hella) a v Košickom samosprávnom kraji v decembri (RYBA Košice, ANTIK Telecom, Technická univerzita Košice, Univerzita Pavla Jozefa Šafárika,  Univerzita veterinárskeho lekárstva a farmácie v Košiciach, Minebea Slovakia, Integračné centrum Košického kraja, SEZ Krompachy). 
V roku 2022 MZVEZ SR odštartovalo nový cyklus podujatí pod názvom Firemné dni – organizácia online stretnutí medzi vyslanými diplomatickými zamestnancami povereným agendou ekonomickej diplomacie, ďalšími záujemcami z ministerstva a slovenskými inovatívnymi firmami. Cieľom podujatia bola podpora a pomoc slovenským firmám pri etablovaní sa alebo rozširovaní exportných a investičných aktivít na zahraničných trhoch. Najväčšou pridanou hodnotou podujatia bol priamy kontakt firiem s ekonomickými diplomatmi. V roku 2022 sa uskutočnilo 10 online stretnutí zameraných na: e-mobilitu (zapojili sa firmy Voltia Automotive s.r.o., Powerex j.s.a., Agevolt Slovakia s.r.o. a ElmarkPLUS s.r.o.), IKT (zúčastnené firmy boli Sygic s.r.o., Ipesoft s.r.o., Apis s.r.o., Touch4IT s.r.o.), biotechnológie (zapojili sa firmy Axon Neuroscience SE, Glycanostics s.r.o., Neuroconsan a.s. a DNA ERA s.r.o.), potravinárstvo (zúčastnili sa firmy Spinea s.r.o., Germ s.r.o., JHL-Produkt s.r.o. a CSM Industry s.r.o.) strojárstvo (zúčastnili sa firmy Spinea s.r.o., Germ s.r.o., JHL-Produkt s.r.o. a CSM Industry s.r.o.), vesmírny priemysel (predstavili sa firmy Spacemanic, NG Aviation, CTRL a Needronix), digitálnu medicínu (zapojili sa firmy S-Case  s.r.o., POWERFUL MEDICAL s.r.o., Hilbi Health s.r.o. a STEMI Global s.r.o.). V novembri sa uskutočnili dve podujatia Firemných dní – prvého sa zúčastnila firma Matador Group, druhé bolo zamerané na oblasť smart cities a zúčastnili sa ho firmy PARKIO, SENSONEO, ANTIK TELECOM a SEAK. Posledné podujatie v roku 2022 bolo zamerané na slovenské bicykle a  zúčastnili sa ho firmy Sharvan a Dema Senica.           

Cieľ 7:
Realizácia medzivládnych komisií v gescii MZVEZ SR (Bavorsko, Flámsko) 
Merateľný ukazovateľ: 
Organizácia dvoch zasadaní MVK s Bavorskom a Flámskom v SR.
Gestor: SHSP 

V roku 2022 sa zasadnutia uvedených komisií nekonali.  Zatiaľ posledné, 22. zasadnutie Slovensko-bavorskej komisie (SBK) sa uskutočnilo virtuálne dňa 15. októbra 2020. Na tomto zasadnutí bol prijatý program spoločných projektov na obdobie 2021 – 2023 v oblastiach hospodárstva, školstva, zdravotníctva, životného prostredia, kultúry, policajnej spolupráce a verejnej správy. V súčasnosti sa pripravuje 23. zasadnutie Slovensko-bavorskej komisie, ktoré sa po dohode s bavorskou stranou uskutoční v dňoch 27. – 28. apríla 2023 v Bratislave. Účastníci zasadnutia budú rokovať v ôsmich pracovných skupinách a prijmú program spolupráce na obdobie 2023 – 2025.  
Slovensko-flámsky výbor – v roku 2022 sa nekonalo zasadnutie výboru, výbor stagnuje pre nezáujem oboch strán.
	
Program 05T – Rozvojová spolupráca

Zámer: Plnenie cieľov udržateľného rozvoja (SDGs) – odstránenie chudoby, podpora trvalo udržateľného hospodárskeho, sociálneho a environmentálneho rozvoja partnerských krajín
Podprogram 05T0A – Rozvojová spolupráca MZVEZ SR
Prvok 05T0A01 – Humanitárna pomoc SR 

Cieľ 1: 
Poskytnúť humanitárnu pomoc ľuďom v krajinách postihnutých prírodnými katastrofami, človekom spôsobenými krízami, stavom hladu alebo  porovnateľnými núdzovými situáciami
Merateľný ukazovateľ: 
Poskytnutie finančnej humanitárnej pomoci v zmysle Mechanizmu poskytovania humanitárnej pomoci SR do zahraničia (áno/nie) 
Garant: ORPO/SAMRS 
Cieľ splnený. Podprogram 05T0A je v podmienkach MZVEZ SR realizovaný prostredníctvom SAMRS. V oblasti humanitárnej pomoci vyhlásila SAMRS v roku 2022 nasledovné výzvy:
•	Zmiernenie negatívnych vplyvov migračnej a utečeneckej krízy spôsobenej vojnovými konfliktmi a pretrvávajúcou krízou v regiónoch Stredného a Blízkeho východu (Libanon, Irak, Sýria) - SAMRS/2022/HUM/1.  V rámci uvedenej výzvy bolo schválených 5 projektov v celkovej hodnote 999 994,20 EUR.
•	Zabezpečenie základných životných potrieb zraniteľných osôb postihnutých vojnovým konfliktom na Ukrajine - SAMRS/2022/HUM/2/UA/1. V rámci uvedenej výzvy boli schválené 4 projekty v celkovej hodnote 1 307 672,58 EUR.
•	Zabezpečenie základných životných potrieb zraniteľných osôb postihnutých vojnovým konfliktom na Ukrajine - SAMRS/2022/HUM/3/UA. Uvedená výzva bola ukončená a projekty vyplatené až v roku 2023

Celkovo bolo v rámci dvoch výziev schválených 9 projektov zameraných na humanitárnu pomoc v celkovom objeme 2 307 666,78 EUR.

Finančná humanitárna pomoc v roku 2022 sa zamerala predovšetkým na podporu obyvateľov Ukrajiny a Moldavska v súvislosti s ruskou agresiou na Ukrajinu. Projekty boli zamerané najmä na zabezpečovanie základných humanitárnych potrieb a zdravotnej starostlivosti. Celkovo bolo poskytnutých 7 finančných príspevkov na priamu humanitárnu pomoc spolu za 549 864 EUR.

Prvok 05T0A02 –Rozvojová spolupráca MZVEZ SR 
Cieľ 1: Realizovať projekty a iné formy rozvojovej spolupráce v partnerských krajinách v zmysle teritoriálneho a sektorového zamerania definovaného Strednodobou stratégiou rozvojovej spolupráce SR na roky 2019 – 2023 a v súlade so Zameraním dvojstrannej rozvojovej spolupráce SR na rok 2021.
Merateľný ukazovateľ: 
Vyplatené finančné prostriedky na schválené projekty a iné formy rozvojovej spolupráce v zmysle Zamerania dvojstrannej rozvojovej spolupráce SR na rok 2021 (áno/nie) 
Garant: ORPO/SAMRS
Cieľ splnený. Na realizáciu rozvojových projektov v programových a projektových krajinách vyhlásila SAMRS v roku 2022 spolu 14 výziev (6 teritoriálnych výziev, 3 humanitárne výzvy, výzvu na vysielanie dobrovoľníkov a expertov dobrovoľníkov, výzvu na projekty podnikateľských partnerstiev, výzvu na podporu globálneho a rozvojového vzdelávania, výzvu na podporu projektov slovenských organizácií schválených v rámci rozvojových nástrojov Európskej komisie prostredníctvom poskytnutia spolufinancovania a výzvu v rámci programu budovania kapacít a partnerstiev). Objem finančných prostriedkov projektov schválených v týchto výzvach predstavoval 5 359 980,91 EUR.

Program 097 – Príspevky SR do medzinárodných organizácií
Zámer: Efektívne a účinné presadzovanie zahranično-politických záujmov SR v        medzinárodných štruktúrach
Podprogram 09701 – Príspevky SR do MO – MZVEZ SR

Cieľ 1: 
                        Zabezpečiť úhradu členských príspevkov do  medzinárodných organizácií v príslušnom
                        rozpočtovom roku
Merateľný ukazovateľ: 
Počet uhradených členských príspevkov v príslušnom rozpočtovom roku (minimálne 22) 
Garant:  FINO/vecne príslušné útvary MZVEZ  SR	
Cieľ splnený. Merateľný ukazovateľ naplnený, uhradené príspevky viac ako 22 medzinárodným organizáciám. 
Cieľ 2: 
Zabezpečiť úhradu dobrovoľných členských príspevkov do  medzinárodných organizácií v príslušnom rozpočtovom roku, ktorých úhrada vyplýva z uznesenia vlády SR
Merateľný ukazovateľ: 
Počet uhradených dobrovoľných členských príspevkov, ktorých úhrada vyplýva z UV SR (minimálne 4) 
Garant:  FINO/vecne príslušné útvary MZVEZ  SR	
Cieľ splnený. Merateľný ukazovateľ naplnený, uhradených viac ako 4 dobrovoľné príspevky medzinárodným organizáciám. 

Program 0AU – Vysielanie civilných expertov do aktivít krízového manažmentu mimo územia SR

Zámer: Poskytovať odbornú pomoc prostredníctvom vysielania civilných expertov do aktivít krízového manažmentu mimo územia SR

Podprogram 0AU01 - Vysielanie civilných expertov do aktivít krízového manažmentu mimo územia SR – MZVEZ SR
Cieľ 1: 
Účasť štátnych zamestnancov a zamestnancov vykonávajúcich prácu vo verejnom záujme z radov MZVEZ SR a zamestnancov mimovládneho sektora na aktivitách krízového manažmentu mimo územia SR
Merateľný ukazovateľ: 
Aktuálne pôsobiaci civilní experti v aktivitách krízového manažmentu mimo územia SR (logický ukazovateľ áno/nie)
Garant : OBEP
Cieľ splnený. V roku 2022 pôsobil 1 zamestnanec MZVEZ SR v misii EUAM na Ukrajine (koncom roka 2022 bolo jeho pôsobenie ukončené – bez náhrady).
Cieľ 2: 
Účasť SR na predchádzaní konfliktom, riešení kríz a postkonfliktovej obnove v krajinách OBSE.
Merateľný ukazovateľ: Nominovanie občanov SR do výberových konaní OBSE na sekondované posty v misiách OBSE (minimálne 10)
Garant: OKOZ/OBSE
Cieľ splnený. MZVEZ SR/OKOZ v roku 2022 nominoval do výberových konaní na sekondované posty v terénnych misiách OBSE 16 občanov SR, ktorí sa prihlásili celkovo do 30 výberových konaní na posty v misiách OBSE. 

Program 0EK – Informačné technológie financované zo štátneho rozpočtu

Zámer: Centrálne riadenie a koordinácia plnenia úloh v oblasti informatizácie spoločnosti.
Podprogram 0EK09 – Informatizácia MZVEZ SR  
prvok 0EK0901 – Systémy vnútornej správy	
Cieľ: 
Zabezpečenie nepretržitej funkčnosti systémov vnútornej správy.
Merateľný ukazovateľ: (názov: merná jednotka pre plánovanú hodnotu)
Funkčnosť systémov: 	Percento kalendárnych dní udržania systémov v prevádzke.
Garant: SBPI
Cieľ je plnený priebežne, plnenie ukazovateľa je 100%. Každý zamestnanec, ktorý v rámci vstupno/výstupných procesov je zaradený do systémov vnútornej správy, vnútornej site a domény v ktorej má zriadené používateľské konto.

prvok 0EK0902 – Špecializované agendové systémy	
Cieľ: 
Zabezpečenie nepretržitej funkčnosti špecializovaných agendových systémov.
Merateľný ukazovateľ: (názov: merná jednotka pre plánovanú hodnotu)
Funkčnosť systémov: Percento kalendárnych dní udržania systémov v prevádzke.
Garant: SBPI
Nepretržitá funkčnosť špecializovaných agendových systémov je zabezpečovaná vlastnými technikmi, alebo externe prostredníctvom servisných zmlúv (SLA), čím bol cieľ splnený na 100%.
prvok 0EK0903 – Podporná infraštruktúra	
Cieľ 1: 
Zabezpečenie rekonštrukcie a modernizácie sieťovej infraštruktúry v rámci MZVEZ SR a zastupiteľských úradov v zahraničí.
Merateľný ukazovateľ: (názov: merná jednotka pre plánovanú hodnotu)
Počet ZÚ: 	Percento zastupiteľských úradov s modernizovanou sieťovou infraštruktúrou 
Garant: SBPI
Cieľ sa priebežne plní. Na konci roka 2022 dosiahlo jeho plnenie  75%,  a to predovšetkým obmenou aktívnych, či pasívnych prvkov sieťovej infraštruktúry. Dosiahnutie 100% nebolo možné z objektívnych dôvodov, ako napr. plánované sťahovanie zastupiteľských úradov, kde bude následne v prípade potreby zriadená nová štruktúrovaná kabeláž. Alebo z dôvodu zvýšených nákladov na cestovné pri limitovanom rozpočte, kedy niektoré uvažované pracovné cesty technikov boli odložené.
Cieľ 2: 
Pripojenie zamestnancov z mobilných zariadení do infraštruktúry MZVEZ z externého prostredia cez  systém Mobile Device Management za účelom eliminácie kybernetických zraniteľností. 
Merateľný ukazovateľ: (názov: merná jednotka pre plánovanú hodnotu)
Aktívni užívatelia: Percento používateľov mobilných zariadení pripojených cez MDM
Garant: SBPI
Cieľ sa priebežne plní. Do systému MDM bolo integrovaných 690 mobilných zariadení a 704 aktívnych užívateľov MZVEZ SR, čo predstavuje približne 88% plánovanej kapacity systému MDM. V roku 2023 MZVEZ SR plánuje integráciu ďalších určených užívateľov/zamestnancov MZVEZ SR. Prevádzková funkčnosť MDM je podmienená nákupom/obnovou licencií a SLA prostredníctvom zabezpečenia potrebného financovania.
Cieľ 3: 
Zabezpečenie  obmeny hardvérového vybavenia pre konzulárne úrady v nadväznosti na fungovanie národného VIS a jeho napojenie na centrálny VIS.
Merateľný ukazovateľ: (názov: merná jednotka pre plánovanú hodnotu)
Počet ZÚ: Percento ZÚ s obmeneným HW
Garant: SBPI
Cieľ sa priebežne plní. Obmena hardvérového vybavenia pre konzulárne úrady bola realizovaná z Fondu pre vnútornú bezpečnosť, prostredníctvom projektu „Hardvérového vybavenie národného VIS-u“ spolufinancovaného Európskou úniou v rámci ktorého bolo naplnených 100% z plánovaných ZÚ. Stále však zostáva obmena HW v rámci Schengenského priestoru (na tieto sa nevzťahuje použitie fondov) na ktoré chýbajú finančné prostriedky MZVEZ SR.
Cieľ 4:
Zabezpečenie ochrany objektov MZVEZ SR, vrátane ZÚ SR v zahraničí prostredníctvom bezpečnostných systémov, prepojených na centrálne dohľadové centrum.
Merateľný ukazovateľ:
Percento zastupiteľských úradov s implementovanými bezpečnostnými systémami prepojenými do centrálneho dohľadového centra (100%).
Garant: SBPI
Cieľ sa pribežne plní. V súčasnosti je zabezpečená ochrana prostredníctvom CCTV prepojeným do centrálneho dohľadového centra na 40% všetkých zastupiteľských úradoch  a ochrana prostredníctvom EZS  prepojeným do centrálneho dohľadového centra na 85% zo všetkých ZÚ.
Hlavným dôvodom uvedených percentuálnych hodnôt je nedostatok finančných a personálnych zdrojov určených na obmenu jednotlivých technických prvkov. Na mnohých ZÚ sú používané zastarané kamerové systémy so zníženou spoľahlivosťou a dnes už s nedostatočnými technickými parametrami. Ďalším dôvodom je absencia pravidelnej revízie, pravidelných prehliadok a funkčných skúšok jednotlivých bezpečnostných prvkov ESZ, čo prispieva k zvýšenej poruchovosti týchto systémov. Bezporuchová prevádzka EZS, aj z toho vyplývajúcich požiadaviek NBÚ na technické prostriedky, je podmienená obmenou jednotlivých snímačov (pohybových, požiarnych, záplavových) a zároveň upgradovaním samotnej ústredne systému  na vyššiu verziu minimálne raz za 9 rokov.  Rozdiel v percentuálnych hodnotách medzi EZS a CCTV je predovšetkým z dôvodu, že pri EZS nedochádza k tak častým technickým zmenám parametrov jednotlivých komponentov. Ak sa vykonávajú pravidelné funkčné skúšky systému, je nutná len výmena koncových prvkov/ snímačov po 9tich rokoch a nemusia sa meniť všetky komponenty systému EZS/ ústredňa, linkové moduly, riadiace jednotky, čítačky /, ktorých obstarávacia cena je rádovo vyššia. 
Kamerové systémy na ZÚ sú v prevažnej miere analógové (zväčša nainštalované na väčšine úradov s nízkymi rozlišovacími parametrami) a  už v súčasnosti nevyhovujú bezpečnostným štandardom. Z toho dôvodu je uvedené nižšie percento pripojených uzavretých kamerových okruhov CCTV, ktoré sa nepripájali na dohľadového centra,  keďže absentoval softvér na ich jednotnú správu. Uvedenú hodnotu percent pri CCTV spôsobuje hlavne nedostatok finančných prostriedkov a oprávnených pracovníkov na inštaláciu a obstarávane novších IP kamerových okruhov s rozlíšením kamier 12Mp. Pri použití  IP kamier s rozlíšením 12Mp tieto CCTV systémy nie je potrebne tak často modernizovať, ako pri výbere kamier s nižším rozlíšením.

 prvok 0EK0904 – Špecializované prvky – IS Elektronické služby
Cieľ: 
Zabezpečenie  nepretržitej funkčnosti systému ES MZVEZ na všetkých konzulárnych pracoviskách v zahraničí.
Merateľný ukazovateľ: (názov: merná jednotka pre plánovanú hodnotu)
Počet ZÚ: 	Percento konzulárnych pracovísk na ZÚ s funkčným systémom ES MZVEZ
Aktívni používatelia		počet: cieľový stav 250
Transakcie			počet elektronických žiadostí/rok:	cieľový stav: 20 000
                                               počet registrovaných občanov/rok:	cieľový stav: 20 000
Garant: SBPI
Cieľ je plnený priebežne. Všetky zastupiteľské úrady/konzulárne pracoviská sú pripojené do špecializovaného konzulárneho informačného systému ES MZVEZ SR nevyhnutného pre poskytovanie elektronických služieb pre občanov a podnikateľov.
Informačný systém vzhľadom k jeho veku budovania a nasadzovania a priebežným úpravám (legislatívnym, užívateľským) ako aj prihliadajúc na nové potreby bezpečnosti IS a kyberbezpečnosti dosiahol hranicu potreby rozsiahleho technologického a hardvérového upgradu, avšak vzhľadom k finančným možnostiam tieto ciele nie sú naplnené.

Prvok 0EK0905 - Špecializované agendové systémy – IS ŠOI na výmenu US
Cieľ: 
Zabezpečenie  nepretržitej funkčnosti systému na výmenu utajovaných dokumentov v segmente „Dôverné“ a „Tajné“.
Merateľný ukazovateľ: (názov: merná jednotka pre plánovanú hodnotu)
Počet pracovísk:		percento pracovísk so systémom „D“ a „T“ v prevádzke
Aktívni používatelia		počet: cieľový stav: 150
Transakcie			počet spracovaných utaj. dokumentov/rok: cieľový stav  2 500
Garant: SBPI
Cieľ sa plní priebežne (t.č. plnené na cca 90%). Z dôvodu novej certifikácie NBÚ a štandardov je nevyhnutná obmena infraštruktúrnych a systémových prvkov. Počet aktívnych používateľov je 221 (D-195, T-26). Počet spracovaných utajovaných dokumentov „D“ a „T“ (národné + zahraničné) bol v roku 2022 cca 14000. Ďalšia funkčnosť systému závisí od množstva finančných prostriedkov potrebných na obmenu týchto prvkov a SLA.

Prvok 0EK0906 - Špecializované agendové systémy – IS NVIS
Cieľ: 
Zabezpečenie  nepretržitej funkčnosti systému NVIS na všetkých konzulárnych pracoviskách v zahraničí.
Merateľný ukazovateľ: (názov: merná jednotka pre plánovanú hodnotu)
Počet ZÚ: 	Percento konzulárnych pracovísk na ZÚ s funkčným systémom NVIS 
Aktívni používatelia:		počet:  cieľový stav 600
Transakcie:			počet vydaných víz/rok:  cieľový stav 30 000
Garant: SBPI
Cieľ je plnený priebežne. Všetky zastupiteľské úrady/konzulárne pracoviská sú pripojené do špecializovaného konzulárneho informačného systému NVIS (Národný vízový informačný systém)  nevyhnutného pre poskytovanie služieb, vydávanie víz pre občanov a podnikateľov s vízovou povinnosťou v zahraničí.
Informačný systém vzhľadom k jeho veku budovania a nasadzovania a priebežným úpravám (legislatívnym, užívateľským) ako aj prihliadajúc na nové potreby bezpečnosti IS a kyberbezpečnosti dosiahol hranicu potreby rozsiahleho technologického upgradu, však vzhľadom k finančným možnostiam tieto ciele nie sú naplnené.

Prvok 0EK0907 - Špecializované agendové systémy – IS Doklady
Cieľ: 
Zabezpečenie  nepretržitej funkčnosti systému IS Doklady na všetkých konzulárnych pracoviskách v zahraničí.
Merateľný ukazovateľ: (názov: merná jednotka pre plánovanú hodnotu)
Počet ZÚ: 	Percento konzulárnych pracovísk na ZÚ s funkčným systémom IS Doklady
Aktívni používatelia:		počet:  cieľový stav 300
Transakcie:			počet vydaných osobných dokladov/rok: 25 000
Garant: SBPI
Cieľ je plnený priebežne. Všetky zastupiteľské úrady/konzulárne pracoviská sú pripojené do špecializovaného konzulárneho informačného systému Doklady nevyhnutného pre poskytovanie služieb zberu žiadostí a vydávania dokladov (OP, CP, DP, VP) pre občanov a podnikateľov SR v zahraničí.
Informačný systém vzhľadom k jeho veku budovania a nasadzovania a priebežným úpravám (legislatívnym, užívateľským) ako aj prihliadajúc na nové potreby bezpečnosti IS a kyberbezpečnosti dosiahol hranicu potreby rozsiahleho technologického a hardvérpvého upgradu, však vzhľadom k finančným možnostiam tieto ciele nie sú naplnené.

Prvok 0EK0908 - Špecializované agendové systémy – IS ESSR
Cieľ: 
Dosiahnutie 100% zapojenia všetkých zamestnancov MZVEZ do systému pre správu registratúry (ESSR) a udržiavanie systému v súlade splatnou legislatívou.
Merateľný ukazovateľ: (názov: merná jednotka pre plánovanú hodnotu)
Aktívni používatelia: 	Percento užívateľov využívajúcich elektronický systém pre správu registratúry.
Garant: SBPI
Cieľ je plnený priebežne, plnenie ukazovateľa je 100%. Každý zamestnanec, ktorý v rámci svojej agendy potrebuje prístup do elektronického systému pre správu registratúry má zriadené používateľské konto. Informačný systém vzhľadom k jeho veku budovania a nasadzovania (v starom cloude) a priebežným úpravám (legislatívnym, užívateľským) ako aj prihliadajúc na nové potreby bezpečnosti IS a kyberbezpečnosti dosiahol hranicu potreby technologického upgradu (vyššia verziu Fabasoftu) a migrácie do nového cloudového priestoru, však vzhľadom k finančným možnostiam tieto ciele nie sú naplnené.

Program 0D3 – Štátna politika k Slovákom žijúcim v zahraničí

Zámer:  Efektívne a účinné presadzovanie zahranično-politických záujmov SR vo vzťahu k Slovákom žijúcim v zahraničí  v súlade s Koncepciou štátnej politiky SR vo vzťahu k  Slovákom žijúcim v zahraničí do roku 2025 (zabezpečovať  tvorbu, výkon a koordináciu vo vzťahu k  slovenským národnostným  menšinám v  strednej a východnej Európe a ku krajanským komunitám v západnej Európe a v zámorí).

Cieľ 1: 
V zmysle úloh vyplývajúcich zo zákona č. 474/2005 Z. z. o Slovákoch žijúcich v zahraničí a o zmene a doplnení niektorých zákonov v  rozsahu pôsobnosti ÚSŽZ vypracovať každoročne správu o štátnej politike vo vzťahu k Slovákom žijúcim v zahraničí a predložiť ju na rokovanie vlády SR a následne do NR SR. 
Merateľný ukazovateľ:
Vypracovanie a predloženie správy na rokovanie vlády SR a NR SR (logický ukazovateľ áno/nie).
Garant:  ÚSŽZ  

Cieľ splnený. ÚSŽZ vypracoval  „Správu za rok 2021 o štátnej politike vo vzťahu k Slovákom žijúcim v zahraničí a o poskytnutej štátnej podpore Slovákom žijúcim v zahraničí a návrh programu štátnej politiky vo vzťahu k Slovákom žijúcim v zahraničí na rok 2023“ .
Správa bola schválená na zasadaní vlády Slovenskej republiky dňa 6. júla 2022 a bolo k nej prijaté uznesenie č. 450. Následne bol material predložený do Národnej rady SR a bol  prerokovaný na zasadaní Zahraničného výboru NR SR dňa 8. septembra 2022.
	
Cieľ 2:
V súlade so zákonom č. 474/2005 Z. z. o Slovákoch žijúcich v zahraničí a o zmene a doplnení niektorých zákonov zorganizovať v dvojročných intervaloch konferenciu (párne roky) pod názvom „Stála konferencia Slovenská republika a Slováci žijúci v zahraničí“.
Merateľný ukazovateľ:   
Zorganizovanie  konferencie (logický ukazovateľ áno/nie).
Garant:  ÚSŽZ  

Cieľ splnený. ÚSŽZ zorganizoval  „ Stálu konferenciu Slovenská republika a Slováci žijúci v zahraničí“,  v dňoch 28.-29.10.2022 v Bratislave.

Cieľ 3:
Formovať pozitívne vnímanie zahraničných krajanov, propagovať a integrovať ich život a kultúru do kontextu kultúrnych hodnôt a kultúrneho života  Slovenska prostredníctvom médií  a organizovaním podujatí na Slovensku  i v zahraničí.
	
Merateľný ukazovateľ:  
Realizácia minimálne 5 pravidelných a nepravidelných krajanských podujatí a prezentácií v SR (logický ukazovateľ áno/nie).
Garant:  ÚSŽZ  

Cieľ splnený. V roku 2022 ÚSŽZ uskutočnil resp. sa významnou mierou podieľal na týchto krajanských podujatiach na Slovensku :
1.	30. ročník súťaže „Prečo mám rád slovenčinu, prečo mám rád Slovensko“, súťažnej prehliadky literárnych prác žiakov a študentov základných a stredných škôl zo Slovenska a zahraničia,

2.	pri príležitosti „Pamätného dňa Slovákov žijúcich v zahraničí“ (5. júl 2022) v petržalskom Sade Janka Kráľa k základnému kameňu slovenského vysťahovalectva položili kvety početní štátni predstavitelia a krajania a odznel program na počesť státisíce presídlených či vysťahovaných Slovákov ako symbolická spomienka na ich osudy a spätosť s domovinou.  Vo večerných hodinách sa na Hviezdoslavovom námestí v Bratislave konal celovečerný program v spolupráci s Bratislavským kultúrnym a informačným strediskom pod názvom Slovenského rodu som... V uvedenom programe vystúpilo zo 120 účastníkov - krajanov z Chorvátska, Maďarska, Rumunska, Srbska, Rakúska a Veľkej Británie. 

3.	v spolupráci s Mestom Detva (10. júla 2022) pripravil a organizoval 47. Krajanskú nedeľu v  rámci 55. Folklórnych slávností pod Poľanou v Detve. V programe 47. Krajanskej nedele v programe pod názvom Remeslo má zlaté dno vystúpili FS Šmykňa z Ostravy (Česká republika), FS Nádeje z Paríža (Francúzsko), TS Tešedíka zo Sarvaša (Maďarsko), FS Dolina z Krempách (Poľsko), FS Cerovina z Čerpotoku (Rumunsko), KOS Jednota z Hložian a KUS V šírom poli hruška z Kovačice (Srbsko). 

4.	7. Krajanský dvor prebiehal v rámci 55. ročníka Folklórnych slávností pod Poľanou v Detve (8. – 10. júla. 2022) s cieľom prezentovať tradičnú kultúru a gastronómiu Slovákov zo zahraničia. Špecifiká slovenských prostredí v zahraničí predstavili krajania z Chorvátska, Maďarska, Rumunska, Srbska a Ukrajiny. Krajanská nedeľa a Krajanský dvor sú podujatia vďaka ktorým do Detvy prišlo zo 350 priamych účastníkov podujatí z radov Slovákov žijúcich v zahraničí.

5.	v spolupráci s MC UMB, Akadémiou vzdelávania v Martine, letné tábory pre deti a mládež Slovákov žijúcich v zahraničí vo veku 8 až 15 rokov pre 296 detí. Organizovali po štyri turnusy v dĺžke trvania dvoch týždňov od začiatku júla do konca augusta.

Cieľ 4: 
Rozhodovať v konaní o vydaní osvedčenia Slováka žijúceho v zahraničí („osvedčenie“). 
Merateľný ukazovateľ:  
Rozhodnúť v konaní o vydaní osvedčenia – ročne približne 2000.
Garant:  ÚSŽZ  

Cieľ splnený. ÚSŽZ v roku 2022 prijal 780 žiadostí o vydanie osvedčenia Slováka žijúceho v zahraničí a vydal 705 osvedčení.

Cieľ 5:
Prostredníctvom štátnej finančnej podpory projektov a  programov systémovo podporovať upevňovanie a rozvoj jazykovej, kultúrnej a národnej identity slovenských národnostných menšín v strednej a východnej Európe, ako aj slovenských komunít v západnej Európe a v zámorí. 

Merateľný ukazovateľ:  
Na základe uznesenia vlády SR č. 625 bod  B.4 zo dňa 17. septembra 2008 - zabezpečiť  v rozpočte úradu „výhľadovo každoročne účelové finančné prostriedky určené na podporu aktivít Slovákov žijúcich v zahraničí v rámci grantového systému úradu v celkovej výške               40 mil. Sk (ekvivalent 1 327 756 EUR) (logistický ukazovateľ áno/nie).
Garant:  ÚSŽZ v spolupráci s MZVEZ SR 
Cieľ splnený. V roku 2022 bola schválená suma na dotácie 2 514 386 EUR. Tým bolo zabezpečené plnenie uznesenia vlády z r. 2008. 

Cieľ 6:
Podporovať uchovávanie hodnôt nehmotného a  hmotného kultúrneho dedičstva Slovákov žijúcich v zahraničí ako hodnotovej súčasti celkovej slovenskej kultúry 
Merateľný ukazovateľ: 
Relevantné úlohy Koncepcie štátnej politiky SR vo vzťahu k Slovákom žijúcim v zahraničí do r. 2025 podporené prostredníctvom dotačného systému ÚSŽZ (minimálne 15).
Garant:  ÚSŽZ  

Cieľ splnený. ÚSŽZ  v roku 2022 podporilo desiatky projektov zameraných na uchovanie hodnôt nehmotného a hmotného kultúrneho dedičstva prostredníctvom dotačného systému. Celkovo bolo v roku 2022 podporených 925 projektov v celkovej výške 2 499 926,62 EUR z toho v oblasti kultúry 454 projektov v sume 1 305 054,92 EUR, v oblasti vzdelávania, vedy a výskumu 318 projektov v sume 937 835,70 EUR, v oblasti informácii 111 projektov v sume 200 886 EUR a v oblasti médií 42 projektov v sume 56 150 EUR.  

Cieľ 7:
Zabezpečiť realizáciu Dohody medzi vládou Slovenskej republiky a vládou Maďarskej republiky o vzájomnej podpore národnostných menšín v oblasti vzdelávania, kultúry, školstva a mládeže.
Merateľný ukazovateľ: 
Plnenie uznesenia vlády SR č. 625 bod B. 5 zo dňa 17. septembra 2008  – zabezpečiť účelové finančné prostriedky vo výške 3 mil. Sk (99 581 EUR) určené na realizáciu Dohody. (logistický ukazovateľ áno/nie) 
Garant:    ÚSŽZ v spolupráci s MZV EZ SR
Cieľ splnený. Účelové finančné prostriedky vo výške 99 581 EUR určené na realizáciu Dohody, boli zabezpečené presunom príslušných prostriedkov Verejnoprospešnej nadácii Zväzu Slovákov v Maďarsku dňa 04.07.2022.

Tabuľková  časť

1.	Celkový prehľad príjmov a výdavkov kapitoly štátneho rozpočtu za rok 2022

2.	Výdavky  kapitoly štátneho rozpočtu  podľa ekonomickej a funkčnej klasifikácie za rok 2022

3.	Finančné operácie kapitoly štátneho rozpočtu  za rok 2022

4.	Záväzné ukazovatele kapitoly štátneho rozpočtu  za rok 2022

5.	Prehľad príjmov a výdavkov príspevkových organizácií kapitoly štátneho rozpočtu  podľa ekonomickej klasifikácie za rok 2022

6.	Výdavky príspevkových organizácií kapitoly  štátneho rozpočtu  podľa ekonomickej a funkčnej klasifikácie za rok 2022

7.	Prehľad o dosiahnutých príjmoch zo správnych poplatkov kapitoly štátneho rozpočtu  za rok 2022

8.	Prehľad uhradených členských príspevkov SR do medzinárodných organizácií prostredníctvom  kapitoly štátneho rozpočtu za rok 2022